text:
དྲ་ཤོག་དེའི་ནང་གི་ཡིག་ཐོག་ཅི་ཡོད་ལ་ཁ་ཕོད་པ། ཁ་ལོ་བ་གཙོ་བོར་མཆོངས། ཁ་ལོ་བ་གཙོ་བོར་རྒྱུགས།
བདེན་བཞིའི་ངོ་སྤྲོད་མདོར་བསྡུས།
རྒྱ་གར། དྷ་རམ་ས་ལ། ཕྱི་ལོ་ ༡༩༨༡ ཟླ་ ༡༠ ཚེས་ ༧ ཉིན།
ཨེ་ལེག་ཛན་ཌར་བྷར་ཛིན་གྱིས་ཡིག་སྒྱུར་དང་།
ཕྱི་ལོ ༢༠༠༧ ཟླ་ ༦ པའི་ནང་བསྐྱར་ཞིབ་དང་རྩོམ་སྒྲིག་བྱས།
ངོ་སྤྲོད།
རྒྱ་གར་འཕགས་པའི་ཡུལ་དུ་ཡོངས་སུ་གྲགས་པའི་སྟོན་པ་བཅོམ་ལྡན་འདས་ཀྱིས་ཐོག་མར་དམ་པའི་ཆོས་གསུངས་སྐབས་བདེན་པ་བཞི་འཁྲིད་གནང་བ་རེད། བདེན་པ་བཞི་སྟེ་སྡུག་བསྔལ་བདེན་པ་དང། ཀུན་འབྱུང་བདེན་པ། འགོག་པའི་བདེན་པ། ལམ་གྱི་བདེན་པ་བཅས་ཡིན། ཕྱག་དཔེ་མང་པོའི་ནང་དུ་དབྱིན་སྐད་ཐོག་བདེན་པ་བཞི་ཡི་སྐོར་མང་པོ་ཡོད་ཅིང་དེ་ཚོ་ཚང་མས་ཤེས་རྟོགས་ཡོད་པ་ཞིག་ཡིན། འདི་ཚོ་བཞིའི་ནང་དུ་རྣམ་པ་མང་པོ་བསྡུས་ཏེ་ཆ་ཚང་བ་ཞིག་ཡིན།
སྤྱིའི་ཆ་ནས་བདེན་པ་བཞི་ལ་ཆ་བཞག་ན་ང་ཚོ་སུ་ཡིན་ཡང་སྡུག་བསྔལ་མི་འདོད་པ་དང་བདེ་བ་འདོད་པ་ནི་དངོས་ཡོད་ཡིན་ཞིང། ང་ཚོས་བདེན་པ་བཞི་ཀའི་ཐར་པའི་ཆ་དང་ཉོན་མོངས་ཀྱི་ཆ་གཉིས་ཀའི་འབྲས་བུ་དང་རྒྱུ་རྣམས་བརྗོད་ཐུབ་ཀྱི་ཡོད། སྡུག་བསྔལ་བདེན་པ་དང་ཀུནའབྱུང་བདེན་པ་ནི་ང་ཚོས་མི་འདོད་པའི་སྡུག་བསྔལ་དང་དེའི་རྒྱུའི་ཆ་ནས་བཞག་པ་ཡིན་ལ། འགོག་བདེན་དང་ལམ་བདེན་གཉིས་ནི་ང་ཚོས་འདོད་པའི་ཐར་པ་དང་དེའི་རྒྱུའི་ཐོག་ནས་བཞག་པ་ཡིན།
སྡུག་བསྔལ་བདེན་པ།
ང་ཚོས་སྡུག་བསྔལ་གྱི་རིགས་མི་འདྲ་བ་མང་པོ་མྱོང་གི་ཡོད། སྡུག་བསྔལ་ཀུན་རིགས་གསུམ་དུ་བསྡུས་ན་སྡུག་བསྔལ་གྱིསྡུག་བསྡལ་དང། འགྱུར་བའི་སྡུག་བསྔལ། ཁྱབ་པར་འདུ་བྱེད་ཀྱི་སྡུག་བསྔལ་བཅས་ཡིན། སྡུག་བསྔལ་གྱི་སྡུག་བསྔལ་ནི་མགོ་ནད་ལ་སོགས་པའི་ཚོར་བ་མི་བདེ་བ་རྣམས་མཚོན་གྱི་ཡོད། སྡུག་བསྔལ་འདིའི་རིགས་ནི་སེམས་ཅན་ཡང་ངོས་འཛིན་ཐུབ་ཀྱི་ཡོད་པ་དང་ང་ཚོ་ཡང་སྡུག་བསྔལ་འདི་ལས་བྲལ་འདོད་ཀྱི་བསམ་པ་ཡོད། སྡུག་བསྔལ་འདིའི་རིགས་ལ་འགྲོ་བ་རྣམས་ཞེད་སྣང་དང་། མི་བདེ་བ། བདེ་སྐྱིད་མེད་པའི་ཚོར་བ་མྱོང་གི་ཡོད་པས་ཁོང་ཚོས་སྡུག་བསྔལ་དེ་དག་ལས་བྲལ་བར་བྱེད་སྒོ་འདྲ་མིན་ལ་འཇུག་གི་ཡོད།
འགྱུར་བའི་སྡུག་བསྔལ་ནི་[ཟག་བཅས་བདེ་བའི་ཚོར་བ་ཞིག་ལ་གོཉོན་མོངས་ལས་བྱུང་བའི་བདེ་བ་ཞིག་ཡིན།] དཔེར་ན་ང་ཚོ་ལྷོད་ཡང་ངང་གནས་པའི་སྐབས་ཐོག་མར་ཚང་མ་འགྲིག་པ་ལྟ་བུ་སྣང་ཡང་གང་མཚམས་ཤིག་ནས་ཚོར་བ་བདེ་བ་དེ་བརླག་འགྲོ་གི་རེད། དེ་འགྱུར་བ་ཕྱིན་པ་དང་ང་ཚོའི་སེམས་མི་སྐྱིད་པ་དང་བདེ་པོ་མེད་པ་ཆགས་ཀྱི་ཡོད།
རྒྱལ་ཁབ་འགའ་ཤས་ནང་དུ་ང་ཚོས་ནད་ན་ཚ་དང་དབུལ་འཕོང་གི་དཀའ་ངལ་མང་པོ་མཐོང་གི་ཡོད། འདི་ཚོ་ནི་སྡུག་བསྔལ་གྱི་རིགས་དང་པོ་དེ་ཡིན། ཚང་མས་སྡུག་བསྔལ་འདི་ཚོ་ནི་མེད་པ་བཟོ་རྒྱུ་དང་ཡར་རྒྱས་གཏང་རྒྱུ་ཡོད་པའི་སྡུག་བསྔལ་ཞིག་ཡིན་པ་རྟོགས། ནུབ་ཕྱོགས་རྒྱལ་ཁབ་མང་ཆེ་བའི་ནང་དབུལ་འཕོང་གི་དཀའ་ངལ་དེ་ཙམ་འཕྲད་ཀྱི་མེད། འོན་ཏེ་ཕྱི་དངོས་པོའི་ཡར་རྒྱས་ཚད་མཐོན་པོ་ཡོད་ས་དེར་དཀའ་ངལ་གྱི་རིགས་འདྲ་མིན་ཡོད། ཐོག་མར་ང་ཚོའི་མེས་པོ་རྣམས་ལ་ཕྲད་པའི་དཀའ་ངལ་ལས་ཐར་བར་དགའ་སྣང་གི་ཡོད་ཀྱང་ང་ཚོ་དཀའ་ངལ་ངེས་ཅན་ཞིག་ལས་ཐར་བ་དང་དཀའ་ངལ་གསར་པ་ཞིག་ཡོང་གི་ཡོད། ང་ཚོར་དངུལ་དང་ཟས་མང་པོ་ཡོད་པ་དང་སྡོད་སའི་ཁང་པ་ཡག་པོ་ཡོད་ཀྱང་དངོས་པོ་འདི་ཚོའི་རིན་ཐང་ལ་སྒྲོ་འདོགས་བྱས་དྲགས་ནས་མཐའ་མར་དངོས་པོ་འདི་ཚོའི་རིན་ཐང་མེད་པ་བཟོ་བཞིན་ཡོད། འདི་ལྟ་བུའི་མྱོང་བའི་རིགས་ལ་འགྱུར་བའི་སྡུག་བསྔལ་ཟེར།
གང་ཟག་སྐྱོ་བོའམ་ཡར་རྒྱས་མ་ཕྱིན་པ་ཞིག་གིས་མོ་ཊའམ་བརྙན་འཕྲིན་བྱུང་ན་སྐྱིད་པོ་ཞེ་དྲག་ཡོང་གི་ཡོད་པའི་བསམ་ཚུལ་ཡོད་པ་དང་གལ་ཏེ་ཁོང་ལ་དེ་དག་ལག་སོན་བྱུང་ཚེ་དང་ཐོག་སྐྱིད་པོ་དང་འདོད་པ་འཚིམས་པའི་ཚོར་བ་ཞིག་ཡོང་གི་རེད། གལ་ཏེ་འདི་ལྟ་བུའི་བདེ་བ་དེ་རྟག་པ་ཡིན་ན་ཁོང་ལ་ཇི་སྲིད་མོ་ཊ་དང་བརྙན་འཕྲིན་དེ་དག་ཡོད་པའི་བར་བདེ་སྐྱིད་ངང་གནས་དགོས་ཀྱི་རེད། ཡིན་ནའང་དེ་ལྟར་མིན་པར་བདེ་སྐྱིད་དེ་བརླག་འགྲོ་གི་ཡོད། ཟླ་བ་ཁ་ཤས་སོང་བའི་རྗེས་སུ་མོ་ཊ་གཞན་ཞིག་འདོད་ པ་དང་དངུལ་ཡོད་ན་བརྙན་འཕྲིན་ཡག་པོ་ཞིག་གཟིགས་ཀྱི་རེད། སྔར་ཁོང་ལ་འདོད་བློ་ཁེངས་པའི་ཚོར་བ་སྦྱིན་མཁན་གྱི་དངོས་པ་རྙིང་པ་དང་དངོས་པོ་དེ་ག་རང་གིས་ད་ལྟ་འདོད་པ་མི་འཚིམས་པའི་རྒྱུ་བྱེད་ཀྱི་ཡོད། དེ་ནི་འགྱུར་བའི་རང་བཞིན་ཡིན་ཞིང་འགྱུར་བའི་སྡུག་བསྔལ་གྱི་དཀའ་ངལ་ཡིན།
ཁྱབ་པར་འདུ་བྱེད་ཀྱི་སྡུག་བསྔལ་ནི་སྡུག་བསྔལ་གྱི་རིགས་གསུམ་པ་དེ་ཡིན། [འདི་ནི་ཟག་བཅས་ཀྱི་འཚོ་བ་གསུམ་ལས་ཟག་བཅས་ཀྱི་ཚོར་བ་བཏང་སྙོམས་དེ་ཡིན།སྤྱིའི་ཆ་ནས་འདི་ནི་ཟག་བཅས་ཕུང་པོར་གོ་གི་ཡོད།ཉོན་མོངས་ལས་བྱུང་བའི་ཟག་བཅས་ཀྱི་གཟུགས་དང་། ཚོར་བ། འདུ་ཤེས། འདུ་བྱེད། རྣམ་ཤེས་བཅས་ཡིན།] འདི་ནི་སྡུག་བསྔལ་གྱི་རིགས་སྔ་མ་གཉིས་ཀྱི་གཞི་རྟེན་བྱེད་ཀྱི་ཡོད་པས་ཁྱབ་པར་འདུ་བྱེད་ཀྱི་སྡུག་བསྔལ་ཟེར།
ཡར་ཐོན་ཕྱིན་པའི་རྒྱལ་ཁབ་ནང་དུའང་གང་ཟག་འགའ་ཞིག་གིས་སྡུག་བསྔལ་གྱི་རིགས་གཉིས་པ་འགྱུར་བའི་སྡུག་བསྔལ་ལས་ཐར་བའི་འདོད་པ་ཡོད་སྲིད། ཟག་བཅས་ཀྱི་ཚོར་བ་བདེ་བ་དེ་ལ་ཉོབ་ནས་ཁོང་ཚོས་བཏང་སྙོམས་ཀྱི་ཚོར་བར་བསྟེན་གྱི་ཡོད། ཡིན་ནའང་ཚོར་བ་འདི་ལྟ་བུར་ཆགས་པའི་རྐྱེན་གྱིས་གཟུགས་མེད་ཁམས་སུ་སྐྱེ་བར་བྱེད་ཀྱི་རེད། ཁམས་འདིའི་ནང་གནས་མཁན་གྱི་འགྲོ་བ་ལ་ཟག་བཅས་ཀྱི་ཚོར་བ་བཏང་སྙོམས་ཙམ་ལྡན།
སྡུག་བསྔལ་གྱི་རིགས་དང་པོ་གཉིས་ལས་ཐར་བར་འདོད་པ་ནི་འཁོར་བ་ལས་ཐར་བར་བྱེད་པའི་ཀུན་སློང་གཙོ་བོ་མིན། བཅོམ་ལྡན་འདས་ཀྱིས་སྡུག་བསྔལ་གྱི་རིགས་གསུམ་ལས་རིགས་གསུམ་པ་ནི་སྡུག་བསྔལ་ཀུན་གྱི་རྩ་བ་ཡིན་གསུངས་ཡོད། [དེ་ལ་བརྟེན་ནས་འཁོར་བ་ལས་ཐར་བར་ང་ཚོས་སྡུག་བསྔལ་བདེན་པ་ལས་བྲལ་དགོས་པ་དང་ཁྱད་པར་དུ་ཁྱབ་པར་འདུ་བྱེད་ཀྱི་སྡུག་བསྔལ་ལས་ཐར་དགོས།འདི་ནི་ངེས་འབྱུང་གི་དམིགས་པ་ཡིན།]
མི་འགའ་ཞིག་གིས་ཁོང་ཚོའི་སྡུག་བསྔལ་འདི་ནི་ད་ལྟའི་མི་ལུས་ལས་བྱུང་བ་དང་མི་ལུས་འདི་མཚམས་བཅད་ན་རྗེས་སུ་དཀའ་ངལ་གང་ཡང་མེད་པར་བསམས་ནས་རང་ཤི་རྒྱག་གི་ཡོད།[འོན་ཏེ་དེ་ལྟར་མིན་ཏེ་སྐྱེ་བ་ཕྱི་མ་ཡོད།] སྡུག་བསྔལ་གྱི་རིགས་གསུམ་པ་ཁྱབ་པར་འདུ་བྱེད་ཀྱི་སྡུག་བསྔལ་[སྐྱེ་བ་ཕྱི་མའི་ཟག་བཅས་ཀྱི་ཕུང་པོ་]འདི་ལས་དང་ཉོནམོངས་ཀྱི་སྟོབས་ལས་བྱུང་། ང་ཚོས་བསམ་བློ་གཏིང་ཟབ་མོ་ཞེ་དྲག་མ་བཏང་བའི་སྒོ་ནས་[ད་ལྟའི་ང་ཚོའི་ཟག་བཅས་ཀྱི་ཕུང་པོ་]དེ་ལས་དང་སྐྱེ་བ་སྔ་མའི་ཉོན་མོངས་ཀྱི་སྟོབས་ལས་བྱུང་བ་དེ་མཐོང་ཐུབ་ཅིང། ང་ཚོར་ད་ལྟའི་ཕུང་པོ་འདི་ཡོད་པའི་རྒྱུ་མཚན་གྱིས་[སྐྱེ་བ་ཕྱི་མའི་ཟག་བཅས་ཀྱི་ཕུང་པོ་གྲུབ་པར་བྱེད་པའི་རྒྱུ་]ཁོང་ཁྲོ་དང་འདོད་ཆགས་རྣམས་སྐྱེ་བར་བྱེད་ཀྱི་ཡོད།
ང་ཚོའི་ཟག་བཅས་ཀྱི་ཕུང་པོ་འདི་ནུས་པ་སྤྲོད་མཁན་ལྟ་བུ་ཡིན་པ་དང་དེས་ངན་འགྲོའི་གནས་འདི་ཐོབ་འཇུག་གི་ཡོད། འདི་ནི་ལས་དང་ཉོན་མོངས་མུ་མཐུད་སྐྱེ་བར་བྱེད་པའི་གནས་ཤིག་ཡིན། ཕྱོགས་གཞན་ནས་ང་ཚོའི་ཟག་བཅས་ཀྱི་ཕུང་པོ་འདི་ཉིད་ཉོན་མོངས་ལ་བརྟེན་ནས་སྐྱེས་ཀྱི་ཡོད་པ་དང་དེ་ཚོ་ད་ལྟ་ཉོན་མོངས་ཀྱི་བསླད་དེ་གནས་ཡོད། དོན་དངོས་སུ་ཉོན་མོངས་ཀྱི་གཞན་དབང་དུ་ཕྱིན་ནས་ཕུང་པོ་འདི་ཚོས་ཉོན་མོངས་མུ་མཐུད་བསྐྱེད་པར་རོགས་བྱེད་པ་དང་དགེ་བའི་སེམས་བསྐྱེད་པར་ཐག་རིང་དུ་བཏང་གི་ཡོད། སྡུག་བསྔལ་གྱི་སྡུག་བསྔལ་དང་འགྱུར་བའི་སྡུག་བསྔལ་གཉིས་ཀའི་འབྱུང་ཁུངས་དེ་མཐར་གཏུགས་ན་འདོད་ཆགས་དང་སྲེད་པས་བསླད་པའི་ཕུང་པོ་དེར་ཐུག་གི་ཡོད།
ཕལ་ཆེར་ང་ཚོས་སྡུག་བསྔལ་ཚང་མའི་རྒྱུ་ནི་ཟག་བཅས་ཀྱི་ཕུང་པོ་ཡིན་པར་རྟོགས་དུས་དེ་ལས་ཐར་རྒྱུའི་ལམ་དེ་རང་ཤི་རྒྱག་རྒྱུ་ཡིན་པ་བསམ་སྲིད། འོ་ན་གལ་ཏེ་སེམས་ཀྱི་རྒྱུན་ཞིག་མེད་ན་སྐྱེ་བ་ཕྱི་མ་མེད་པས་འགྲིག་གི་ཡོད། གལ་ཏེ་ང་ཚོར་བློ་ཁོག་ཡོད་ན་ང་ཚོས་རང་ཉིད་ཀྱི་སྲོག་གཅོད་ཐུབ་ཀྱི་ཡོད། ཡིན་ནའང་ནང་པའི་ལྟ་ཕྱོགས་སུ་གནས་སྟངས་དེ་ལྟར་མིན་ཏེ་ང་ཚོའི་ཤེས་པ་དེ་མུ་མཐུད་ནས་འགྲོ་གི་ཡོད། ང་ཚོའི་རང་ཉིད་ཀྱི་སྲོག་གཅོད་པ་ཡིན་ནའང་ང་ཚོར་ཟག་བཅས་ཀྱི་གཟུགས་གཞན་ཞིག་ལེན་དགོས་ཀྱི་ཡོད་པ་དང་དེ་ཡང་བསྐྱར་སྡུག་བསྔལ་གྱི་སྡུག་བསྔལ་དང་འགྱུར་བའི་སྡུག་བསྔལ་མྱོང་སའི་རྟེན་བྱེད་ཀྱི་ཡོད། གལ་ཏེ་ང་ཚོ་དངོས་གནས་སྡུག་བསྔལ་ཡོངས་རྫོགས་དང་ང་ཚོའི་མི་ཚེའི་ནང་མྱོང་བའི་དཀའ་ངལ་ཚང་མར་བྲལ་འདོད་ཡོད་ན་སྡུག་བསྔལ་ཚང་མའི་གཞི་རྟེན་ཡིན་པའི་ཟག་བཅས་ཀྱི་ཕུང་པོ་སྐྱེ་བར་བྱེད་མཁན་གྱི་རྒྱུ་གཙོ་བོ་དེ་དག་སྤོང་དགོས། རང་ཉིད་སོ་སོས་སོ་སོའི་སྲོག་གཅོད་པ་དེས་དཀའ་ངལ་སེལ་གྱི་མ་རེད།
ཀུན་འབྱུང་བདེན་པ།
གནད་དོན་དེ་འདྲ་སོང་ཙང་། ད་ང་ཚོས་སྡུག་བསྔལ་གྱི་རྒྱུ་རྩད་གཅོད་བྱེད་དགོས། དེ་ལ་རྒྱུ་ཡོད་དམ་མེད། གལ་ཏེ་ཡོད་ན། རྒྱུ་གང་འདྲ་ཞིག་ཡོད། རང་བཞིན་གྱི་རྒྱུ་སྤོང་ཐབས་མེད། ཡང་ན་རྒྱུ་གང་ཞིག་རང་རྒྱུ་ལ་བརྟེན་པ་ཞིག་ཡོད་ན་སྤོང་ཐུབ། གལ་ཏེ་རྒྱུ་དེ་སྤོང་ཐུབ་པ་ཞིག་ཡིན་ན། ང་ཚོས་དེ་སྤོང་ཐུབ་བམ། དེས་ན། བདེན་པ་གཉིས་པ་ཀུན་འབྱུང་བདེན་པ་ཡོང་གི་ཡོད། དེ་ལ་བསམས་ན། ནང་ཆོས་ནང་སངས་རྒྱས་ནི་བླ་ན་མེད་པའི་གང་ཟག་ཅིག་ཡིན་ནའང་། དེས་འཇིག་རྟེན་བཀོད་པ་པོ་མི་འདོད། སངས་རྒྱས་ལ་ཚེ་སྲོག་གསར་པ་སྐྲུན་པའི་ནུས་པ་མེད་པ་འདོད། [གཞན་ཡང་སངས་རྒྱས་ཀྱིས་ཟག་བཅས་ཉེར་ལེན་གྱི་ཕུང་པོ་སྟེ་ཁྱབ་པར་འདུ་བྱེད་ཀྱི་སྡུག་བསྔལ་བསྐྲུན་མི་ཐུབ།] དེས་ན་སྡུག་བསྔལ་གྱི་རྒྱུ་གང་ཡིན་ནམ།
སྤྱིར་བཏང་ནས་མཐའ་མའི་འབྱུང་ཁུངས་ནི་སེམས་ཡིན། བྱེ་བྲག་ཏུ་ཁོང་ཁྲོ་དང་། འདོད་ཆགས། ཕྲག་དོག མ་རིག་པ་སོགས་ཉོན་མོངས་ཀྱིས་བསླད་པའི་སེམས་ནི་སྐྱེ་བ་དང་དེའི་དཀའ་ངལ་ཀུན་གྱི་རྒྱུ་ཡིན། འོན་ཀྱང་སེམས་ཀྱི་རྒྱུན་མེད་པ་བཟོ་ཐབས་རྩ་བ་ནས་མེད། དེར་མ་ཟད་སེམས་ཤིན་ཏུ་ཕྲ་མོའི་རང་བཞིན་[འོད་གསལ་བ་]དེ་ལ་སྐྱོན་ཆ་གང་ཡང་མེད། [སེམས་རང་གི་ངོ་བོ་ཐོག་མ་ནས་གཙང་མ་ཡིན།] འོན་ཀྱང་སེམས་ཤིན་ཏུ་ཕྲ་མོའི་རང་བཞིན་འོད་གསལ་བ་དེ་ལ་ཉོན་མོངས་ཀྱི་སྐྱོན་ཞུགས་ཐུབ་པ་ཡིན། དེས་ན་དྲི་བ་ནི་ང་ཚོས་ཁོང་ཁྲོ་དང་། འདོད་ཆགས་སོགས་ཉོན་མོངས་དེ་ལ་གདོང་ལེན་བྱེད་ཐུབ་བམ་མི་ཐུབ་ཅེས་པ་འདི་ཡིན། གལ་སྲིད་ང་ཚོས་དེ་དག་སྤོང་ཐུབ་ན། སྡུག་བསྔལ་གྱི་རྒྱུ་ལས་ཐར་བའི་སེམས་ཀྱི་རང་བཞིན་གཙང་མ་སྟེ་འོད་གསལ་བ་དེའི་ཐོག་གཏན་དུ་གནས་ཐུབ།
དེ་ལ་བརྟེན་ནས་ཉོན་མོངས་ཀྱི་སྐོར་ཡོང་གི་ཡོད། དེ་དག་ནི་སེམས་བྱུང་གི་རིགས་ཡིན། སེམས་ཀྱི་ཐོག་གོ་སྡུར་བྱེད་སྟངས་འདྲ་མིན་སྣ་ཚོགས་ཡོད། འོན་ཀྱང་སྤྱིར་བཏང་སེམས་ནི་ཡིད་ཀྱི་བྱེད་ལས་དང་དེའི་མཚན་ཉིད་གསལ་ཞིང་རིག་པ་ཙམ་ཡིན། [དེའང་བློའི་ངོར་ཡུལ་སྣང་བའམ་རྣམ་པ་ཞིག་འཆར་བ་དང་ལྷན་སྐྱེས་དེའི་རྟོགས་པ་ལས་གཞན་གང་ཡང་མ་ཡིན།] ཁོང་ཁྲོ་དང་འདོད་ཆགས་ལྟ་བུའི་ཉོན་མོངས་སྐོར་ཤོད་སྐབས། དེ་དག་གིས་སེམས་ཀྱི་བྱེད་ལས་ལ་སྐྱོན་ཇི་ལྟར་བྱེད་ཚུལ་ང་ཚོས་ཤེས་པ་བྱེད་དགོས། དོན་དངོས་སུ་སེམས་ཀྱི་རང་བཞིན་གང་ཡིན་ནམ། དེ་ནི་ཀུན་འབྱུང་བདེན་པའི་སྐོར་ཤོད་སྐབས་དོ་སྣང་བྱེད་དགོས་པའི་གནད་དོན་གཙོ་བོ་དེ་ཡིན།
གལ་ཏེ་འདོད་ཆགས་དང་ཁོང་ཁྲོ་མངོན་དུ་ཇི་ལྟར་འགྱུར་གྱི་ཡོད་དམ་ཞེ་ན། ལན་ནི་ང་ཚོའི་རྒྱུད་ཀྱི་ཆོས་རྣམས་བདེན་པར་གྲུབ་པ་དང་བཏགས་དོན་བཙལ་ན་རྙེད་རྒྱུ་ཡོད་པར་འཛིན་པའི་བློ་དེས་རྐྱེན་བྱས་ཏེ་ཡོང་གི་ཡོད་པ་ནི་ཐེ་ཚོམ་མེད། དེ་ལ་ང་ཚོས་བདེན་འཛིན་ཟེར། དཔེར་ན། ང་ཚོ་གཞན་ཞིག་ལ་ཁོང་ཁྲོ་བཟའ་བའི་སྐབས། ཁོང་ཁྲོ་བཟའ་ཡུལ་དེ་ཕྱི་རོལ་དེར་ཚུགས་ཐུབ་ཏུ་གནས་པ་དང་། བདེན་པ། རྫས་སུ་གྲུབ་པ་ཞིག་ཏུ་བསམ་གྱི་ཡོད། དེ་ག་ནང་བཞིན་སོ་སོ་རང་ཉིད་ཀྱང་ཚུགས་ཐུབ་ཏུ་གནས་པ་དང་རིག་ཤེས་ཀྱི་ངོར་རྙེད་རྒྱུ་ཡོད་པ་ཞིག་ཏུ་སྣང་། ཁོང་ཁྲོ་མ་བཟའ་བའི་སྔོན། ཡུལ་དེ་སྤྱིར་བཏང་ཞིག་མཐོང་གི་ཡོད། འོན་ཀྱང་ཁོང་ཁྲོ་མངོན་དུ་གྱུར་བ་དང་། ཡུལ་དེ་ཡིད་དུ་མི་འོང་བ་དང་། ཞེན་པ་ལོག་པ། སྐྱུག་མེར་སློང་མཁན་ཞིག་ཏུ་མཐོང་སྟེ། དེ་མ་ཐག་གཡོལ་ཐབས་བྱེད་ཀྱི་ཡོད། དེ་བཞིན་སྐྱུག་མེར་སློང་བའི་མཐོང་སྣང་དེ་ཉིད་ཡུལ་རང་ངོས་ནས་གྲུབ་པ་ཞིག་ཏུ་སྣང་། ཡུལ་དེ་ཚུགས་ཐུབ་ཏུ་གནས་པ་དང་། རང་དབང་བ། ཡིད་དུ་མི་འོང་བ་སྣང་བ་ལྟར་གྲུབ་པར་སྣང་། དེ་ལྟའི་ཡིད་དུ་མི་འོང་བའི་མཐོང་སྣང་གིས་རང་རྒྱུད་ལ་ཁོང་ཁྲོ་སྐྱེ་རུ་འཇུག་གི་ཡོད། འོན་ཀྱང་ཁོང་ཁྲོ་ཡལ་ནས་ཉིན་གཅིག་གི་རྗེས་ཡུལ་དེ་མཐོང་བ་ན། ཁ་སང་ལས་རྦད་དེ་སྙིང་རྗེ་བ་མཐོང་ཞིང་། སྡུག་ཅག་གང་ཡང་མི་ཚོར། འོན་ཀྱང་ཡུལ་གཅིག་པ་གཅིག་རྐྱང་ཡིན། དེས་ཁོང་ཁྲོ་དང་འདོད་ཆགས་ལ་བདེན་འཛིན་གྱིས་ཇི་ལྟར་ཤུགས་རྐྱེན་བྱེད་པ་སྟོན་གྱི་ཡོད།
དེས་ན། དབུ་མའི་གཞུང་ནང་ཉོན་མོངས་དང་འདོད་ཆགས་ཀུན་གྱི་རྩ་བ་ནི་བདེན་འཛིན་ཡིན་པར་གསུངས། གང་ཡིན་ཞེ་ན། བདེན་འཛིན་གྱིས་སེམས་ལ་སྐྱོན་ཞུགས་ནས་དེ་དག་ལ་རྐྱེན་བྱེད། སོང་ཙང་དངོས་པོའི་གནས་ལུགས་ཚུལ་བཞིན་དུ་མི་ཤེས་པའི་བདེན་འཛིན་མ་རིག་པ་ནི་ང་ཚོའི་སྡུག་བསྔལ་ཐམས་ཅད་ཀྱི་འབྱུང་ཁུངས་ཆགས་ཡོད། བདེན་འཛིན་ལ་གཞི་བྱས་ཏེ། ང་ཚོའི་རྒྱུད་ཀྱི་ཉོན་མོངས་ཚང་མ་འབྱུང་གི་ཡོད། བདེན་འཛིན་ལ་བརྟེན་ནས་ང་ཚོས་མི་དགེ་བའི་བྱ་བ་བྱས་ཏེ་ལས་ངན་སྟོབས་ཆེན་གསོག་གི་ཡོད།
སློབ་དཔོན་ཀླུ་སྒྲུབ་ཀྱིས་མཛད་པའི་དབུ་མ་རྩ་བ་ཤེས་རབ་ཀྱི་འགྲེལ་པ་དབུ་མ་འཇུག་པའི་ནང་དུ་སློབ་དཔོན་ཆེན་པོ་ཟླ་བ་གྲགས་པས་“ དང་པོ་ང་ཞེས་བདག་ལ་ཞེན་གྱུར་ཞིང། བདག་གི་འདི་ཞེས་དངོས་ལ་ཆགས་འགྱུར་པ།”ཞེས་གསུངས་ཡོད།
གཞན་ཞིག་ནས་དང་ཐོག་ང་ཞེས་ཚུགས་ཐུབ་དང་རང་ངོས་ནས་གྲུབ་པ་དེ་ཆེན་པོ་དང་ཚང་མ་ལས་ཆེ་ཞིང་རང་ངོས་ནས་གྲུབ་པ་ཞིག་ཏུ་མཐོང་གི་ཡོད། འདི་ནི་གཞི་རྟེན་ཡིན་ཞིང་འདི་ལས་དངོས་པོའམ་གང་ཟག་གཞན་དེའང་རང་ངོས་གྲུབ་པ་ལྟ་བུའི་འཁྲུལ་སྣང་བྱུང་གི་ཡོད། གཞི་དེ་ལ་གཞིགས་ནས་ང་ཞེས་ཡོང་བ་དང་བདག་འཛིན་དེ་ལས་ང་བྱུང་གི་ཡོད། དེ་ནས་ང་ཚོའི་ང་ཞེས་འཛིན་པའི་རྒྱུ་མཚན་གྱིས་གཞན་ཏེ་ཁོའམ་ཁོ་མོའི་སྟེང་ནས་རང་ངོས་ནས་གྲུབ་པར་སྣང་གི་ཡོད། དཔེར་ན་ངའི་དགྲ་ལྟ་བུ་ཡིན། ང་ཞེས་དངོས་པོའི་ལོངས་སྤྱོད་པ་པོ་དང་དངོས་པོ་དེ་ངའི་རེད་བསམ་པ་ལས་ཆགས་པ་སྐྱེ་གི་ཡོད། ཁོའམ་ཁོ་མོ་ཞེས་གཞན་ཕྱོགས་དེར་ང་ཚོའི་འབྲེལ་ཐག་རིང་པོ་དང་ཁོང་ཁྲོ་སྐྱེ་ཞིང། ཕྲག་དོག་དང་འགྲན་སེམས་ཀྱི་ཚོར་བ་ཀུན་སྐྱེ་གི་ཡོད། དེར་བརྟེན་དོན་དམ་པའི་དཀའ་ངལ་ནི་ང་ཚོའི་ཤིན་ཏུ་ཆགས་པར་གྱུར་བའི་འཕྲུལ་བ་ཅན་གྱི་ང་དེ་ཡིན། འདིས་ཁོང་ཁྲོ་དང་སུན་སྣང་ལྷན་དུ་སྐད་ཆ་རྩུབ་པོ་ཤོད་པ་ལ་སོགས་པའི་ཞེ་ཁྲེལ་དང་ཞེ་སྡང་གཞིར་འཛིན་པའི་ཕྱིའི་སྤྱོད་ཚུལ་འདྲ་མིན་རྣམས་སྐྱེ་བར་བྱེད་ཀྱི་ཡོད། ལུས་ངག་ཡིད་གསུམ་གྱི་སྒོ་ནས་མི་དགེ་བའི་ལས་བསགས་པས་ལས་ངན་པ་གྲུབ།
སྲོག་གཅོད་དང་། རྫུན། དེ་དང་མཚུངས་པའི་མི་དགེ་བའི་ལས་ཚང་མ་ཡང་ཉོན་མོངས་ཀྱི་ཀུན་སློང་ངན་པ་ལས་བྱུང། རིམ་པ་དང་པོ་ནི་ཡིད་ཡིན་ཏེ་ཉོན་མོངས་ལ་བརྟེན་ནས་མེ་དགེ་བའི་ལས་རྣམས་བསམ་བློ་འཁོར་གྱི་ཡོད། རིམ་པ་གཉིས་པར་མི་དགེ་བའི་བསམ་པ་དེས་ལུས་ངག་གི་མི་དགེ་བའི་ལས་ལ་འཇུག་ཅིང་འཕྲལ་དུ་ཁོར་ཡུག་མི་སྐྱི་པ་ཆགས་ཀྱི་ཡོད། དཔེར་ན་ཁོང་ཁྲོ་ལྡན་པའི་སྐབས་ཁོར་ཡུག་བག་མི་ཕེབས་པ་དང་རོགས་པ་རྣམས་བདེ་པོ་མེད་པར་གྱུར། གལ་ཏེ་མི་ཞིག་དྲག་པོར་གྱུར་ན་ཞི་ཞིང་དུལ་བའི་སྐྱེ་བོས་གང་ཟག་དེ་ལ་གཡོལ་བར་འབད་བརྩོན་གནང་གི་རེད། ཕྱིས་སུ་ཁོང་ཁྲོ་ལངས་པའི་སྐྱེ་བོ་དེ་རང་ཉིད་ཀྱིས་ཚིག་ངན་འདྲ་མིན་དང་སེམས་ནང་གང་འཁོར་བ་རྣམས་སྨྲས་པར་ཁ་སྐྱེངས་པོ་དང་ངོ་ཚ་པོ་ཚོར་གྱི་ཡོད།
ང་ཚོ་རླུང་ལངས་དུས་རྒྱུ་མཚན་བསམ་བློ་གཏང་པའི་གོ་སྐབས་མེད་པས་ང་ཚོ་ངོ་མ་སྨྱོན་པ་ཆགས་ཀྱི་ཡོད། ཕྱིས་སུ་ང་ཚོའི་སེམས་ཞི་བར་གྱུར་དུས་ང་ཚོ་ངོ་ཚ་གི་ཡོད། ཁོང་ཁྲོ་དང་འདོད་ཆགས་ལ་ལེགས་ཆ་རྩ་བ་ཉིད་ནས་མེད་པ་དང་དེ་ལས་འབྲས་བུ་བཟང་པོ་བྱུང་མི་སྲིད། ཁོང་ཁྲོ་སྟངས་འཛིན་བྱེད་པར་དཀའ་ལས་ཁག་པོ་ཡོད་ཀྱང་ཚང་མས་དེ་ཡག་པོ་མེད་པ་རྟོགས་ཐུབ། འདི་ནི་བདེན་པ་གཉིས་པ་ཡིན།
འགོག་བདེན།
ད་ནི་མི་དགེ་བའི་སེམས་དེ་དག་སྤོང་ཐུབ་ཀྱི་རེད་དམ་མ་རེད་ཅེས་པའི་དྲི་བ་འདི་ཡིན། དེས་ན་བདེན་པ་བཞིའི་ནང་གི་གསུམ་པ་འགོག་བདེན་ཐད་གོ་སྡུར་བྱེད་དགོས།
ང་ཚོས་ཚང་མ་ཤེས་པ་བཞིན་མི་དགེ་བའི་སེམས་དང་ཉོན་མོངས་[བསམ་བློ་གཏོང་བ་དང་ངག་སྨྲ་བའི་ཐོག་ནས་བྱ་བ་བྱེད་པའི་ལས་ཀྱི་ཀུན་སློང་]ཀུན་གྱི་རྩ་བ་ནི་ཆོས་རྣམས་བདེན་པར་གྲུབ་པར་འཛིན་པ་དང་རང་ངོས་ནས་གྲུབ་པར་འཛིན་པའི་འཛིན་པ་དེ་ཡིན། དེར་བརྟེན་ང་ཚོས་དེ་ལྟར་གྲུབ་པར་འཛིན་པའི་འཛིན་པའི་ཡུལ་རྣམས་ཡང་དག་པ་ཡིན་མིན་དང་། ཕྱིན་ཅི་ལོག་དང་ལོག་པར་འཛིན་པ་བཅས་གང་ཡིན་མིན་བརྟག་དཔྱད་བྱེད་དགོས།
དེ་ཡང་ང་ཚོས་དཔེར་ན་ཡུལ་རྟོགས་པའི་བློ་ལྟ་བུའི་ཆོས་རྣམས་ཇི་ལྟར་གྲུབ་ལུགས་ལ་བརྟག་དཔྱད་བྱེད་དགོས། འོན་ཀྱང་བདེན་འཛིན་དེ་ཉིད་ལ་ཡུལ་རྣམས་སྣང་ཚུལ་ལྟར་གནས་མིན་བརྟག་དཔྱད་བྱེད་པའི་ནུས་པ་མེད། ང་ཚོས་བློ་གཞན་ཞིག་ལ་བརྟེན་དགོས། བརྟག་དཔྱད་མཐིལ་ཕྱིན་པ་བྱས་ཏེ་བདེན་འཛིན་གྱིས་འཛིན་པའི་གནས་ལུགས་ལས་ལོགས་སུ་ཆོས་རྣམས་གྲུབ་ལུགས་ཤིག་དང་དེ་དང་འགལ་བའི་རྟོགས་ཚུལ་ཞིག་ཡོད་པ་རྙེད་ན། བདེན་འཛིན་གྱིས་ཆོས་རྣམས་ཇི་ལྟར་གནས་པ་ལྟར་རྟོགས་ཐུབ་ཀྱི་མེད་ཅེས་མཇུག་སྡོམ་རྒྱག་ཐུབ། དེས་ན། དངོས་པོའི་གནས་ལུགས་རྟོགས་པའི་བློའི་ཐོག་ནས་ཆོས་རྣམས་རང་བཞིན་གྱིས་གྲུབ་པར་འཛིན་པའི་བློ་དེ་ཡང་དག་པ་ཞིག་ཡིན་མིན་ང་ཚོས་ཐག་གཅོད་བྱེད་དགོས། གལ་ཏེ་དེ་ཡང་དག་པ་ཞིག་ཡིན་ན། དཔྱོད་བྱེད་ཀྱི་ཤེས་རབ་དེའི་ངོར་རང་བཞིན་གྱིས་གྲུབ་པར་འཛིན་པའི་བློ་དེ་མཐར་རྙེད་རྒྱུ་ཡོད་པ་ཞིག་དགོས།
སེམས་ཙམ་པའི་བསྟན་བཅོས་གྲགས་ཆེན་འགའ་དང་ལྷག་པར་དུ་དབུ་མའི་གཞུང་ནང་དེ་ལྟའི་བརྟག་དཔྱད་ཐད་རྒྱུ་མཚན་རིམ་པ་རྒྱུན་ཆགས་སུ་ཡོད། ང་ཚོས་རང་བཞིན་གྱིས་གྲུབ་པར་འཛིན་པའི་བློ་དེ་ཡང་དག་པ་ཞིག་དང་རྙེད་རྒྱུ་ཡོད་པ་ཞིག་ཡིན་མིན་བརྟག་དཔྱད་བྱེད་པའི་སྐབས། དེ་དག་ལག་བསྟར་བྱས་ན། བློ་དེ་ཡང་དག་པ་ཞིག་མ་ཡིན་པ་རྟོགས་ཐུབ། དེ་ནི་ལོག་ཤེས་ཙམ་ཞིག་ཡིན། གང་ཡིནཟེར་ན། དེས་འཛིན་པའི་ཡུལ་དེ་གཞི་གྲུབ་མེད། ཡུལ་དེ་ལ་ལྟོས་ཏེ་བློ་དེ་ལོག་ཤེས་སོང་ཙང་ངེས་པར་དུ་སྤོང་དགོས།
དཔྱད་པའི་ཐོག་ནས་ང་ཚོས་ལོག་ཤེས་དེར་གཞི་རྟེན་འཐད་ལྡན་ཞིག་མེད་པ་རྟོགས་ཐུབ། འོན་ཀྱང་རང་བཞིན་གྱིས་གྲུབ་པར་འཛིན་པའི་བློ་དེ་ཡང་དག་པ་ཞིག་མ་ཡིན་པ་རྟོགས་པའི་ཤེས་པ་དེར་རྒྱབ་རྟེན་གྱི་ཚད་མ་ཡོད་པ་ང་ཚོས་ཤེས་རྟོགས་ཐུབ། ཤེས་པ་ནང་ཕན་ཚུལ་གནོད་བྱ་གནོད་བྱེད་དུ་གནས་པའི་སྐབས། རྒྱབ་རྟེན་ཚད་མ་ཡོད་པའི་ཤེས་པ་དེར་ག་དུས་ཡིན་ཀྱང་རྒྱལ་ཁ་ཐོབ་ཀྱི་ཡོད། ཆོས་རྣམས་བདེན་པར་གྲུབ་པ་དང་རིག་ཤེས་ཀྱི་ངོར་རྙེད་རྒྱུ་ཡོད་པ་གཞི་མ་གྲུབ་པ་ནི་སེམས་ཤིན་ཏུ་ཕྲ་མོ་འོད་གསལ་བས་ཡུལ་རྟོགས་པ་དང་ཆོས་མཐུན། ཕྱོགས་གཞན་ཞིག་ནས། ཆོས་རྣམས་བདེན་པར་གྲུབ་པ་དང་རིག་ཤེས་ཀྱི་ངོར་རྙེད་རྒྱུ་ཡོད་པ་འཛིན་པའི་བློ་དེ་ནི་ཡུལ་རྣམས་ཕྱི་ཚུལ་ཙམ་རྟོགས་པའི་གློ་བུར་རམ་ངེས་བརྟན་མེད་པའི་སེམས་ཀྱི་གནས་བབ་དང་འདྲ།[དེས་ན།སེམས་ཀྱི་གནས་ལུགས་ཕྲ་ཤོས་དེ་ཐོག་མཐའ་མེད་པར་མུ་མཐུད་གནས་པ་དང་།ཆབས་ཅིག་ཕྱི་ཚུལ་ཙམ་གྱི་གནས་བབ་དེ་གློ་བུར་བ་ཡིན་པས་སྤོང་དགོས་པ་ཡིན།]
ང་ཚོས་སྡུག་བསྔལ་ཐམས་ཅད་ཀྱི་རྩ་བ་ཉོན་མོངས་རྣམས་སྤངས་པ་ན། སྡུག་བསྔལ་ཡང་རང་འགུལ་གྱི་མེད་པ་ཆགས་ཀྱི་ཡོད། དེ་ལ་ཐར་པ་ཟེར། ཡང་ན་སྡུག་བསྔལ་བཀག་པའི་འགོག་པ་ཟེར་ཞིང་བདེན་པ་གསུམ་པ་དེ་ཡིན།
ལམ་བདེན།
གཏན་དུ་གནས་པའི་འགོག་བདེན་ཐོབ་སྲིད་པ་སོང་ཙང་། ང་ཚོས་ངེས་པར་དུ་དེ་འཐོབ་བྱེད་ཀྱི་ཐབས་འཚོལ་དགོས། འདིས་བདེན་པ་བཞིའི་ནང་ནས་བཞི་པ་ལམ་བདེན་ལ་བརྟེན་ནས་སྡུག་བསྔལ་དང་བྲལ་བའི་བྲལ་བ་འགོག་བདེན་འཐོབ་པར་བྱེད་ཀྱི་ཡོད། ང་ཚོས་ལམ་བདེན་གྱི་སྐོར་ཤོད་སྐབས་དེ་ནི་ནང་པའི་ཐེག་པ་གསུམ་པོ་ཐུན་མོང་ཡིན། ཐེག་དམན་དང་ཐེག་པ་ཆེན་པོའི་་ནང་ཕར་ཕྱིན་ཐེག་པ་དང་སྔགས་ཀྱི་ཐེག་པ་ཡོད། དེའང་ཡང་དག་པའི་ས་ལ་བགྲོད་པའི་ཆེད་བྱང་ཕྱོགས་སོ་བདུན་དང་སྒོ་བསྟུན་པ་ཡིན། ང་ཚོས་ཐེག་པ་ཆེན་པོའི་བྱང་སེམས་ཀྱི་ཐེག་པའི་ལམ་བདེན་སྐོར་བྱེ་བྲག་ཏུ་ཤོད་སྐབས། བྱང་ཆུབ་སེམས་དཔའི་ས་བཅུ་དང་ཕར་ཕྱིན་དྲུག་དང་སྦྱར་ནས་གསུང་གི་ཡོད།
ཐེག་དམན་གྱི་ཆོས་ཉམས་སུ་ལེན་མཁན་ནི་ང་ཚོས་ཐེ་ལན་ཌི་དང་། འབར་མ། ཤྲཱི་ལངྐ། ལའོ་སུ། ཀམ་སྦོ་དྲི་ཡ་བཅས་ཀྱི་ནང་མཐོང་རྒྱུ་ཡོད། འདིར་ཉམས་ལེན་པ་རྣམས་སོ་སོའི་སྡུག་བསྔལ་ལས་ཐར་བའི་ཐར་པ་འཐོབ་ཆེད་ཀྱི་འདུན་པས་ཀུན་ནས་བསླངས་ཡོད། སོ་སོ་གཅིག་པུའི་ཐར་པར་བསམས་ནས། ཁོང་ཚོས་ཡང་དག་པའི་སར་འཁྲིད་བྱེད་བྱང་ཕྱོགས་སོ་བདུན་ཉམས་ལེན་བྱེད་ཀྱི་ཡོད། བྱང་ཕྱོགས་སོ་བདུན་ནི་སྤྱིར་ལམ་ལྔ་དང་འབྲེལ་བའི་ལམ་བདེན་ཡིན།
- ཚོགས་ལམ་ཆེན་པོས་ནས་ཐོབ་པའི་དྲན་པ་ཉེར་བཞག་བཞི། ཡང་དག་སྤོང་བ་བཞི། རྫུ་འཕྲུལ་གྱི་རྐང་པ་བཞི།
- སྦྱོར་ལམ་ནས་ཐོབ་པའི་དབང་པོ་ལྔ་དང་སྟོབས་ལྔ།
- མཐོང་ལམ་ནས་ཐོབ་པའི་བྱང་ཆུབ་ཡན་ལག་བདུན།
- སྒོམ་ལམ་ནས་ཐོབ་པའི་འཕགས་ལམ་ཡན་ལག་བརྒྱད།
ལམ་གྱི་བདེན་པ་དེ་དག་གོ་རིམ་བཞིན་སྦྱངས་ནས་ཉམས་ལེན་པ་རྣམས་ཀྱིས་ཉོན་མོངས་རྒྱུ་དང་བཅས་པ་ཐམས་ཅད་སྤངས་ནས་འགོག་བདེན་ཐོབ་པ་དང་རང་གི་འཐོབ་བྱའི་ཐར་པ་ཐོབ། དེ་དག་ནི་ལམ་བདེན་ཡིན་པ་དང་ཐེག་དམན་གྱི་འབྲས་བུ་ཐོབ།
ཐེག་ཆེན་གྱི་ཉམས་ལེན་པ་ཚོའི་རྩ་བའི་སེམས་ཁུར་ནི་རང་ཉིད་གཅིག་པུའི་ཐར་པ་མིན་པར་སེམས་ཅན་ཐམས་ཅད་ཀྱི་ཐར་པ་ཡིན། བྱང་ཆུབ་སེམས་ཀྱི་ཀུན་སློང་དེའི་ཐོག་ནས་ཁོང་ཚོས་བྱང་ཆུབ་དོན་གཉེར་བྱེད་པའི་ཐབས་ལེགས་ཤོས་ཤིག་ཏུ་གཞན་དོན་སྒྲུབ་པར་བརྩི་གི་ཡོད། དེ་དག་གིས་ཕར་ཕྱིན་དྲུག་སྟེ། [སྦྱིན་པ་དང་།ཚུལ་ཁྲིམས།བཟོད་པ།བརྩོན་འགྲུས།བསམ་གཏན། ཤེས་རབ་བཅས་]ཉམས་སུ་ལེན་གྱི་ཡོད། ཁོང་ཚོས་བླ་ན་མེད་པའི་སངས་རྒྱས་ཀྱི་གོ་འཕང་མ་ཐོབ་པ་དང་སྒྲིབ་གཉིས་མ་སྤངས་བར་དུ་ཉམས་ལེན་དེ་དག་བྱང་ཆུབ་སེམས་དཔའི་ས་བཅུ་དང་བསྡེབས་ནས་བྱེད་ཀྱི་ཡོད། དེ་དག་ཐེག་པ་ཆེན་པོའི་ལམ་བདེན་དང་སྤྱིར་ཐེག་ཆེན་གྱི་འབྲས་བུར་འདོད།
ཕར་ཕྱིན་དྲུག་ཉམས་སུ་ལེན་པའི་སྙིང་པོ་ནི་ཐབས་དང་ཤེས་རབ་གཉིས་ཟུང་དུ་འབྲེལ་ནས་འབྲས་བུ་སྐུ་གཉིས་ཏེ། གཟུགས་སྐུ་དང་ཆོས་སྐུ་འཐོབ་ཕྱིར་ཡིན། སྐུ་དེ་གཉིས་གཅིག་བཅར་དུ་ཐོབ་ཀྱི་ཡོད་སྟབས། དེ་དག་གི་རྒྱུའང་གཅིག་བཅར་དུ་གསོག་དགོས། དེར་བརྟེན་ང་ཚོས་གཟུགས་སྐུ་འཐོབ་བྱེད་ཀྱི་རྒྱུ་བསོད་ནམས་ཀྱི་ཚོགས་དང་། ཆོས་སྐུ་འཐོབ་བྱེད་ཀྱི་རྒྱུ་ཤེས་རབ་ཀྱི་ཚོགས་གཉིས་གཅིག་བཅར་དུ་གསོག་དགོས་པ་ཡིན། ཕར་ཕྱིན་ཐེག་པའི་ནང་ང་ཚོས་ཤེས་རབ་ཀྱིས་ཟིན་པའི་ཐོག་ནས་ཐབས་ཉམས་སུ་ལེན་པ་དང་ཐབས་ཀྱིས་ཟིན་པའི་ཐོག་ནས་ཤེས་རབ་ཉམས་སུ་ལེན་དགོས། འོན་ཀྱང་སྔགས་ཀྱི་ཐེག་པའི་ནང་ང་ཚོས་ཐབས་ཤེས་ངོ་བོ་གཅིག་ཏུ་ཉམས་ལེན་བྱེད་དགོས།
ང་ཚོའི་མཉམ་དུ་གཞན་ཕན་བྱེད་དུ་མཉམ་སྦྲེལ་གནང་རོགས།
ང་ཚོའི་ལས་ཀར་རྒྱབ་སྐྱོར་གནང་རོགས།
དྲ་ལྗོངས་འདི་ནི་ཆ་ཚང་ཞལ་འདེབས་ལ་བརྟེན་ནས་བསྡད་ཡོད། འདིའི་རྒྱུན་སྐྱོང་གི་ལས་གཞི་དང་གྲ་གྲིག་གི་རྒྱུ་ཆ་བརྒྱ་ཆ་ ༧༠ ལྷག་ཙམ་དང་ཕབ་སྒྱུར་གྱི་ལས་གཞིར་འགྲོ་གྲོན་ཆེན་པོ་ཡོད། ད་ལྟའི་ཆར་ང་ཚོར་དྭང་བླངས་ཞབས་ཞུ་བ་གྲངས་ ༨༠ སྐོར་ཞིག་དང་གལ་གནད་ཆེ་བའི་ཕོགས་ཡོད་ལས་བྱེད་མི་སྣ་ ༡༥ ཡོད། ང་ཚོའི་ལོ་རེའི་འགྲོ་གྲོན་ཡུ་རོ་ ༡༠༠༠༠༠ དང་ཨ་སྒོར་ ༡༥༠༠༠༠ ཡོང་ཐབས་ལ་སྐུ་ཉིད་ནས་རོགས་སྐྱོར་གནང་རོགས་ཞུ།
ང་ཚོའི་དྲ་ལྗོངས་འདི་བཞིན་མུ་མཐུད་དེ་རིན་མེད་ཐོག་ལོངས་སུ་སྤྱོད་ཐུབ་སླད།
ད་ང་ཚོའི་དམིགས་ཡུལ་རྙོབ་ཐུབ། (05%)


c: application/epub+zip

text:
ཨེ་ལེག་ཛན་ཌར་ བྷར་ཛིན་ལགས་ཀྱི་གསུང་རྩོམ་ཕྱོགས་བསྡུས་མཛད་པ་ཞིག་ཡིན་ཅིང་། མི་ལོ་ ༢༩ རིང་རྒྱ་གར་ནང་བོད་བརྒྱུད་ནང་བསྟན་ལ་ཐོས་བསམ་སྒོམ་གསུམ་གནང་། ཆབས་ཅིག་ཁོང་གིས་རང་གི་བླ་མ་ སེར་ཀོང་མཚན་ཞབས་རིན་པོ་ཆེ་སྐུ་གོང་མའི་གསུང་སྒྱུར་ཞུས་པ་དང་སྐབས་འགར་༸གོང་ས་༸སྐྱབས་མགོན་ཆེན་པོ་མཆོག་གི་གསུང་སྒྱུར་ཡང་ཞུས། ཕྱི་ལོ་ ༡༩༨༠ གྱ་གྲངས་ནས་བཟུང་འབུམ་རམས་པ་བྷར་ཛིན་ལགས་ཀྱིས་རྒྱལ་ཁབ་བདུན་བཅུ་ལྷག་ཙམ་ནང་གཙུག་ལག་སློབ་གྲྭ་ཆེན་མོ་དང་ནང་པའི་ཆོས་ཚོགས་ནང་སློབ་ཁྲིད་རྒྱ་ཆེ་མཛད།
བྷར་ཛིན་བཤད་མཛོད་ནི་རྩ་བའི་ཆ་ནས་བོད་སོག་ནང་ཆོས་ཀྱི་ཐེག་པ་ཆེན་པོ་སྔགས་དང་བཅས་པའི་སྐོར་འབུམ་རམས་པ་ཨེ་ལེག་ཛན་ཌར་ བྷར་ཛིན་གྱི་ཡིག་སྒྱུར་ཞུས་པ་དང་ནང་ཆོས་འཆད་ཁྲིད་མཛད་པ་ཁག་ཕྱོགས་བསྡུས་གནང་བའི་བཤད་མཛོད་ཅིག་ཡིན། དེའི་ནང་མདོ་དང་། གསང་སྔགས། དུས་འཁོར། རྫོགས་ཆེན། ཕྱག་རྒྱ་ཆེན་པོའི་སྒོམ་གྱི་ཐོག་བོད་བརྒྱུད་ནང་བསྟན་གྱི་ཆོས་རྒྱུད་རྙིང་མ་དང་། ས་སྐྱ། བཀའ་རྒྱུད། དགེ་ལུགས། གཡུང་དྲུང་བོན་བཅས་བོད་ཀྱི་ཆོས་རྒྱུད་ཆེན་པོ་ལྔའི་སྐོར་ཙམ་མ་ཟད་གནས་བརྟན་སྡེ་པ་དང་ཁ་ཆེའི་ཆོས་ལུགས་གཉིས་ཞིབ་བསྡུར་བྱས་ཏེ་གྲུབ་དོན་རྣམས་བཀོད་ཡོད། དེ་བཞིན་བོད་དང་སོག་པོའི་སྐར་རྩིས་དང་གསོ་བ་རིག་པ། ཤམ་བྷ་ལ། ནང་པའི་ལོ་རྒྱུས་སོགས་བཞུགས་ཡོད།
ཞལ་འདེབས་ཡོང་ཁུངས་ཀྱི་རྒྱབ་སྐྱོར་ལ་བརྟེན་ནས་བོད་བརྒྱུད་ནང་བསྟན་གྱི་སྲོལ་རྒྱུན་བཞི་དང་དབུས་ཨེ་ཤི་ཡཱི་ལོ་རྒྱུས་དང་རིག་གཞུང་སློབ་གཉེར་ཆེད་སྐད་ཡིག་མང་པོའི་ནང་རིན་མེད་དུ་དྲ་ཐོག་ནས་ཐད་ཀར་མཁོ་འདོན་བྱ་རྒྱུ་ནི་བྷར་ཛིན་བཤད་མཛོད་ཀྱི་དམིགས་ཡུལ་ཞིག་ཡིན། དེ་ནི་Berzin Archives e.V.བརྒྱུད་མི་དམངས་ཁྲོད་ཇར་མན་ཁེ་ལས་མིན་པའི་ཚོགས་པ་ཞིག་གིས་སྦྱིན་བདག་གནང་ཡོད།(gemeinnütziger Verein Register Nr. 2423Nz, Berlin).
www.berzinarchives.com
[ སྐུ་ཚེ་གཉིས་རིང་གི་དགེ་བའི་ཤེས་གཉེན་དང་འབྲེལ་བ་ཞེས་པ་དང་ ཁྱེད་རང་སྐྱེ་བ་ཕྱི་མར་ཡིད་ཆེས་ཡོད་དམ་ཞེས་པར་གཟིགས།]
ང་རང་ལོ་ན་གཞོན་པའི་སྐབས་དེར། ཨེ་ཤི་ཡའི་རིག་གཞུང་ལ་དོ་དབྱིངས་ཆེན་པོ་ཡོད། རང་ལོ་བཅུ་གསུམ་ཙམ་ལ་ཧ་ཐ་ཡོ་ག་ (hatha yoga) ཉམས་ལེན་བྱེད་འགོ་བཙུགས་པ་ཡིན། ལོ་ངོ་བཅུ་དྲུག་ལ་ར་ཌ་གར་སི་ (Rutgers) གཙུག་ལག་སློབ་གྲྭ་ཆེན་མོར་འཛུལ་ཞུགས་བྱས་ཏེ། དེར་ལོ་གཉིས་རྫས་སྦྱོར་རིག་པ་སྦྱངས་པ་ཡིན། རང་ངོས་ནས་དོ་དབྱིངས་ཆེན་པོ་ཡོད་པའི་ཨེ་ཤི་ཡའི་རིག་གཞུང་དར་ཁྱབ་སྐོར་གྱི་སློབ་གཞི་བླངས་ནས་དོན་གཉེར་བྱས་པ་ཡིན། ཐེངས་གཅིག་གསུང་བཤད་ཅིག་གི་སྐབས། དགེ་རྒན་ཆེན་མོས་ཡིག་སྒྱུར་གྱི་བྱ་གཞག་ཐོག་ནས་རྒྱལ་ཁབ་གཅིག་ནས་གཅིག་ལ་ནང་ཆོས་དར་ཚུལ་དང་རིག་གཞུང་འདྲ་མིན་ཁྲོད་ནང་ཆོས་ཇི་ལྟར་གནས་ཚུལ་སྐོར་འགྲེལ་བཤད་སྐྱོན་སོང་བས། དེ་མ་ཐག་ང་རང་བསམ་བློ་ཞིབ་མོར་གཏོང་དགོས་བྱུང་བ་དང་། དེ་ལ་བརྟེན་ནས་ནང་ཆོས་དཔྱིལ་ཕྱིན་པ་ཞིག་སྦྱོང་འདོད་ཀྱི་ཆོད་སེམས་བརྟན་པོ་ཞིག་རང་རྒྱུད་ལ་སྐྱེས་བྱུང་།
པི་རིན་སི་ཊོན་ (Princeton) གཙུག་ལག་སློབ་གྲྭ་ཆེན་མོས་ཨེ་ཤི་ཡའི་ཤེས་ཡོན་སྡེ་ཚན་གྱི་ལས་གཞི་ཞིག་དབུ་འབྱེད་གནང་བ་དང་། ངས་འཚང་སྙན་ཕུལ་བས་རྒྱ་མིའི་རིག་གནས་ཚན་པའི་ཁོངས་ཞུགས་ཐུབ་པ་བྱུང་། སྐབས་དེར་རྒྱ་ནག་ནང་ནང་ཆོས་ཇི་ལྟར་དར་ཚུལ་དང་། རྒྱ་ནག་རིག་གཞུང་གིས་དེ་ལ་ཤུགས་རྐྱེན་ཐེབས་ཚུལ། དེ་བཞིན་ནང་ཆོས་ཀྱིས་ཕྱིས་སུ་རྒྱ་ནག་གི་ལྟ་གྲུབ་ལ་ཤུགས་རྐྱེན་ཐེབས་ཚུལ་བཅས་ཀྱི་སྐོར་ང་རང་དོ་དབྱིངས་ཧ་ཅང་ཆེན་པོ་ཡོད་ཅིང་། ཉིན་རེའི་འཚོ་བའི་ཁྲོད་ནང་ཆོས་ཉམས་ལེན་བྱ་ཚུལ་སློབ་སྦྱོང་བྱེད་འདོད་ཆེན་པོ་ཡོད། པི་རིན་སི་ཊོན་ནང་བསྡད་པའི་སྐབས། ཨུ་རུ་སུའི་ས་ཁུལ་ལྦོལ་གཱ་ (Volga) ཞེས་པ་ནས་ཡིན་པའི་ཁལ་མིག་སོག་པོའི་དགེ་བཤེས་དབང་རྒྱལ་ལགས་ཞུ་བ་ཞིག་དེ་གར་ཡོད་པ་ངས་ཤེས་ཀྱི་མེད། ཁོང་གིས་ཨ་རིའི་ནང་བོད་དང་སོག་པོའི་དགོན་པ་ཐོག་མ་དེའི་དབུ་ཁྲིད་གནང་ཡོད། ངས་གང་བྱེད་ཐུབ་པ་ནི་གལ་སྲིད་ནང་ཆོས་ལ་བསམ་བློ་བཏང་བ་དང་ཉམས་ལེན་བྱས་ན་ག་རེ་འབྱུང་གི་ཡོད་མེད་ཚོད་དཔག་བྱེད་པ་ལས་མི་འདུག
དུས་སྐབས་བར་མའི་རྒྱ་ནག་གི་ལྟ་གྲུབ་དང་ལོ་རྒྱུས་ལྟ་བུའི་ཤར་ཨེ་ཤི་ཡའི་སྐད་ཡིག་ཐོག་གཙུག་ལག་རབ་འབྱམས་པའི་བསླབ་པ་ཐར་སོན་སླད་ཕྱི་ལོ་ ༡༩༦༥ ལོར་ང་རང་ཧར་ཝར་ཌི་ (Harvard) གཙུག་ལག་སློབ་གྲྭ་ཆེན་མོར་འཛུལ་ཞུགས་བྱས་པ་ཡིན། རྒྱ་ནག་ནང་རྒྱ་གར་ནས་ནང་ཆོས་དར་ཚུལ་ཤེས་རྟོགས་བྱེད་པའི་སླད། ལོ་དང་པོའི་རྗེས། ངས་ལེགས་སྦྱར་སྐད་དང་རྒྱ་གར་གྱི་ནང་ཆོས་ཞིབ་ཚགས་པོ་སློབ་སྦྱོང་བྱ་རྒྱུར་ཐག་གཅོད་བྱས་པ་ཡིན། དེས་ན། ངས་ལེགས་སྦྱར་དང་རྒྱ་གར་གྱི་ནང་ཆོས་ལ་ཐོས་བསམ་སློབ་གཉེར་འགོ་བཙུགས་པ་ཡིན། ངའི་རིག་གཅིག་རྐང་འཛིན་གྱི་འབུམ་རམས་པའི་ལག་ཁྱེར་ཆེད། ཤར་ཨེ་ཤི་ཡའི་སྐད་ཡིག་སྡེ་ཚན་དང་ལེགས་སྦྱར་དང་རྒྱ་ནག་གི་རིག་གནས་ཟུང་དུ་སློབ་སྦྱོང་བྱས་པ་ཡིན།
རྒྱ་གར་གྱི་ནང་པའི་རིག་གནས་སློབ་སྦྱོང་བྱེད་པའི་ཞར་ལ་ངས་ཕྱི་ལོ་ ༡༩༦༧ ལོར་བོད་སྐད་སློབ་གཉེར་འགོ་བཙུགས་པ་ཡིན། དེ་ནས་ངས་དགེ་བཤེས་དབང་རྒྱལ་ལགས་ཞལ་ཚོར་བ་དང་། ང་རང་ནེའུ་ཇར་སི་གཉེན་འཕྲད་དུ་ག་དུས་བསྐྱོད་ཀྱང་ཁོང་མཇལ་བར་འགྲོ་གི་ཡོད། སྟབས་མི་ལེགས་པ་ཞིག་ལ། དད་གུས་བྱ་ཡུལ་གྱི་སློབ་དཔོན་ཁོང་གི་དྲུང་ནས་སློབ་སྦྱོང་བྱེད་པར་ང་རང་གནས་སྡོད་ཧར་ཝར་ཌི་ཧ་ཅང་ཐག་རིང་པོ་ཡོད། འོན་ཏེ་བོད་རྒྱུད་ནང་བསྟན་གྱི་སྲོལ་རྒྱུན་ཁྲོད་ནུབ་ཕྱོགས་པ་ནང་པའི་རབ་བྱུང་ཐོག་མ་ཡིན་པ་དགེ་བཤེས་ལགས་ཀྱི་དགེ་ཕྲུག་རོ་བར་ཌེ་ ཐར་མན་ (Robert Thurman) ལགས་ཧ་ཝར་ཌེར་ང་རང་གི་འཛིན་གྲོགས་ཡིན། ཁོང་གིས་ང་ལ་༸གོང་ས་༸ཏཱ་ལའི་བླ་མ་མཆོག་དང་རྒྱ་གར་འཕགས་ཡུལ་དུ་བཙན་བྱོལ་བོད་པའི་སྤྱི་ཚོགས་ནང་ནང་ཆོས་ནི་ད་ལྟའི་ཆར་ཆ་ཚང་ལ་མ་ནོར་བར་གནས་ཚུལ་འགྲེལ་བརྗོད་བྱས་བྱུང་། དེ་བཞིན་ཁོང་རང་ཉིད་རྒྱ་གར་ནང་སློབ་སྦྱོང་ཇི་ལྟར་གནང་ཚུལ་འགྲེལ་བཤད་བརྒྱབ་པ་དང་། གལ་སྲིད་ང་རང་དེ་གར་གཅིག་མཚུངས་སློབ་སྦྱོང་བྱེད་འདོད་ན། སྣང་དག་ཡོད་མ་རེད་ཅེས་གསུངས་ཀྱི་འདུག དེས་ལ་ངེས་ཤེས་བརྟན་པོ་ཞིག་རྙེད་ནས། བོད་རིགས་དང་མཉམ་དུ་ང་རང་གི་རིག་གཅིག་རྐང་འཛིན་གྱི་རྩོམ་ཤོག་འབྲི་བའི་ཆེད། ཧྥུལ་བེ་རེ་ཌ་ (Fulbright) གཙུག་ལག་སློབ་ཡོན་འཐོབ་སླད་སྙན་ཞུ་ཕུལ་བ་ཡིན་བ་བཞིན། སློབ་ཡོན་ཐོབ་ནས་ཕྱི་ལོ་ ༡༩༦༩ ལོར་རྒྱ་གར་དུ་བསྐྱོད་པ་ཡིན།
བཞུགས་སྒར་རྡ་རམ་ས་ལར། ང་རང་ལ་༸གོང་ས་༸ཏཱ་ལའི་བླ་མ་མཆོག་དང་ཁོང་གི་ཡོངས་འཛིན་རྣམ་གཉིས་དངོས་སུ་མཇལ་རྒྱུའི་སྐལ་བ་ཐོབ་པ་དང་། ཁོང་རྣམས་ཀྱིས་ནང་ཆོས་དང་དེའི་ཉམས་ལེན་ལ་ཡིད་ཆེས་གནང་བའི་དངོས་ཡོད་བདེན་པའི་གནས་ལུགས་ཀྱིས་ང་རང་རྦད་དེ་ཡིད་དབང་ཕྲོགས་སོང་། ཕྱི་ལོ་ ༡༩༦༠ རེ་གྲངས་སུ་ཨ་རིའི་གཙུག་ལག་སློབ་གྲྭ་ཆེན་མོའི་ནང་ནང་ཆོས་སློབ་གཉེར་བྱེད་ཕྱོགས་ནི།རྩ་བའི་ཆ་ནས་ལོ་རྒྱུས་དང་གཞུང་ཁག་གི་སྐད་རིགས་དབྱེ་ཞིབ་ཙམ་དུ་ཟད། དེ་ནི་སློབ་ཚན་སྐམ་པོ་ཞིག་དང་གནའ་བོའི་ཨི་ཇེབ་ཀྱི་ཆོས་ལུགས་དང་འདྲ་བར། ང་ཚོས་དུས་རབས་ཁ་ཤས་སྔོན་ནས་གནས་ཡོད་པའི་སྲོལ་རྒྱུན་ཞིག་སྦྱོང་གི་ཡོད་པ་ལྟར་སྣང་། འོན་ཀྱང་ད་ཆ་དེ་ལྟར་མིན་པར། རྒྱ་གར་ནང་བོད་རྒྱུད་ནང་བསྟན་གསོན་པོར་གནས་ཤིང་། དེ་ནས་བཟུང་ངས་ནང་ཆོས་ལ་དངོས་ཀྱི་མྱོང་བ་དང་རྒྱུས་མངའ་མེད་པའི་མི་ཞིག་གི་དྲུང་ནས་མ་ཡིན་པར། སངས་རྒྱས་ཀྱི་ཆོས་ལ་དད་པ་ཡོད་མཁན་དང་ཤེས་མཁན་གྱི་དྲུང་ནས་སློབ་སྦྱོང་བྱེད་ཐུབ་པ་བྱུང་། ཆོས་དེ་ནི་སངས་རྒྱས་ཉིད་ཀྱིས་གསུངས་ཏེ་ད་ལྟའི་བར་སློབ་དཔོན་རྣམས་ཀྱི་དྲུང་ནས་སོ་སོའི་དགེ་ཕྲུག་ལ་རྒྱུད་པ་ཆད་པ་མེད་པར་བཞུགས། དེར་བརྟེན་རང་གི་ཉེ་འཁོར་དུ་བཞུགས་པའི་སློབ་དཔོན་རྣམས་ཀྱིས་དྲུང་ནས་ཁ་གསལ་གཏིང་གསལ་བྱས་ནས་ཐོས་བསམ་སློབ་གཉེར་བྱ་རྒྱུའི་གནད་དོན་ཞིག་རེད་འདུག དེ་ནི་དངོས་གནས་དོ་སྣང་བྱེད་འོས་པ་ཞིག་འདུག ད་ཆ་ངས་ནང་ཆོས་ནི་ས་ཆ་གཅིག་ནས་གཅིག་ལ་དར་བ་དང་འགྱུར་བ་ཇི་བྱུང་ཙམ་མ་ཟད། ད་དུང་རང་གིས་ཉམས་ལེན་ཐུབ་པའི་ལྟ་གྲུབ་དང་ཆོས་ལུགས་གསོན་པོ་ཞིག་ཡིན་པའི་ཆ་ནས་ནང་ཆོས་ཐོག་ལ་སློབ་སྦྱོང་བྱེད་ཀྱི་ཡོད།
ང་རང་གི་གཙུག་ལག་སློབ་གྲྭ་ཆེན་མོ་སློབ་ཐོན་ཆེད་ཞིབ་འཇུག་བྱ་ཕྱིར་དགེ་བཤེས་ངག་དབང་དར་རྒྱས་ལགས་ཀྱི་དྲུང་ནས་ནང་ཆོས་སློབ་གཉེར་བྱེད་འགོ་བཙུགས་པ་ཡིན། དེ་བཞིན་ནང་ཆོས་ཉམས་ལེན་ནང་ཞུགས་འགོ་བཙུགས། ལོ་གཉིས་ཀྱི་རྗེས་༸སྤྱི་ནོར་༸གོང་ས་༸ཏཱ་ལའི་བླ་མ་མཆོག་གིས་རྡ་རམ་ས་ལར་བོད་ཀྱི་དཔེ་མཛོད་ཁང་གསར་འཛུགས་གནང་བ་དང་། ང་རང་གི་དགེ་རྒན་ལ་ཕྱི་རྒྱལ་བ་ཚོར་ནང་པའི་ལྟ་གྲུབ་དང་སྒོམ་སྒྲུབ་སྐོར་སློབ་ཁྲིད་དགོས་པར་བཀའ་ཕེབས། དེར་བརྟེན་སྐུ་ན་གཞོན་པའི་ཤར་པ་རིན་པོ་ཆེ་དང་ཁམ་ལུང་རིན་པོ་ཆེ་གཉིས་ལ་སྐད་སྒྱུར་བྱེད་དགོས་པའི་བཀའ་བསྩལ། གང་ཡིན་ཞེ་ན། ཁོང་གཉིས་ནི་ང་རང་གིས་གསུང་སྒྱུར་བྱེད་བཞིན་པའི་དགེ་བཤེས་དབང་རྒྱལ་ལགས་ཀྱི་ལམ་སྟོན་འོག་ཨ་རིར་དབྱིན་ཡིག་སློབ་སྦྱོང་གནང་མྱོང་ཡོད། སྐབས་དེར་ངས་ཐུགས་ཕན་གསོས་ན་ཕྱག་རོགས་ཞུ་རྒྱུར་འདོད་པ་ཡོད་སྐོར་སྙན་གསེང་ཞུ་སྐབས། གོང་ས་མཆོག་གིས་རོགས་པ་དགོས་ཀྱི་འདུག་ཀྱང་དང་པོ་ཁྱེད་རང་ཨ་རི་ལ་ཕྱིར་སོང་ནས་རིགས་གཅིག་རྐང་འཛིན་གྱི་རྩོམ་བྲིས་ཕུལ་རྗེས་ལག་ཁྱེར་ལེན་དགོས། ཞེས་གསུངས་བྱུང་།
ངའི་ཉམས་ཞིབ་ཆེད་རྩོམ་གོང་འབུལ་ཞུས་རྗེས། ངས་གཙུག་ལག་སློབ་གྲྭ་ཆེན་མོའི་ཤེས་ཡོན་ལམ་སྟོན་པ་ཞིག་ལ་ཐུགས་རྗེ་ཆེ་ཞུས་པ་དང་། དགེ་བཤེས་ངག་དབང་དར་རྒྱས་ལགས་ཀྱི་དྲུང་ནས་ནང་ཆོས་སློབ་གཉེར་བྱ་ཆེད་རྒྱ་གར་དུ་ཕྱིར་ལོག་བྱས། ང་ཚོས་ཡིག་སྒྱུར་གྱི་ལས་ཀ་མུ་མཐུད་བྱས་མཐར་ང་རང་གི་བོད་སྐད་ཡར་རྒྱས་ཕྱིན་སོང་། དེར་བརྟེན་མཚན་སྙན་ཤིན་ཏུ་ཆེ་བའི་བླ་མ་སྟེ་༸གོང་ས་མཆོག་གི་མཚན་ཞབས་དང་ཡོངས་འཛིན་གནང་མཁན་དང་ང་རང་གི་དགེ་བའི་བཤེས་གཉེན་གཙོ་བོ་སེར་ཀོང་མཚན་ཞབས་རིན་པོ་ཆེའི་གསུང་སྒྱུར་བྱ་རྒྱུའི་སྐལ་བཟང་ཀྱི་གོ་སྐབས་ཐོབ་བྱུང་། ངས་སེར་ཀོང་རིན་པོ་ཆེའི་གསུང་སྒྱུར་བྱས་ཏེ་ཁོང་དང་ལྷན་དུ་རྒྱལ་སྤྱིའི་ནང་ཐེངས་གཉིས་ཙམ་ཕྱིན་པ་ཡིན། ཕྱི་ལོ་ ༡༩༨༣ ལོར་ཁོང་དགོངས་པ་ཆོས་དབྱིངས་སུ་འཐིམ་པའི་རྗེས། རྒྱལ་ཁབ་མང་པོའི་ནང་ནང་པའི་ཆོས་ཚོགས་ཀྱིས་ང་རང་དེ་དག་ནང་སློབ་ཁྲིད་བྱེད་པར་སྐད་གཏོང་གི་འདུག
ང་རང་རྒྱ་གར་ནང་ཕྱིན་པའི་སྐབས་ནས་བཟུང་། ནང་ཆོས་ཀྱིས་ཉིན་རེའི་འཚོ་བའི་ཁྲོད་ཁ་ཡོད་ལག་ཡོད་ཀྱི་ཉམས་ལེན་བྱེད་སྟངས་ཙམ་མ་ཡིན་པར། ད་དུང་ངས་སྔོན་ཆད་ཤེས་རྟོགས་མི་ཐུབ་པའི་དྲི་བ་མང་པོ་ཞིག་གི་ལན་ཡང་འདེབས་པའི་དངོས་ཡོད་ཀྱི་བདེན་དོན་དེར་ང་རང་ལ་དགའ་མགུ་ཡི་རངས་ཆེན་པོ་བྱུང་། དྲི་བ་དཔེར་ན། ངའི་མི་ཚེ་འདི་འདྲ་བ་ཇི་ལྟར་ཡིན་ནམ་ཞེས་པ་དང་། ངའི་མི་ཚེའི་མཐོང་ཆོས་ཀྱི་བྱུང་བ་རྣམས་ཇི་ལྟར་ཡོང་གི་ཡོད་དམ་ཞེས་པ་ལྟ་བུ། ནང་པས་ལས་རྒྱུ་འབྲས་ཀྱི་ཐོག་ནས་དྲི་བ་དེ་དག་ལ་ལན་འདེབས་གསལ་པོ་བྱེད་ཀྱི་འདུག དེ་ཤེས་པ་ནི་དགའ་མོས་བྱ་ཡུལ་ཞིག་འདུག གང་ཡིན་ཞེ་ན། དེས་རང་གི་ཉམས་མྱོང་འདས་པའི་མྱོང་བ་སྤེལ་གྱི་འདུག དེར་མ་ཟད་ནང་ཆོས་ཀྱིས་ཧ་ཅང་གསལ་པོ་དང་རྒྱུ་མཚན་ལྡན་པའི་ཐོག་ནས་ནང་སེམས་ཀྱི་ངོ་བོ་དང་དེའི་བྱ་བ་བྱེད་ཚུལ་འགྲེལ་བརྗོད་བྱེད་ཀྱི་འདུག གཞན་ཡང་ང་ཚོས་སོ་སོའི་ཉིན་རེའི་འཚོ་བའི་ཁྲོད་ཀྱི་དཀའ་ངལ་རྣམས་ལ་གདོང་ལེན་ཆེད་ནང་ཆོས་ཀྱི་ཐབས་ལམ་ཁག་ཉམས་ལེན་བྱེད་སྐབས། ང་ཚོས་དེ་དག་གི་ཕན་ནུས་ལྡན་པའི་གྲུབ་འབྲས་དངོས་སུ་མཐོང་གི་ཡོད་ཅིང་། དེ་ལས་རང་ཉིད་ལ་འཚམ་པ་དང་ཕན་རླབས་ཆེ་བའི་ལམ་ཞིག་རྙེད་དེ་སེམས་ཤུགས་ཆེན་པོ་འཕར་སོང་།
ཡིག་སྒྱུར་བྱེད་པ་དང་སློབ་ཁྲིད་བྱེད་པའི་སྐབས། ང་རང་གིས་གང་སྦྱངས་པའི་ནང་ཆོས་དང་དེ་རིག་གཞུང་གཅིག་ནས་གཅིག་ལ་ཇི་ལྟར་དར་ཚུལ་སྐོར་གྱི་སློབ་ཚན་འཁྲིད་ཐབས་བྱེད་ཀྱི་ཡོད། ང་རང་གིས་སློབ་སྦྱོང་བྱས་པ་ལ་བརྟེན་ནས། ནུབ་ཕྱོགས་སུ་ནང་ཆོས་དར་སྤེལ་གཏོང་བ་དང་དེང་དུས་ཀྱི་སྤྱི་ཚོགས་ནང་ནང་ཆོས་འཆད་ཉན་བྱེད་སྐབས། ང་ཚོས་ངེས་པར་དུ་ཡིད་གཟབ་དགོས་པའི་གནད་དོན་ངས་ཤེས་རྟོགས་བྱུང་། འདས་པའི་རིག་གཞུང་སོ་སོའི་ཁྲོད་ནང་ཆོས་ཇི་ལྟར་གནས་པ་ཤེས་པའི་ཐོག་ནས། དེང་དུས་འཛམ་གླིང་ནང་གི་རྒྱལ་ཁབ་གཞན་ཁག་ཏུ་ནང་ཆོས་དར་ཁྱབ་འགྲོ་བཞིན་པའི་ཐད་ལེགས་སྐྱེས་ཤིག་འབུལ་ཐུབ་པའི་རེ་བ་བཅངས་ཡོད།། །།
ནང་ཆོས་ལ་ཞུགས་པ།
སིངྒ་པུར། ཕྱི་ལོ་ ༡༩༨༨ ཟླ་ ༨ ཚེས་ ༡༠ ཉིན།
Berzin, Alexander and Chodron, Thubten.
Glimpse of Reality.
Singapore: Amitabha Buddhist Centre, 1999
ལས་ཟུར་འདོན་ཞུས་ཏེ་བསྐྱར་ཞིབ་གནང་བ།

robotstxt: allowed

filter: keep


c: text/html

text:
དྲ་ཤོག་དེའི་ནང་གི་ཡིག་ཐོག་ཅི་ཡོད་ལ་ཁ་ཕོད་པ། ཁ་ལོ་བ་གཙོ་བོར་མཆོངས། ཁ་ལོ་བ་གཙོ་བོར་རྒྱུགས།
དགེ་བའི་བཤེས་གཉེན་གྱི་སྐུ་ཐོག་གཉིས་དང་འབྲེལ་ལམ།
དགེ་བའི་བཤེས་གཉེན་དང་འབྲེལ་བ་དམ་ཟབ་ཡོད་པ་དེས་སོ་སོའི་མི་ཚེའི་ནང་ཡར་རྒྱས་ཆེན་པོ་དང་གལ་གནད་ཅན་གྱི་འབྲེལ་མཐུད་ཅིག་ཡོང་ངེས། དེ་ད་དུང་ཟོག་རྫུ་དང་། སེམས་ངལ་ཆོས་སེམས་བརླག་པའི་རྐྱེན་རྩར་ཡང་འགྱུར་ངེས། དེ་དག་ཚང་མ་འབྲེལ་ལམ་དེ་ཉིད་ཧུར་བརྩོན་ཆེན་པོས་ལྷད་མེད་ཅིག་བཟོས་ཡོད་མེད་ལ་རག་ལུས་ཡོད། དེ་ཡང་སོ་སོ་རང་ཉིད་དང་སོ་སོའི་དགེ་བའི་བཤེས་གཉེན་གྱི་ཡོན་ཏན་དང། འབྲེལ་མཐུད་ཀྱི་དམིགས་ཡུལ། འབྲེལ་ལམ་གྱི་འགུལ་ཤུགས་དང་ས་མཚམས་བཅས་ཀྱི་སྐོར་ལ་དོན་དངོས་དང་མཐུན་པའི་བསམ་ཕྱོགས་ཤིག་ཡོད་པར་རག་ལུས་ཡོད་པ་རེད།
ཕྲན་ནས་ Relating to a Spiritual Teacher: Building a Healthy Relationship (དགེ་བའི་བཤེས་གཉེན་ཞིག་དང་འབྲེལ་བ་བྱེད་དུས་དམ་ཚིག་གཙང་མ་ཞིག་འཛུགས་དགོས)། (Ithaca: Snow Lion, 2000; བསྐྱར་དུ་པར་སྐྲུན་བྱས་ཏེ།: Wise Teacher, Wise Student: Tibetan Approaches to a Healthy Relationship. Ithaca: Snow Lion, 2010) ཞེས་པ་སྤྱིར་བཏང་ཐོག་ནས་བརྩམས་པའི་རྒྱུ་མཚན་ནི་ང་རང་གི་དགེ་བའི་བཤེས་གཉེན་གཙོ་བོ་སྟེ། སེར་ཀོང་མཚན་ཞབས་རིན་པོ་ཆེ་དང། སྤྱི་ནོར་༸གོང་ས་༸སྐྱབས་མགོན་རིན་པོ་ཆེ་མཆོག །དགེ་བཤེས་ངག་དབང་དར་རྒྱས་ལགས་རྣམས་དང་འབྲེལ་ལམ་བྱུང་བའི་ནང་གལ་གནད་ཅན་གྱི་ཕན་ཐོགས་ཆེན་པོ་བྱུང་བ་དང། རྒྱུ་མཚན་གཞན་ནི་ང་རང་གི་འཛམ་གླིང་ནང་ཆོས་བཤད་སྐོར་བསྐྱོད་སྐབས་ཐུག་འཕྲད་བྱུང་བའི་བཅོས་མིན་ཆོས་འཚོལ་མཁན་མང་པོ་ཞིག་ལ་ཆ་རྐྱེན་བཟང་བའི་ཉམས་མྱོང་ཉུང་ཉུང་ཞིག་ལས་མེད་པར་ང་རང་བློ་ཕམ་བྱུང། ཆགས་སྲེད་དང་། དཔལ་འབྱོར། དབང་ཆ་ལོག་པར་སྤྱོད་པ་སོགས་མྱོང་བ་ངན་པ་ཡོད་པ་མང་པོ་ཞིག་གིས་ཁོ་རང་ཚོ་ཉེས་མེད་གནོད་འཚེ་ཕོག་ཡུལ་ཞིག་ཏུ་ངོས་འཛིན་བྱེད་ཀྱི་ཡོད། ལོག་པར་སྤྱོད་མཁན་གྱི་དགེ་རྒན་གཅིག་པུའི་ཐོག་ཏུ་ལེ་ལན་བཀལ་ནས་ཁོང་ཚོས་དགེ་བའི་བཤེས་གཉེན་ཚང་མ་ལས་ཐག་རིང་དུ་བཏང་བ་དང། སྐབས་རེ་ཆོས་ཀྱི་ལམ་ལས་ཀྱང་ཐག་རིང་དུ་བཏང་བ་བྱུང་ཡོད། གཞན་འགའ་ཞིག་གིས་སོ་སོའི་དམ་ཚིག་གཙང་མ་མེད་པའི་འབྲེལ་ལམ་ངོས་ལེན་མེད་པར་ཚད་ལྡན་གྱི་བཤེས་གཉེན་བསྟེན་པ་དག་སྐྱེལ་མ་བྱས་པ་ཙམ་མ་ཟད། སྤྱི་སྲོལ་ལྟར་གྱི་ཚད་གཞིར་དེས་སྐྱོན་ཆ་ཇི་ཙམ་ཡོད་མིན་ལ་མ་ལྟོས་པར་ད་དུང་དེ་ལྟ་བུའི་དགེ་རྒན་གྱི་སྤྱོད་ཚུལ་ཐམས་ཅད་ཆོས་དང་མཐུན་པ་སྟེ་དག་སྣང་དུ་བསམས། དེ་འདྲའི་མཐའ་གཉིས་པོས་སློབ་མ་རྣམས་ལ་དམ་ཚིག་གཙང་མའི་འབྲེལ་ལམ་ཞིག་ལས་འཐོབ་ངེས་ཀྱི་ཕན་ཡོན་ཡོངས་རྫོགས་འཐོབ་པར་གེགས་བྱས་ཡོད།
སློབ་མ་རྣམས་ནུབ་ཕྱོགས་པ་དང་དགེ་རྒན་ཚོ་བོད་པ་ཡིན་པའི་གནས་སྟངས་ནང་དཀའ་ངལ་གྱི་འབྱུང་རྩ་གཅིག་ནི་རིག་གཞུང་གི་གོ་འཛོལ་ཏེ། ཕྱོགས་གཞན་དེས་སོ་སོའི་རིག་གཞུང་གྱི་རྒྱས་བཅད་དང་མཐུན་པར་བྱེད་དགོས་པའི་དོན་དངོས་དང་མི་མཐུན་པའི་རེ་བ་དེ་ཡིན་པ་རེད། དེ་ལས་ལྷག་པའི་ཐེ་ཚོམ་གྱི་འབྱུང་རྩ་རྣམས་ནི་གཞུང་ཚད་ལྡན་གྱི་ནང་གསལ་བའི་བླ་སློབ་གྱི་འབྲེལ་ལམ་དེ་བཞིན་སྐབས་དོན་གྱི་ཚིག་དོན་དུ་སྒྱུར་བ་དང། ཐུན་མིན་ཐ་སྙད་གྱི་དོན་ལོག་པར་འདྲེན་པ་སྟེ། རྒྱུན་དུ་འགྱུར་ལོག་པའི་དབང་གིས་འབྱུང་གི་ཡོད་པ་རྣམས་སོ། །
ལམ་རིམ་གྱི་གཞུང་ནང་དུ་དཔེར་ན། བཤེས་གཉེན་བསྟེན་ཚུལ་གྱི་འབྲེལ་ལམ་དེ་ལམ་གྱི་རྩ་བར་གསུངས་ཡོད་པ་དང་གཞུང་གི་བརྗོད་བྱའི་ཐོག་མར་གླེང་ཡོད་པ་རེད། གཟུགས་རྒྱན་གྱི་ཐོག་ནས་བརྗོད་ན། གང་ལྟར་ཡང་ཤིང་སྡོང་གི་ཡུན་གནས་ཀྱི་རང་བཞིན་ནི་དེའི་རྩ་བ་ལས་འབྱུང་གི་ཡོད་པ་ལས་དེས་རྩ་བ་ཞིག་ལས་འགོ་འཛུགས་པ་མིན། ཤིང་སྡོང་ནི་དེའི་ས་བོན་ཞིག་ལས་འགོ་འཛུགས་ཀྱི་ཡོད་པ་དང། རྗེ་ཙོང་ཁ་པ་ཆེན་པོས་འབྲེལ་ལམ་དེར་ལམ་གྱི་ས་བོན་ཞེས་གསུངས་མེད། མདོར་བསྡུས་ན། ལམ་རིམ་གྱི་ཆེད་དུ་བྱ་བའི་གདུལ་བྱ་ནི་ལས་དང་པོ་བ་རྣམས་མ་ཡིན། དེའི་གདུལ་བྱར་རབ་བྱུང་ཕོ་མོ་གཏོགས་ཤིང་། གསང་སྔགས་ཀྱི་དབང་འཐོབ་པའི་ཆེད་འདུས་པ་དང་། ཁོང་ཚོར་སྟ་གོན་དུ་མདོའི་གཞུང་ལ་ཐོས་པ་སྔོན་དུ་བཏང་བ་ཞིག་དགོས། དེ་འདྲ་བའི་གང་ཟག་རྣམས་ལ་སྔོན་གྱི་ཐོས་བསམ་སྒོམ་གསུམ་ལས་སངས་རྒྱས་གྱི་ལམ་ལ་འཇུག་རྒྱུའི་འདུན་པ་ཡོད་བཞིན་པ་ཡིན་ཞིང་། དམ་ཚིག་གཙང་མའི་བཤེས་གཉེན་བསྟེན་ཚུལ་ནི་རྩ་བ་སྟེ། དེ་ལས་འཚང་རྒྱ་བའི་ལམ་རྫོགས་པར་བྱེད་པའི་རྒྱུན་སྲིང་རྒྱུར་འདུན་པ་སྐྱེད་པ་ཡིན། དགོས་དོན་ནི་ནུབ་ཕྱོགས་པའི་ཆོས་ཚོགས་སུ་བཅར་བའི་ལས་དང་པོ་བ་རྣམས་ཀྱིས་དེར་ཡོད་པའི་དགེ་བའི་བཤེས་གཉེན་རྣམས་སངས་རྒྱས་སུ་བལྟ་དགོས་པ་དེ་རྩ་བ་ནས་མིན་པ་རེད།
ང་རང་ཉིད་ཀྱི་གནས་ཚུལ་ནང་། ང་ལ་དགེ་བའི་བཤེས་གཉེན་ཞིག་དང་ལྷན་དུ་ཁོང་གི་སྐུ་ཐོག་གཉིས་དང་འབྲེལ་བ་དམ་ཟབ་ཡོད། ངས་ལོ་དགུའི་རིང་༸གོང་ས་ཏཱ་ལའི་བླ་མ་མཆོག་གི་མཚན་ཞབས་དམ་པ་སེར་ཀོང་མཚན་ཞབས་རིན་པོ་ཆེ་མཆོག་གི་སློབ་མ་དང་། སྐད་སྒྱུར། དབྱིན་ཇིའི་དྲུང་ཡིག ཕྱི་རྒྱལ་སྐོར་བསྐྱོད་ཀྱི་དོ་དམ་པ་བྱས་ནས་བསྡད་པ་ཡིན། རིན་པོ་ཆེ་མཆོག་ཕྱི་ལོ་ ༡༩༨༣ ལོར་སྐུ་མྱ་ངན་ལས་འདས་ཤིང། ཟླ་བ་དགུ་ཏག་ཏག་གི་རྗེས་སུ་སླར་ཡང་སྐུ་བལྟམས་པ་དང། ངོས་འཛིན་ཞུས་ནས་དགུང་ལོ་བཞིའི་ཐོག་དྷ་རམ་ས་ལར་སླར་ཡང་ཆིབས་སྒྱུར་བསྐྱངས། ཟླ་བ་ཁ་ཤས་ཀྱི་རྗེས་ང་ཚོ་མཇལ་བའི་ཡུད་ཙམ་དུ་ཁོང་དང་ང་གཉི་གས་ང་ཚོའི་འབྲེལ་མཐུད་དམ་ཟབ་དེ་སླར་ཡང་ངེས་བརྟན་བཟོས། ཁོང་གི་ཞབས་ཕྱི་ཞིག་གིས་ང་རང་སུ་ཡིན་མིན་བཀའ་འདྲི་ཞུས་པར་ཁོང་གིས། ཆོ་མེད་མ་ཤོད། ངས་ཁོ་སུ་ཡིན་མིན་ངོ་མི་ཤེས་པ་ཅི་ལ་སྲིད། ཅེས་ལན་བསྐྱོན་སོང། ག་དུས་ཡིན་ནའང་རིན་པོ་ཆེས་ང་རང་ཁོང་གི་བླ་བྲང་གི་སྐུ་འཁོར་ཉེ་པོ་ཞིག་ཏུ་བརྩིས་གནང་བ་སྟེ། དགུང་ལོ་བཞི་ལ་སོན་པ་ཞིག་གིས་བརྫུས་མ་བྱེད་མི་ཐུབ་བོ། རང་ངོས་ནས་ཀྱང་ང་ཚོའི་འབྲེལ་ལམ་དམ་ཟབ་དེ་ལ་ཐེ་ཚོམ་གང་ཡང་མེད།
ཕྱི་ལོ་ ༢༠༠༡ ལོའི་དབྱར་དུས་སུ་ཕྲན་ནས་རིན་པོ་ཆེ་དང་ལྷན་དུ་རྒྱ་གར་ལྷོ་ཕྱོགས་སུ་ཁོང་གི་གྲ་ཚང་དགའ་ལྡན་བྱང་རྩེར་ཟླ་བ་གཅིག་བསྡད་པ་ཡིན། དེ་དུས་ཁོང་དགུང་ལོ་བཅུ་བདུན་ཡིན་ཞིང་། ཁོང་གིས་དགེ་འདུན་པའི་འདུས་ཚོགས་དབུས་སུ་ཉིད་ཀྱི་གཞུང་འབྲེལ་དགེ་བཤེས་ཀྱི་མཚན་གནས་ལ་འཇུག་པའི་རྟགས་སུ་མཛད་སྒོའི་ནང་རྟགས་བསལ་བཏང་གནང་སོང། ཟླ་བ་དེའི་རིང་ཁོང་གིས་སློབ་སྦྱོང་བྱེད་བཞིན་པའི་དགེ་བཤེས་དམ་བཅའི་གཞུང་རྣམས་ལས་ང་ལ་གསུང་ཆོས་སྩལ་བ་དང། ཁོང་གི་སྐུ་ཐོག་གོང་མའི་ནུབ་ཕྱོགས་པའི་ཉེ་བའི་སློབ་མ་གཞན་ཞིག་ལ་ཉིད་ནས་བཤད་ཁྲིད་དང་གཞུང་འགྲེལ་གནང་བར་གསུང་སྒྱུར་ཞུས་པ་ཡིན། ངས་རིན་པོ་ཆེར་སླར་ཡང་ཉིད་ཀྱི་གསུང་སྒྱུར་ཞུ་རྒྱུ་བྱུང་བར་ངོ་མཚར་ཇི་ལྟར་བྱུང་བ་འགྲེལ་བརྗོད་ཞུས་པར་ཁོང་གིས། ལོས་ཡིན། དེ་ནི་ཁྱེད་རང་གི་ལས་རེད། ཅེས་གསུངས་བྱུང། ང་རང་གི་ངོས་ནས་ཀྱང་མུ་མཐུད་ནས་རིན་པོ་ཆེར་རྒྱུན་སྲོལ་མ་ཡིན་པའི་བརྒྱུད་རིམ་ཐོག་ནས་སྐུ་ཐོག་གོང་མས་གནང་བའི་ཆོས་དང་སྲིད་ཀྱི་བསླབ་བྱ་རྣམས་ཕྱིར་ཕུལ་བ་ཡིན།
སེར་ཀོང་མཚན་ཞབས་རིན་པོ་ཆེའི་སྐུ་ཐོག་གཉིས་དང་ལྷན་དུ་བྱུང་བའི་ང་རང་སྒེར་གྱི་འབྲེལ་ལམ་དེས་དམ་ཆོས་དང་སྐྱེ་བ་སྔ་ཕྱིར་ང་རང་གིས་སློབ་སྦྱོང་དང་སྒོམ་ཉམས་ལེན་བྱས་པ་ཙམ་ལས་ལྷག་པའི་གདེང་ཚོད་ཆེ་བ་ཞིག་སྟེར་གྱི་འདུག དེ་ནི་དངོས་འབྲེལ་ལམ་ལ་མུ་མཐུད་ནས་འཇུག་རྒྱུར་བློ་སྟོབས་སྟེར་བའི་གཞི་རྩ་ཞིག་རེད་འདུག ཁོང་དང་ང་རང་གཉི་གའི་ཐོག་ནས་ཁོང་གི་སྐུ་ཐོག་གཉིས་ཀྱི་ནང་སོ་སོའི་དབར་གྱི་ལས་འགན་ལ་སོ་སོར་སླུ་བྲིད་བྱས་མེད། ཁོ་དང་ང་ནི་སོ་སོ་སུ་ཞིག་ཡིན་མིན་ཐད་ལ་མཐའ་གཅིག་ཏུ་མཚུངས་པ་མིན་ལ། མཐའ་གཅིག་ཏུ་འགལ་བ་ཡང་མ་ཡིན། ཁོང་ང་གཉིས་རྒྱུན་ཞིག་སྟེ། ཕན་ཚུན་སེམས་གཏིང་ནས་གུས་བརྩི་དང་ལྷན་དུ་སོ་སོའི་མི་ཚེའི་ད་ལྟ་དང་འབྱུང་འགྱུར་ནང་གི་གནས་སྐབས་འདྲ་མིན་སྐོར་ལ་དོན་དང་མཐུན་པའི་བསམ་ཕྱོགས་ཤིག་གཞི་རྩར་བྱས་ཤིང། གཉི་གས་ཕན་ཚུན་གཅིག་ནས་གཅིག་ཤོས་ལ་དཀའ་ངལ་མེད་པའི་ཐོག་ནས་སློབ་ཁྲིད་དང་སློབ་སྦྱོང་ལེན་རེས་བྱེད་ཀྱི་ཡོད། དེ་ནི་ཡོངས་སུ་རང་བཞིན་དུ་ཚོར།
ཚན་རིག་རྟོག་སྒྲུང་སྟེ། སྐར་མའི་རྒྱང་བསྐྱོད་ (Star Trek) གློག་བརྙན་ལ་དགའ་མོས་ཅན་གྱི་མི་ཞིག་ཡིན་པའི་ཆ་ནས་ང་ལ་གློག་བརྙན་དེའི་རྒྱུན་ངོ་མ་རྣམས་དང་མི་རབས་རྗེས་མ་ཞེས་པ་གཉིས་ཀའི་ལས་མིའི་ཁོངས་སུ་ཡོད་པ་ལྟ་བུའི་མྱོང་བ་འཆར་བ་ནི། སྔོན་ལ་འགོ་དཔོན་ཀེར་ཀི་ (Captain Kirk) འོག་ལ་དང་ད་ལྟ་ཁོང་གི་སྐུ་སྐྱེ་རྗེས་མ་འགོ་དཔོན་པི་ཁར་ཌི་ (Captain Picard) ཁོང་ད་དུང་ཡང་གསར་སྦྱོང་གཞོན་ནུ་ཞིག་གི་ཚུལ་དུ་སྦྱོང་བརྡར་བྱེད་ཀྱིན་ཡོད་པའི་འོག་ལས་ཀ་བྱེད་ཀྱི་ཡོད་པ་དེ་རེད། ངས་གདོང་ལེན་བྱེད་པའི་ཁ་གཏད་གཙོ་བོ་ནི་མུ་མཐུད་ནས་ལས་བསགས་ཏེ་འབྱུང་འགྱུར་གྱི་ཨེན་ཊེར་པེ་རའི་སི་ (Enterprise) ཞེས་པའི་གནམ་གྲུ་ཚང་མའི་ལས་མིའི་ཐོག་ནས་སྲི་ཞུ་སྒྲུབ་རྒྱུ་དེ་ཡིན་ནོ།། །།
ང་ཚོའི་མཉམ་དུ་གཞན་ཕན་བྱེད་དུ་མཉམ་སྦྲེལ་གནང་རོགས།
ང་ཚོའི་ལས་ཀར་རྒྱབ་སྐྱོར་གནང་རོགས།
དྲ་ལྗོངས་འདི་ནི་ཆ་ཚང་ཞལ་འདེབས་ལ་བརྟེན་ནས་བསྡད་ཡོད། འདིའི་རྒྱུན་སྐྱོང་གི་ལས་གཞི་དང་གྲ་གྲིག་གི་རྒྱུ་ཆ་བརྒྱ་ཆ་ ༧༠ ལྷག་ཙམ་དང་ཕབ་སྒྱུར་གྱི་ལས་གཞིར་འགྲོ་གྲོན་ཆེན་པོ་ཡོད། ད་ལྟའི་ཆར་ང་ཚོར་དྭང་བླངས་ཞབས་ཞུ་བ་གྲངས་ ༨༠ སྐོར་ཞིག་དང་གལ་གནད་ཆེ་བའི་ཕོགས་ཡོད་ལས་བྱེད་མི་སྣ་ ༡༥ ཡོད། ང་ཚོའི་ལོ་རེའི་འགྲོ་གྲོན་ཡུ་རོ་ ༡༠༠༠༠༠ དང་ཨ་སྒོར་ ༡༥༠༠༠༠ ཡོང་ཐབས་ལ་སྐུ་ཉིད་ནས་རོགས་སྐྱོར་གནང་རོགས་ཞུ།
ང་ཚོའི་དྲ་ལྗོངས་འདི་བཞིན་མུ་མཐུད་དེ་རིན་མེད་ཐོག་ལོངས་སུ་སྤྱོད་ཐུབ་སླད།
ད་ང་ཚོའི་དམིགས་ཡུལ་རྙོབ་ཐུབ། (05%)


text:
བོན་རྒྱ་བསྟན་འཛིན་རབ་རྒྱས་དང་རྡོ་རྗེ་དབང་ཕྱུག་གཉིས་ནས་གནས་ཚུལ་ཕྱོགས་བསྒྲིགས་བྱེད་དོན།
༼༡༽ སྙིང་དཀར་བཀྲ་ཤིས་ཀྱིས་རང་ལུས་མེར་བསྲེགས་བཏང་བའི་གནས་ཚུལ།
དེ་རིང་རེབ་གོང་སྒྲོ་རོང་པོ་ནས་རང་ལོ་ ༢༤ ཡིན་པ་སྙིང་དཀར་བཀྲ་ཤིས་ཞུ་བ་ཞིག་གིས། “རྒྱལ་བ་རིན་པོ་ཆེ་སྐུ་ཚེ་བརྟན་པར་ཤོག” ”བོད་ལ་རང་དབང་དགོས”ཞེས་སྐད་འབོད་དང་བཅས་ཏེ། རང་ལུས་མེར་བསྲེགས་བཏང་ནས་འདས་གྲོངས་ཕྱིན་འདུག
སྙིང་དཀར་བཀྲ་ཤིས་ནི་ཕ་བཀྲ་ཤིས་རྣམ་རྒྱལ་༼རང་ལོ་ ༤༧༽་དང་མ་མཁའ་འགྲོ་འཚོ་༼ལོ་བཞིའི་གོང་ཚེ་ལས་འདས་འདུག༽གཉིས་ཀྱི་བུ་ཡིན་པ་དང་། སྙིང་དཀར་བཀྲ་ཤིས་ཀྱི་སྐྱེས་དམན་གྱི་མིང་ལ་འབྲུག་མོ་ཚེ་རིང་༼ལོ་ ༢༣༽ཡིན་འདུག་ལ། སྙིང་དཀར་བཀྲ་ཤིས་ཀྱི་ཨ་མ་འདས་རྗེས་ཁོང་གི་ཨ་ཕས་སྐྱེས་དམན་གཞན་ཞིག་དང་གཉེན་སྒྲིག་ཡོད་པ་དེའི་མིང་ལ་ལྷ་མོ་མཁར་ཟེར་གྱི་ཡོད་འདུག མེར་བསྲེགས་གཏོང་ཡུལ་ནི་སྒྲོ་རོང་པོའི་གད་དམར་ཐང་གི་སློབ་གྲྭའི་ནང་རེད་འདུག་ལ། དེ་རིང་དེ་གར་ཁ་སྔོན་འདས་གྲོངས་ཕྱིན་པ་རྟ་མགྲིན་མཚོ་དང་སྐལ་བཟང་སྦྱིན་པ་གཉིས་ཀྱི་ཆེད་མདོ་བ་དང་སྒྲོ་རོང་པོ་ཁུལ་དུ་སྨོན་ལམ་མཆོད་འབུལ་དང་། ནང་མིར་མྱ་ངན་སེམས་གསོའི་མི་ཚོགས་ཕོན་ཆེ་འཛོམས་སྐབས་ཤིག་རེད་འདུག མེར་བསྲེགས་གཏོང་དུས་ནི་དེ་རིང་ཉིན་རྒྱབ་བོད་ནང་གི་ཆུ་ཚོད་ ༣ དང་སྐར་མ་ ༡༥ སྟེང་རེད།
དེ་རིང་མདོ་བ་དང་སྒྲོ་རོང་པོ་ཁུལ་དུ་འདི་ཟླའི་ཚེས་ ༧ ཉིན་རང་ལུས་མེར་བསྲེགས་བཏང་ནས་འདས་གྲོངས་སོང་བ་སྒྲོ་རོང་པོའི་དཔའ་མོ་རྟ་མགྲིན་མཚོ་དང་། འདི་ཟླའི་ཚེས་༨ཉིན་རང་ལུས་མེར་བསྲེགས་བཏང་ནས་འདས་གྲོིངས་སོང་བ་མདོ་བ་སྡོང་བེ་ནས་ཡིན་པ་དཔའ་བོ་སྐལ་བཟང་སྦྱིན་པ་གཉིས་ཀྱི་ཁྱིམ་དུ་གདུང་སེམས་མཉམ་བསྐྱེད་ཆེད་ཕེབས་མཁན་གྱི་མི་ཚོགས་མང་བའི་སྐབས་དང་འཁེལ་ཡོད་པར་བརྟེན། སྐུ་ཕུང་རྒྱ་ལག་ཏུ་ཤོར་མ་བཅུག་པར་རང་ཁྱིམ་དུ་གདན་འདྲེན་ཞུས་ཏེ། མི་མང་གིས་སྲུང་སྐྱོབ་འོག་འདས་པོ་ཁོང་གི་ཆེད་རྗེས་འཇུག་སྨོན་ལམ་གསུང་འདོན་བྱེད་ཀྱི་ཡོད་འདུག
གཞན་ཡང་གནས་ཚུལ་འབྱོར་དོན་ལྟར་ན། ཁ་སང་ཕྱི་ཚེས་ ༡༡ ཉིན་མདོ་བ་ཞང་སྒྲོ་རོང་པོ་སྡེ་བའི་དམར་ཤོག་ཧྲུའི་ཅི༼ཏ་ཏོས་ཧྲུའུ་ཅི༽ སྟག་ལྷ་ཟེར་བ་རྒྱ་གཞུང་གི་ལས་ཀ་བྱས་ནས་ལོ་ ༡༥ ཕྱིན་ཡོད་པ་ཁོང་གིས། “མང་ཚོགས་ནང་ལ་བསམ་ཚུལ་ག་རེ་ཡོད་མེད་ཧ་གོ་མ་སོང་། ངས་བསམས་ན། མེར་བསྲེགས་གཏོང་དགོས་པའི་རྒྱུ་རྐྱེན་གཙོ་བོ་ནི་༸གོང་ས་མཆོག་གི་སྐུ་པར་བཤམས་མི་ཆོག་པ་དང་། གསོལ་བ་སྨོན་ལམ་འདེབས་མི་ཆོག་པ། གཙོ་བོ་༸གོང་ས་མཆོག་ཕྱི་ལོགས་ལ་ཕུད་པ་དང་། བོད་ལ་ཕེབས་འཇུག་གི་མེད་པ། པཎ་ཆེན་རིན་པོ་ཆེའི་སྤྲུལ་སྐུ་བཙོན་ཁང་དུ་བཀག་པ། བོད་ལ་རང་དབང་གཙང་མ་མེད་པ་བཅས་ལ་བརྟེན་ནས། རང་ལུས་མེར་བསྲེགས་གཏོང་དགོས་པ་འདི་ལ་ཐུག་པ་རེད།” ཅེས་དྲི་བ་འགོད་མཁན་འབྲེལ་ཡོད་ལས་བྱེད་ལ་བཤད་འདུག་པར། ཡུལ་མི་ཚོ་ཁོང་གི་བསམ་ཚུལ་འདི་ལ་ཧ་ལས་པའི་ཚོད་དུ་འདུག་པ་དང་། ལས་བྱེད་ཅིག་གིས་དེ་ལྟར་བཤད་པར་ཆེ་བསྟོད་བྱེད་པ་དང་བློ་ཁོག་ཆེན་པོ་འདུག་ཅེས་བསྔགས་བརྗོད་བྱེད་ཀྱིན་འདུག་ཟེར།
༼༢༽ སྙིང་ལྕགས་འབུམ་གྱིས་རང་ལུས་མེར་བསྲེགས་པའི་གནས་ཚུལ།
ཡང་གནས་ཚུལ་འབྱོར་གསལ་ལྟར་ན། དེ་རིང་ཉིན་རྒྱབ་བོད་ནང་གི་ཆུ་ཚོད་ ༧ དང་སྐར་མ་ ༡༨ སྟེང་། རེབ་གོང་མདོ་བ་འབྲོག་ཡོ་ལག་ར་རྒན་སྡེ་བ་ནས་ཡིན་པ་སྙིང་ལྕགས་འབུམ་ཞུ་བ་ཞིག་གིས་མདོ་བ་ཞང་སྲིད་གཞུང་གི་སྒོ་ཁ་ནས་རང་ལུས་མེར་བསྲེགས་བཏང་སྟེ་འདས་གྲོངས་ཕྱིན་འདུག
ཁོང་གི་ཕ་མིང་ལ་ལྷ་ཕྱུག༼ ལོ་ ༤༤ ༽མ་མིང་ལ་ཚེ་རིང་མཚོ་༼ ལོ་ ༣༨ ༽གཉིས་ཀྱི་བུ་ཡིན་པ་དང་། ཁོང་གཉིས་ལ་ཕྲུ་གུ་གསུམ་ཡོད་པ་ནི། ཆེ་བ་བུ་སྙིང་ལྕགས་འབུམ་དང་། འབྲིང་བ་བུ་མོ་འབྲུག་མོ་མཚོ། ཆུང་བ་བུ་མོ་ཚེ་འབྲུག་སྐྱིད་བཅས་ཡིན།
དཔའ་བོ་ཁོང་གིས་མདོ་བ་གཡག་ལུང་སྟེ་མདོ་བ་ཞང་ཡོད་ས་ནས་རང་ལུས་མེར་བསྲེགས་བཏང་འདུག་ལ། དེ་རིང་མདོ་བ་ཞང་ཡོད་སར་མི་མང་པོ་འཛོམས་ཡོད་སྐབས་ལ་བརྟེན། སྐུ་ཕུང་རྒྱ་ལག་ཏུ་ཤོར་མ་བཅུག་པར་ཐད་ཀར་མདོ་བ་དགོན་པའི་ནང་གདན་ཞུས་ཀྱིས་སྨོན་ལམ་གསུང་འདོན་དང་། དེ་ནས་གྲྭ་པ་རྣམས་འདས་གྲོངས་སུ་ཕྱིན་རིགས་སྦྱིན་སྲེག་བྱེད་ས་ཞིག་ཡོད་པ་དེར་གདན་ཞུས་ཀྱིས་སྦྱིན་སྲེག་བྱེད་ཀྱི་ཡོད་འདུག ཁྱོན་མི་མང་ཉིས་སྟོང་ནས་སུམ་སྟོང་བརྒལ་བ་འདུ་འཛོམས་ཀྱིས། ༸གོང་ས་མཆོག་གི་ཞབས་བརྟན་“གངས་རི་ར་བས་བསྐོར་བའི་ཞིང་ཁམས་སུ། །ཕན་དང་བདེ་བ་མ་ལུས་འབྱུང་བའི་གནས། །སྤྱན་རས་གཟིགས་དབང་བསྟན་འཛིན་རྒྱ་མཚོ་ཡི། །ཞབས་པད་སྲིད་མཐའི་བར་དུ་བརྟན་གྱུར་ཅིག །”ཅེས་པ་དབྱངས་སྒྲོག་དང་། མ་ཎི་འདོན་པ་སོགས་བྱས་དང་བྱེད་བཞིན་ཡོད་འདུག་པ་ལས། ཞིབ་ཕྲའི་གནས་ཚུལ་ལག་སོན་མ་བྱུང་།
གཞན་ཡང་རེབ་གོང་རོང་འབྲོག་ཁུལ་དུ་རྫོང་དང་ཞང་སྲིད་གཞུང་གི་ལས་བྱེད་ཚོས་ས་གནས་མང་ཚོགས་ནང་གཏམ་བཤད་འདྲ་མིན་སྤེལ་བ་དང་། ༸གོང་ས་མཆོག་གི་སྐུ་པར་བཤམས་མི་ཆོག་པ། མི་མང་འདུ་འཛོམས་རིགས་མི་ཆོག་པ་སོགས་ཀྱི་དམ་བསྒྲགས་བྱེད་ཤུགས་ཆེ་རུ་བཏང་ཡོད་འདུག་ལ། རེབ་གོང་༼ཐུན་རིན༽རྫོང་བློན་ཆོས་ཞང་ཟེར་བའི་ལས་ཁུངས་ནས་ཡི་གེ་ཞིག་བཀྲམས་འདུག་པའི་ནང་། ཀྲུང་གོ་གུང་ཁྲན་ཏང་གི་འགོ་ཁྲིད་ནམ་རྒྱུན་སྲུང་སྐྱོང་བྱ་རྒྱུ། མེས་རྒྱལ་གཅིག་གྱུར་ཡོང་བར་སྲུང་སྐྱོང་དང་། ཏཱ་ལའི་ཚོགས་པའི་ཁ་བྲལ་སིམ་འཛུལ་ངོ་རྒོལ་བྱ་དགོས་ཞེས་སོགས་བཀོད་འདུག་པ་ཟུར་གསལ་པར་ནང་གསལ་བ་འདི་ཡིན།།


text:
ཞ་ལུ་དགོན།
༆ཞ་ལུ་ནི་བོད་ཀྱི་གྲུབ་མཐའ་[བུ་སྟོན་ལུགས་]]དགོན་སྡེ་གཅིག་རེད། ཞ་ལུ་དགོན་པ་ནི་བོད་ལྗོངས་གཞིས་རྩེ་གྲོང་ཁྱེར་རྒྱ་མཚོ་གཞུང་ཤང་ཁོངས་སུ་གནས་ཤིང་། བསྟན་པ་ཕྱི་དར་གྱི་དུས་འགོར་བཏབ་པའི་གྲགས་ཅན་གྱི་དགོན་གནས་རྙིང་ཁུངས་ཤིག་ཡིན། དེ་ནི་ལོ་སྟོན་རྡོ་རྗེ་དབང་ཕྱུག་གི་ཉེ་གནས་ལྕེ་བཙུན་ཤེས་རབ་འབྱུང་གནས་ཀྱིས་རབ་བྱུང་དང་པོའི་མེ་ཡོས་སྤྱི་ལོ་ ༡༠༢༧ལོ་ནས་བཟུང་རིམ་པས་རྒྱ་སྐྱེད་དུ་བཏང་། དེ་ཡང་ཞ་ལུ་གསེར་ཁང་འདི་ནི་ལྕེ་བཙུན་ཤེས་རབ་འབྱུང་གནས་ ཀྱིས་ལོ་སྟོན་ལ་བདག་གིས་མདའ་རྒྱང་གང་གི་སར་གནས་གཞི་ཞ་ལུ་ཙམ་ཞིག་བརྩིག་པར་ཞུ་ཞུས་པས་དེ་བཞིན་གྱིས་གསུངས།ཕྱག་མདའ་གསེར་གྱིས་བཀང་ནས་ཕུལ་བས་ལོ་སྟོན་གྱིས་ཕྱག་མདའ་བསེར་བསེར་ལན་གསུམ་མཛད་དེ་ལྕེ་བཙུན་ཤེས་རབ་ཆེ་གསུངས་ནས་འཕངས་པས་ད་ལྟའི་གཙང་ཁང་རྙིང་མའི་མདའ་འབུམ་དུ་གྲགས་པ་འདི་ཡིན། མདའ་དེ་པད་ཁའི་ཞ་ལུར་ཕོག་པས་ན་ཞ་ལུ། མདའ་གསེར་གྱིས་བཀང་བས་ན་གསེར་བཀང་སྟེ་དཔལ་ཞ་ལུའི་གསེར་ཁང་དུ་གྲགས།
མཁན་རབས་གསུམ་པ་ལྕེ་གཡུ་ཐོག་སྒྲ་གསེར་བཟང་གིས་ཐོབ་རྒྱལ་བྱེ་མ་གཡུ་ཟུར་ནས་འཇིག་རྟེན་མགོན་པོའི་རྡོ་སྐུ་ རང་བྱོན་ཐུགས་རྗེ་ཆེན་པོ་གཙང་འགྲམ་གྱི་ལྷ་ཁང་དུ་བཞུགས་པ་ཞ་ལུར་སྤྱན་དྲངས། གནས་དེར་ལྕགས་རི་བཏབ་པ་ དང་ཆོས་སྡེའི་ནང་དུ་ཁྲོན་པ་བརྐོས། བོད་རབ་བྱུང་ལྔ་པའི་ཤིང་སྟག་སྤྱི་ལོ་༡༣༡༤ལོར་གངས་ཅན་ལྗོངས་སུ་སྙན་གྲགས་ཀྱི་བ་དན་ལྷབ་ལྷུབ་ཏུ་གཡོ་ བའི་མཁས་མཆོག་བུ་སྟོན་རིན་ཆེན་གྲུབ་ཀྱིས་ཞ་ལུ་རི་ཕུག་བདེ་ཆེན་ཆོས་ཀྱི་ཕོ་བྲང་གི་གཙུག་ལག་ཁང་ཆེན་པོ་དགེ་ འདུན་སྡེ་དང་བཅས་པ་གསར་སྐྲུན་མཛད་ནས་རྟེན་གཙོ་དཔལ་དུས་ཀྱི་་་འཁོར་ལོ་དང་། ཐུབ་དབང་བྱམས་པ་སོགས་རྒྱུ་རིན་པོ་ཆེ་ལས་གྲུབ་པ་དུ་མ་དང་། གསུང་རྟེན་དུ་རྒྱལ་བའི་བཀའ་འགྱུར་དང་། བསྟན་འགྱུར་སོགས་གླེགས་བམ་མཐའ་ཡས་པ་དང་།ཐུགས་རྟེན་དུ་བུ་སྟོན་རིན་ཆེན་གྲུབ་ཀྱིས་དགུང་ལོ་དྲུག་ཅུ་རེ་ གསུམ་པ་ཆུ་འབྲུག་ལོར་བཞེངས་པའི་སྐུ་འབུམ་ཆེན་པོ་མཐོང་གྲོལ་མར་གྲགས་པ་འདི་ཉིད་དང་། ཕྱོགས་བཞིའི་གཞལ་ཡས་ཁང་དུ་རྡོ་རྗེ་དབྱིངས་ཀྱི་དཀྱིལ་འཁོར་སོགས་མང་པོ་བཞེངས་ཤིང་མདོ་སྔགས་ཀྱི་བཤད་གྲྭ་ བཙུགས། བུ་སྟོན་རིན་ཆེན་གྲུབ་ཀྱི་དངོས་སློབ་སྔགས་འཆང་གཡུ་སྟོན་རྡོ་རྗེ་དཔལ་གྱིས་ཞ་ལུར་མ་ཧེ་མཆོད་པའི་འཆམ་ གྱི་སྲོལ་རྒྱུན་བཙུགས་སོ། །
ཞ་ལུར་བུ་སྟོན་རིན་པོ་ཆེ་གདན་པ་དང་པོ་མཛད་སྐབས་ཚོགས་པ་ཀུན་བསྡོམས་ཉིས་བརྒྱ་ ཙམ་ཡོད་པ་དེ་ནས་རིམ་པས་དགེ་འདུན་གྱི་ཞལ་གྲངས་དབར་གྱི་ཆུ་གཏེར་སྟར་འཕེལ་ཏེ་ཚོགས་པ་ རྒྱུན་བཞུགས་མཁན་ཕྱེད་ལྔ་སྟོང་དང་།ཕྱོགས་ནས་ཕེབས་པའི་གྲྭ་རྒྱུན་བཅས་ཀུན་བསྡོམས་བདུན་ སྟོང་སུམ་བརྒྱ་ཉེར་བཞི་ལྷག་ཙམ་བར་འཕེལ་རྒྱས་བྱུང་བར་གྲགས་སོ། ཞ་ལུ་གསེར་ཁང་ཆེན་མོའི་གཙུག་ལག་ཁང་གི་སྟོང་དུ་གཡུ་རྩིའི་རྒྱ་ཕིབས་ཀྱིས་བརྒྱན་ཞིང་ བཟོ་སྐུན་གྱི་བཀོད་པ་ཤིན་ཏུ་དམིགས་བསལ་ཅན་ཞིག་ཡོད། དེ་ནི་རྒྱ་ལུགས་དང་བོད་ལུགས་ཟུང་དུ་སྦྲེལ་བའི་སྒྱུ་རྩལ་གྱི་འབྲས་བུ་གཞན་མཚུངས་མ་མཆིས་པ་ཞིག་ཡིན། དགོན་པ་འདིར་གྲྭ་ ཚང་བཞི་དང་། ཚོགས་ཆེན། གྲྭ་ཤག་བཅས་ཡོད། གྲྭ་ཚང་བཞི་ཀར་རྫ་གཡམ་གཡུ་རྩིའི་ཐོག་བཀབ་ཡོད་པ་དེ་དག་བཟོ་དབྱིབས་བབ་ཆགས་ལ་ གནའ་ཉམས་དང་ལྡན་པར་སྣང་།
དགོན་ནང་གི་སྐྱ་ལྡེབས་སུ་ལྡེབས་བྲིས་མཛེས་ཤིང་ཕུན་སུམ་ཚོགས་པ་དེ་རྣམས་ཀྱི་སྒྱུ་རྩལ་གྱི་ཉམས་འགྱུར་ཐད་ཕལ་ཆེ་བ་ནང་སའི་ལག་རྒྱུན་དེད་ནས་བྲིས་འདུག་པས་ གསོན་ཉམས་བྱོན་གཙང་ལེགས་པར་སྣང་། ཁག་གཅིག་ནི་བལ་པོ་དང་། རྒྱ་གར་གྱི་ལག་རྒྱུན་བཞིན་བྲིས་འདུག་པ་དེ་དག་སྒེག་ཉམས་ལྷག་པར་ལྡན། ད་དུང་རི་མོ་མི་ཉུང་བ་ཞིག་གི་ནང་སྐབས་དེའི་དུས་ཀྱི་ནང་སའི་གྱོན་ཆས་དང་འཚོ་བའི་ཡོ་བྱད། ཁང་པའི་བཟོ་དབྱིབས་སོགས་ཀྱང་མཚོན་པར་བྱས་འདུག ཞ་ལུ་དགོན་དུ་གནའ་བོའི་རིག་དངོས་མི་ཉུང་བ་ཞིག་ཡོད་པའི་ནང་དུ་རྒྱ་གླིང་དང་། མཆོད་ཞི་ཡོ་བྱད།
ཤིང་ཏ་ལའི་ལོ་མའི་ཐོག་བྲིས་པའི་རྒྱ་དཔེ། རྒྱ་གར་གྱི་གྲུབ་ཆེན་བིརྺ་པ་ནས་བརྒྱུད་དེ་བུ་སྟོན་གྱི་ ཕྱག་ཏུ་གསོན་པའི་བྱིན་རླབས་ཅན་གྱི་དངོས་པོ་བུམ་པ་མྱོང་གྲོལ་དང་། བུ་སྟོན་ཉིད་ཀྱིས་རབ་ གནས་བརྒྱ་ཚར་སོང་བ་བྱིན་རླབས་ཀྱི་ཚན་ཁ་ཆེ་བ།བཏགས་གྲོལ་ཞེས་པ་སོགས་ཡོད་པ་ཕུད་། ད་ དུང་ཆོས་རྒྱལ་འཕགས་པའི་བཀའ་ཤོག་ཁག་བརྒྱད་ཉར་ཚགས་བྱས་ཡོད། དེ་དག་ནི་སྐབས་དེར་ འཕགས་པས་ཡོན་གོང་མའི་བཀའ་ཡིག་གི་ཕེབས་དོན་རྣམས་བོད་ལྗོངས་ས་གནས་ཁག་ལ་སྤེལ་ བའི་བཀའ་ཤོག་ཡིན་པས་ཤིན་ཏུ་གཙིགས་ཆེ།དགོན་དེར་རིག་གསར་སྐབས་གཏོར་བཤིག་ཕོག་ཡོད་ཀྱང་། རྩ་ཆེའི་རིག་དངོས་ཁག་གཅིག་སྲུང་ཉར་བྱེད་ཡས་འགྲིག་པ་བྱུང་ཡོད། ཞ་ལུ་དགོན་ནི་སྤྱི་ལོ་༡༩༨༨ལོ་ནས་བཟུང་རང་སྐྱོང་ལྗོངས་ཀྱི་རྩ་ཆེའི་རིག་དངོས་སྲུང་སྐྱོབ་སྡེ་ཚན་གྱི་གྲས་སུ་གཏོགས།


text:
རེབ་གོང་།
རེབ་གོང་ལ་“རེ་སྐོང”ཞེས་པའི་མིང་བརྡ་འཇོག་ཚུལ།[རྩོམ་སྒྲིག]
རེབ་གོང་དང་འབྲེལ་བའི་དེང་གི་ཡིག་ཆ་སོ་སོར། རེབ་གོང་ལ་རེ་སྐོང་ཞེས་པའི་ཁུངས་མེད་བབ་བཅོལ་གྱི་བྲི་ལུགས་ཤིག་གློ་བུར་དུ་ཐོན་ཞིང་དེའི་རྒྱུ་མཚན་ལ་འགྲོ་ཀུན་རེ་བ་སྐོང་བའི་གནས་དང་། གཞན་ས་གནས་ཀྱི་ཁྱད་ཆོས་དང་བྱེད་ནུས་ལ་སྙན་ཆ་ཙམ་གྱིས་ཟུར་བརྒྱན་པའི་རྒྱ་ཡིག་གི་བཤད་སྟངས་ལ་རྒྱབ་བཅོལ་ནས། རྨི་ལམ་མངོན་འགྱུར་བྱེད་སའི་གནས་ཞེས་ཡུལ་སྐོར་བ་ཁ་ཤས་ཀྱི་སྐད་ཅིག་གི་ཚོར་སྣང་དེ་རྒྱུ་མཚན་དུ་བྱས་ནས་ལོ་རྒྱུས་ཀྱིས་བསྩལ་བའི་དོན་དངོས་རྒྱབ་དུ་གཡུགས་འདུག རེབ་གོང་ནི་བོད་རིག་གནས་ཀྱི་རྨང་སྟུག་ཅིང་ཐུན་མོང་མ་ཡིན་པའི་ས་གནས་རིག་གནས་ཀྱིས་ཀུན་ཏུ་ཕྱུག་པའི་ཡུལ་གྲུ་ཞིག་ཡིན་ལ། ལྷག་དོན་ནང་བསྟན་རིག་གནས་དང་ལྷ་བཟོའི་སྒྱུ་རྩལ་སོགས་ངོ་མཚར་བ་མང་པོ་དེང་གི་དུས་སུའང་ད་དུང་གྲ་མ་ཉམས་ཤིང་ཟུར་མ་ཞིག་པར་ཡོད་ལ། དེ་འཛིན་སྐྱོང་སྤེལ་གསུམ་གྱི་དབུགས་ཀྱི་རྒྱུ་བ་ཡང་ནམ་ཡང་ལྷོད་པ་མེད་པས། དེའི་མཛེས་སྡུག་གིས་དབང་བསྒྱུར་བའི་ངག་གི་བསྟོད་ར་ཅི་ལྟར་རྒྱ་ཆེ་ཞིང་ཡུལ་ལས་འགོངས་ཀྱང་ཐལ་ཆེ་བར་མི་སེམས་སོ།། འོན་ཀྱང་ལོ་རྒྱུས་ཀྱི་བདེན་པ་ལ་གང་འདོད་ཀྱིས་བཟོ་བཅོས་བརྒྱབ་ན་དེའི་ཀུན་རྫོབ་ཀྱི་བདེན་པ་ཡང་རྫུན་པར་འགྱུར་རོ།། དེ་བས་རེབ་གོང་ལ་རེ་སྐོང་ཞེས་བྲིས་ན་ཡུལ་གྲུ་ངོས་འཛིན་ཐུབ་པ་ཕར་ཞོག གང་དྲན་དྲན་ཡིན་ཏེ། རིགས་པའི་སྒྲུབ་བྱེད་ལ། ལྷ་ས་ཆོས་ཅན། རེ་སྐོང་ཡིན་པར་ཐལ། བོད་མིའི་རེ་བ་སྐོང་སའི་གནས་ཡིན་པ་གང་ཞིག རྨི་ལམ་མངོན་གྱུར་བྱེད་པའི་གནས་ཡིན་པའི་ཕྱིར། དེ་བཞིན་དུ་པེ་ཅིན་དང་སི་ཁྲོན། ཕྱིའི་རྒྱལ་ཁབ་དག་ཀྱང་རིགས་སྒྲེས་བར་བྱའོ།། དཔེར་ན་སྟོན་པ་ཤཱཀྱ་ཐུབ་པ་ལ་ཁོང་གི་ཡོན་གྱི་ཆ་ནས་སངས་རྒྱས་དང་བཅོམ་ལྡན་འདས་ཞེས་མིང་གི་ཆ་ཤས་དུ་མ་སྣང་བ་ལྟར། ཆ་ཤས་ཀྱི་མིང་ཙམ་ལ་བརྟེན་ནས་སྟོན་པ་ཤཱཀྱ་ཐུབ་པར་ངོས་འཛིན་མི་ཐུབ་སྟེ། བསྐལ་བཟང་གི་སངས་རྒྱས་སྟོང་ཡོད་པ་དང་། གང་དག་ཀྱང་བཅོམ་ལྡན་འདས་ཡིན་པའི་ཕྱིར་རོ།། དཔེ་དེ་བཞིན་དུ་རྗེ་ཐམས་ཅད་མཁྱེན་པ་འཇིགས་མེད་པཎྚི་ཏ་དང་མཁན་ཆེན་དགེ་འདུན་རྒྱ་མཚོ་རྣམ་གཉིས་ཀྱིས་ཀྱང་སྔོན་རེབ་གོང་གི་བཀོད་པ་དང་ཕུན་ཚོགས་ལ་གཟིགས་ཏེ་འགྲོ་ཀུན་རེ་བ་སྐོང་བའི་གནས་ཞེས་བསྟོད་ཚིག་མང་དུ་མཛད་ཡོད་པ་དང་ལོ་ལེགས་ཀྱི་སྙེ་མའི་དཔལ་ལ་གཟིགས་ཏེ་གསེར་མོ་ལྗོངས་ཞེས་ཀྱང་བཀོད་ཡོད་དོ།། དེ་བས་རེབ་གོང་གི་དངོས་མིང་ནི་རེབ་གོང་ཡིན་ཏེ། རེབ་གོང་གི་མདོར་རེབ་ཚ་ཚོ་བ་བཞི་ཡོད་པའི་གོང་རོལ་ན་ཆགས་ཡོད་པའི་ཆ་ནས་རེབ་གོང་ཞེས་པའི་མིང་བྱུང་བ་ནི་ལོ་རྒྱུས་ཀྱིས་བསྩལ་བའི་བདེན་ལུགས་ཉག་གཅིག་གོ། གཞན་ཡང་《རེབ་གོང་རིག་གནས་སྒྱུ་རྩལ་ཞིབ་འཇུག》ཅེས་པར། དེང་སང་རྒྱུགས་ཆེ་བ་ནི་རེབ་གོང་ཞེས་པའི་ཐ་སྙད་འདི་ཡིན་ནོ་ཞེས་པ་ནི་ཁས་ལེན་མེད་པའི་གཏམ་ཡིན་ཏེ། རྒྱུགས་ཆེ་བའི་མིང་ཡིན་ན་དངོས་མིང་ཡིན་པས་ཁྱབ་པ་མེད་དེ། དཔེར་ན་དེང་སང་རེ་སྐོང་ཞེས་འབྲི་བ་ལྟར་རོ།། དེ་བས་རེབ་གོང་ནི་ཡུལ་གྲུ་འདིའི་དངོས་མིང་ཡིན་པ་དང་། སྒོས་སུ་ཡུལ་མིང་ཡིན་ན་སྔ་ན་ཡོད་པ་ཞིག་ལ་རྗེས་ནས་འགྱུར་བ་གཏོང་བའི་ངལ་བ་མ་བླངས་ན་འགྲིག་པར་སེམས་སོ།། གཞན་ཡང་ས་གནས་ཀྱི་ཡུལ་སྐོར་རིག་གནས་དང་དཔལ་འབྱོར་འཕེལ་རྒྱས་ལ་དམིགས་ནས་འགྱུར་བ་གཏོང་བ་ཡིན་ན། མིང་ལ་འགྱུར་བ་གཏོང་བའི་དགོས་པ་ཡེ་ནས་མེད་དེ། སྔར་མིང་སོར་བཞག་གིས་དེའི་ཡོན་ཏན་གྱི་ཆ་ནས་སྙན་ཚིག་གི་རྩལ་ངོམས་པ་ལས་རེ་སྐོང་ཞེས་བྲིས་ཏེ་རེབ་གོང་བསུབ་དགོས་པའི་འོས་ལྷག་པས་མེད་དོ།། མདོར་ན། རང་གྲོལ་ཞེས་བོས་འོངས་དུས་སྐུ་ཞབས་དོན་འགྲུབ་རྒྱལ་གྱི་པིར་མིང་ཡིན་པ་ཀུན་གྱིས་ཤེས་ལ། གཞན་ལོ་རབས་བརྒྱད་ཅུའི་ནང་གི་བོད་ཀྱི་རྩོམ་རིག་གསར་པའི་དེད་དཔོན་སོགས་དོན་མཐུན་གྱི་མིང་བཏགས་ཅི་རིགས་བསྩལ་ཀྱང་འགལ་ཆ་ཅི་ཡང་མེད། དེ་བཞིན་དུ་རེབ་གོང་ལ་སྒྱུ་རྩལ་གྱི་ཕ་ས་དང་། རིག་འབྱུང་ཡུལ། རྨི་ལམ་མངོན་འགྱུར་བྱེད་ཡུལ། ཀུན་གྱི་རེ་བ་སྐོང་སའི་གནས་ཞེས་པ་ལྟར་མིང་གི་ཆ་ཤས་དུ་མ་སྣང་བ་ནི་ལུགས་དང་མཐུན། གནད་དམ་པ་ནི་རེབ་གོང་ལ་རེ་སྐོང་ཞེས་འབྲི་བ་ནི་དོན་འགྲུབ་རྒྱལ་ལ་ཚེ་རིང་རྒྱལ་ཞེས་འབྲི་བ་དང་རིགས་འདྲའོ།།


text:
TED
technology, entertainment, design ལག་རྩལ། རྩེད་འཇོ། ཇུས་འགོད།
TED[རྩོམ་སྒྲིག]
TED(technology, entertainment, designཡི་ཨིན་ཡིག་གི་སྐུང་ཡིག་སྟེ། ལག་རྩལ། རྩེད་འཇོ། ཇུས་འགོད་ཀྱི་དོན་ཡིན།)ནི་ཨ་རིའི་ཁེ་ཕན་མི་གཉེར་བའི་སྒེར་གྱི་ལས་ཁུངས་ཤིག་ཡིན་ལ། རྩ་འཛུགས་འདི་གའིTEDཚོགས་ཆེན་ལས་ཁུངས་ཀྱི་མིང་དུ་ཐོགས་པ་རེད། འདུ་ཚོགས་འདིའི་དགོངས་དོན་ནི“བསམ་བློའི་མཐུ་ཡིས་འཇིག་རྟེན་བསྒྱུར”བྱ་བ་དེ་ག་ཡིན། TEDནི1984ལོར་ཚུགས། འཛུགས་མཁན(Richard Saul Wurman)ཡིན། 2002ལོ་ནས་བཟུང་། Chris AndersonགྱིསTEDགྱི་གཙོ་འགན་བཞེས་ཏེ། མྱུ་གུ་ཐེབས་རྩ་ཚོགས་པ(The Sapling Foundation)བཙུགས་པ་མ་ཟད། TEDཚོགས་ཆེན་ཡང་བསྐོངས། ལོ་རེའི་ཟླ3པར། TEDཚོགས་ཆེན་གྱིས་ཨ་རི་ནས་ཚན་རིག་དང་ལག་རྩལ། རྩོམ་རིག རོལ་དབྱངས་སོགས་ཀྱི་ཁྱབ་ཁོངས་ཀྱི་སྐྱེས་ཆེན་གང་མང་ཞིག་གདན་ཞུ་བགྱིས་ཏེ། ཁོང་ཚོའི་ལག་རྩལ་དང་སྤྱི་ཚོགས། མིའི་བསམ་གཞིགས་དང་འཚོལ་ཞིབ་སྐོར་གྱི་ལྟ་དགོངས་ཚན་ཁ་མ་ཉམས་དག་ཀུན་གྱི་བདུད་རྩིར་འཇོ་བར་བྱེད། TEDགཏམ་བཤད་ཀྱི་ཁྱད་ཆོས་ནི། ལྟ་བ་དམིགས་སུ་ཐོན་པ། ཁ་རི་ཐུག་གིས་བརྗོད་བྱར་འཇུག་པ། རྣམ་གྲངས་མང་བ། དགོངས་ཚུལ་གསར་པ་ཡིན་པ་བཅས་སོ། །
ལོ་རྒྱུས།[རྩོམ་སྒྲིག]
TEDནི1984ལོར(Richard Saul Wurman)གྱིས་གསར་དུ་བཙུགས། 1990ལོ་ནས་བཟུང་ཨ་རིའི་ཁ་ལེ་ཧྥོར་ཉི་ཡའི་གྲོང་ཁྱེར་མོན་ཐི་རེར་ལོ་རེར་ཐེངས་རེ་བསྡུས་ཤིང་། དེང་སང་འཛམ་གླིང་གི་གྲོང་ཁྱེར་གཞན་ནས་ཀྱང་ལོ་ཕྱེད་ལ་ཐེངས་རེ་སྤེལ་བཞིན་ཡོད། ཁོ་ཅག་གིས་འཛམ་བུའི་གླིང་གི་བསམ་བློའི་དེད་དཔོན་དང་ཕྱག་ལེན་ལ་མཁས་པ་དག་གདན་དྲངས་ཏེ་ཁོང་ཅག་གི་བྱ་གཞག་སྐོར་གསུང་དུ་འཇུག་གི་ཡོད། “TED”སྟེ“ལག་རྩལ”“རྩེད་འཇོ”“ཇུས་འགོད”དེ་ཐ་སྙད་གསུམ་གྱི་མིང་མགོས་གྲུབ་ཅིང་། རྒྱ་ཆེ་བའི་ཁྱབ་ཁོངས་འདི་གསུམ་གྱིས་འུ་ཅག་གི་མ་འོངས་པ་བསྐྲུན་ཅིང་སྐྲུན་བཞིན་ཡོད།
དོན་དངོས་ཐོག་ནས་འདུ་ཚོགས་འདིར་གླེང་བྱའི་ཁྱབ་ཁོངས་ཀྱང་རྒྱ་ཇེ་ཆེ་སྟེ་འདིའི་ཁོངས་སུ་ཕལ་ཆེར་ལྟ་བ་མ་འདུས་པ་མེད་ལ། ཚོགས་ཞུགས་གཟིགས་མཁན་ཡང་ཁེ་ལས་ཀྱིCEOདང་། ཚན་རིག་པ། གསར་གཏོད་པ། དགེ་ལས་པ་སོགས་ཏེ་གཏམ་བཤད་པ་དག་དང་ཨ་མཉམ་ཆ་མཉམ་ལྟ་བུ་ཡོད། ཁུ་ལིན་ཐོན། (Clinton) པེལ་ཀེ་ཚི། (Bill Gates) ཨིན་ཇིའི་སྲོག་ཆགས་རིག་པ་བ་ཇན་གྷོ་ཌོལ (Jane Goodall) ཨ་རིའི་བཟོ་སྐྲུན་འཆར་འགོད་མཁན་པོ(FrankOwenGehry)། གཞས་པ་ཕོལ་སེ་མོན(Paul Simon)། ཝིར་རྗིན་ཚོང་རྟགས་གསར་འཛུགས་མཁན་རི་ཆར་ཌི་བྷི་རན་སོན(Richard Branson)སོགས་དེ་སྔོན་གདན་ཞུའི་སྐུ་མགྲོན་དུ་ཕེབས་མྱོང་།
TEDཡི་གཏམ་བཤད་དམ་འཆད་ཁྲིད་ཆེད་ལས་ཡིན་པ། གཏམ་ཉོག་མེད་པ། ལྟ་བ་གསལ་པ། རྣམ་གྲངས་མང་བ། ལྟ་དགོངས་གསར་པ་བཅས་ཡིན་པའི་མི་ཚད། TEDགཏམ་བཤད་རེའི་དུས་ཚོད་ཀྱང་སྤྱིར་བཏང་བྱས་ན་སྐར་མ18ལས་མི་མང་ངོ་། ། སྐབས་རེར་ཁྱེད་ཀྱིས་གོ་དཀའ་བ་འབྱུང་ནའང་། བསམ་བློའི་བརྗེ་རེས་དང་གཙུབ་བརྡར་ལས་ངེས་པར་སྲིད་པ་ནི། ideas Worth Spreadingསྟེ། བསམ་བློའི་མཐུ་ཡིས་འཇིག་རྟེན་བསྒྱུར་ཅེས་པ་དེའོ། །
2006ལོ་ནས་བཟུང་། TEDགཏམ་བཤད་ཀྱི་བརྙན་ཟློས་དག་དྲ་ཐོག་ཏུ་འཇོག་མགོ་བརྩམས་ཤིང་། 2010ལོའི་ཟླ4པར། TEDགཞུང་ཕྱོགས་དྲ་བར་བསྡུས་པའིTEDགཏམ་བཤད་བརྙན་ཟློས་ཀྱི་གྲངས650ལ་སླེབས།
TEDངོ་སྤྲོད་དང་བོད་འགྱུར་ལས་གཞི།[རྩོམ་སྒྲིག]
ད་རེས་སློབ་སྐབས་འདིར་བོད་བརྙན་གྱི་ལས་གཞི་དག་ལས་ཆེ་ཤོས་གཅིག་ནི“TEDབོད་འགྱུར་ལས་གཞི”འདི་ཉིད་ཡིན་ཏེ། TEDམུ་འབྲེལ་གྱི་གཏམ་བཤད་ཀྱི་དགེ་མཚན་ཕལ་ཆེར་གོང་གི་ངོ་སྤྲོད་དུ་བཤད་ཟིན་པ་ལྟར་ཡིན་ལ། འདི་བོད་འགྱུར་བྱེད་པའི་རྒྱུ་མཚན་གཙོ་བོ་གཅིག་ནི་རང་རེའི་བོད་སྐད་སྨྲ་བ་རྣམས་དང་འཛམ་གླིང་གི་ཆེད་མཁས་རྣམས་འཕྲད་སའི་སྟེགས་བུ་ཞིག་འདོན་སྤྲོད་བྱ་ཆེད་དང་། འཛམ་གླིང་མཁས་པ་རྣམས་ཀྱི་བློ་གྲོས་ཀྱི་ཉིང་ཁུ་འོ་སྐོལ་ཚོས་ཀྱང་དུས་ཐོག་ཏུ་མྱོང་ཐུབ་པའི་ཕྱིར་དུ་ཡིན། གཉིས་པ་ནི། དེ་སྔོན་ངེད་ཅག་གིས་གློག་བརྙན་བརྙན་ཡིག་ཇི་སྙེད་ཅིག་བསྒྱུར་ཡང་བརྙན་ཟློས་ཀྱི་བོངས་ཚད་ཆེ་དྲགས་པས་ཡར་དྲ་བར་བཞག་ནས་ཀུན་གྱི་གཟིགས་མོར་འགྲེམ་དཀའ་བས། བོངས་ཆུང་ལ་ཀུན་གྱི་བློ་སྒོ་འབྱེད་ཐུབ་པ། དྲ་བར་འཇོག་སླ་བའི་བརྙན་ཟློས་ཤིག་འཇོག་ཐུབ་ན་ཅི་མ་རུང་སྙམ་ནས་ཚོགས་མི་དག་གིས་གྲོས་བྱས་མཐར། TEDབོད་འགྱུར་བྱ་རྒྱུར་འཆམ་སྟེ་ཐག་གིས་བཅད་པ་ཡིན།
དེ་སྔོན་དྲ་བ་ལསTEDབོད་འགྱུར་ལས་གཞི་ཞེས་བརྩམས་ཆོས་གཅིག་བསྒྱུར་པ་མཐོང་ནའང་། ཕལ་ཆེར་མི་ཚེགས་ལས་ཚེགས་ཀྱིས་མ་ལྕོགས་པར་བསྐྱུར་བཞག་པ་འདྲ། དེ་བས་ཁོ་བོ་ཅག་གིས་བོད་འགྱུར་ལས་གཞི་འདི་རང་རེའི་ད་ལྟའི་སྤྱི་ཚོགས་དང་ཁོར་ཡུག་ལ་མཁོ་ཆེ་བར་མཐོང་ནས། ལས་གཞིར་ཚན་ཁག་ཆེད་བཙུགས་ཀྱིས་བསྒྱུར་མགོ་བརྩམས་པ་ཡིན་ལ། TEDལས་གཏམ་བཤད་ཧྲག་འདེམས་བྱས་ཐོག ལས་མི་རེས་གཟའ་འཁོར་གཉིས་རེར་བརྩམས་ཆོས་གཅིག་རེ་བསྒྱུར་རྒྱུ་བྱས་ཡོད།
ལས་གཞིའི་འགན་འཛིན་པ། ཟླ་བ་དགྲ་འདུལ། ཀུན་སྐྱིད།
ལས་གཞིའི་མི་སྣ་དགུ
ལས་གཞི་འདིར་འཇུག་འདོད་ན། འདི་རུ་ཡི་གེ་བྲིས་ཆོག http://www.bosubtitle.com/reading/20121014177.html
TEDགཞུང་ཕྱོགས་དྲ་བ།


text:
དྲ་ཤོག་དེའི་ནང་གི་ཡིག་ཐོག་ཅི་ཡོད་ལ་ཁ་ཕོད་པ། ཁ་ལོ་བ་གཙོ་བོར་མཆོངས། ཁ་ལོ་བ་གཙོ་བོར་རྒྱུགས།
བཟང་སྤྱོད་ལྡན་པའི་མི་ཚེ་ཇི་ལྟར་སྐྱེལ་དགོས་སམ།
དབྱིན་ཡུལ། ནོ་ཊིང་ཧེམ།
ཕྱི་ལོ་ ༢༠༠༨ ཟླ་ ༥ ཚེས་ ༢༥ ཉིན།
ཨེ་ལེག་ཛན་ཌར། བྷར་ཛིན་གྱིས་ཕབ་སྒྱུར་དང་། གསུང་གི་དུམ་བུ་འགའ་རེར་གསུང་སྒྱུར། ཕྱོགས་སྒྲིག་རོབ་ཙམ་ཞུས།
སྦྲགས་ཤད་གུག་ཁ་གང་མའི་ནང་དུ་གསལ་བཤད་བསྟན་ཡོད།
བཟང་སྤྱོད་ལྡན་པའི་མི་ཚེ་གཞི་རྩར་བཞག་ནས་རང་དོན་གྱི་ཁ་གཏད་དུ་གཞན་དོན་སྒྲུབ་པ།
ནང་ཆོས་ཀྱི་སྙིང་པོ་ནི། གལ་ཏེ་ང་ཚོས་གཞན་ལ་ཕན་འདོགས་ཐུབ་ཚེ་ངེས་པར་དུ་ཕན་འདོགས་དགོས་ཅིང། ཕན་འདོགས་མི་ཐུབ་ཚེ། མ་མཐར་ཡང་གཞན་ལ་གནོད་འཚེ་སྤོང་དགོས། དེ་ནི་བཟང་སྤྱོད་དང་ལྡན་པའི་མི་ཚེ་སྐྱེལ་བའི་སྙིང་པོ་ཡིན།
ལས་ཚང་མ་ཀུན་སློང་ལས་འོང་བ་ཡིན། ང་ཚོས་གཞན་ལ་གནོད་འཚེ་བྱེད་པ་དེ་ཀུན་སློང་ཞིག་ལས་འོང་བ་དང། གཞན་ལ་ཕན་འདོགས་པ་དེ་ཡང་ཀུན་སློང་ཞིག་ལས་འོང་། དེ་འདྲ་སོང་བ་ཡིན་ཙང། གཞན་ལ་ཕན་འདོགས་པ་དང་སྲི་ཞུ་སྒྲུབ་རྒྱུར་ང་ཚོར་ཀུན་སློང་ངེས་ཅན་ཞིག་དགོས། དེ་ལ་ང་ཚོར་བསམ་ཚུལ་ངེས་ཅན་འགའ་དགོས། ང་ཚོས་རྒྱུ་མཚན་ཅི་ཞིག་བརྟེན་ནས་ཕན་འདོགས་དགོས་པ་དང་གནོད་འཚེ་བྱེད་མི་ཉན་ནམ།
དཔེར་ན། ང་ཚོས་གང་ཟག་ཞིག་ལ་གནོད་འཚེ་གཏོང་ལ་ཉེ་བའི་སྐབས་ང་ཚོར་ཤེས་རྟོགས་ཀྱི་རིགས་འགའ་འབྱུང་ནས་དེས་གནོད་འཚེ་སྤོང་བའི་རྐྱེན་བྱེད་ངེས། དེས་ང་ཚོར་ཐག་གཅོད་ཀྱི་[གནོད་འཚེའི་རྐྱེན་སློང་མི་བྱེད་པའི་]རིགས་འགའ་དགོས་ཀྱི་ཡོད་པ་མཚོན། ང་ཚོའི་སེམས་ཀྱི་ཟུར་གཅིག་ནས་མི་ཞིག་ལ་གནོད་འཚེ་བྱེད་འདོད་ཡོད། འོན་ཀྱང་སེམས་ཀྱི་གནས་སྟངས་ངེས་ཅན་ཞིག་ལ་བརྟེན་ནས་ང་ཚོའི་སེམས་ཀྱི་ཆ་ཤས་གཞན་ཞིག་ནས་དེ་ནོར་བ་རེད། འགྲིག་པ་མ་རེད་ཅེས་བརྗོད་ཀྱི་ཡོད། གང་ལ་ཞེ་ན། ང་ཚོས་དེའི་ནོར་བ་མཐོང་གི་ཡོད་ཅིང། དེ་མ་ཐག་བློ་སྟོབས་བསྐྱེད་ནས་དེ་འགོག་པར་བྱེད། འདམ་ག་[གནོད་འཚེ་བྱེད་པའམ་དེ་ལྟར་བྱེད་རྒྱུར་བཀག་འགོག་བྱེད་པ་]དེ་གཉི་གར་གཞིགས་ནས། ང་ཚོར་ལས་འགའ་ཞིག་གིས་ཕུགས་རྒྱང་རིང་པོའི་མཇུག་འབྲས་ཡོང་གི་ཡོད་པའི་ཤེས་རྟོགས་དགོས་པ་ཡིན། འགྲོ་བ་མི་ཞིག་ཡིན་པའི་ཆ་ནས་ང་ཚོར་ཕུགས་རྒྱང་རིང་པོའི་མཇུག་འབྲས་མཐོང་བའི་རྣམ་དཔྱོད་ཡོད་པ་རེད། དེས་ན་ང་ཚོས་དེ་དག་མཐོང་བའི་ཚེ་གནས་སྐབས་དེ་རང་དུ་སོ་སོའི་ངོས་ནས་དེ་འགོག་ཐུབ་པ་ཡིན།
དེར་ང་ཚོས་ལག་བསྟར་ཐུབ་པའི་ཐབས་ལམ་གཉིས་ཡོད་པ་རེད། དང་པོའི་ཐོག་ནས། ང་ཚོས་སོ་སོ་རང་ཉིད་ཀྱི་ཁེ་ཕན་ལ་གཞིགས་ནས་ཕན་འདོགས་བྱེད་ཐུབ་ཚེ། དེ་ལྟར་བྱེད་རྒྱུ་དང་། གལ་ཏེ་ཕན་འདོགས་བྱེད་མི་ཐུབ་ཚེ། གནོད་འཚེ་སྤོང་དགོས། [གནོད་པ་གང་ཡང་མི་བྱེད་པ།] ཐབས་ལམ་གཞན་ནི། གཞན་གྱི་ཁེ་ཕན་ལ་བསམ་བློ་གཏོང་བ་དང་སྔ་མ་བཞིན་གལ་ཏེ་ཕན་འདོགས་བྱེད་ཐུབ་ཚེ། ཕན་འདོགས་པ་དང། དེ་ལྟར་མི་ཐུབ་ཚེ། གནོད་འཚེ་སྤོང་དགོས། [གནོད་འཚེ་བྱེད་པ་ལས་འགོག་པ།] གཞན་ལ་གནོད་འཚེ་སྤོང་ཚུལ་ལ་གཞིགས་ན། སེམས་ནང་། གལ་ཏེ་ངས་དེ་བྱེད་པ་ཡིན་ན། ང་ལ་ལུགས་མཐུན་གྱི་མཇུག་འབྲས་གཏོགས་པའི་ཁྲིམས་ཕོགས་སོགས་མཇུག་འབྲས་ངན་པ་འོང་བ་ཡིན། ཞེས་འཆར་བ་ལ་བརྟེན་ནས་སོ་སོའི་ངོས་ནས་དེ་ལྟར་བྱེད་རྒྱུ་སྤོང་བ་སྟེ། རང་ཉིད་ཀྱི་ཁེ་ཕན་རྒྱུ་མཚན་དུ་བྱས་ནས་སྤོང་བའི་ཕྱིར། གཞན་རྒྱུ་མཚན་དུ་བྱས་ནས་བསམ་བློ་གཏོང་ཚུལ་ལ་གཞིགས་ན། ང་ཚོས། གཞན་ཚོ་ནི་ང་དང་འདྲ་བ་སྟེ། ཁོང་ཚོར་ཡང་སྡུག་བསྔལ་དང་ན་ཟུག་དགོས་འདོད་མེད། དེར་བརྟེན། ངས་ཁོང་ཚོར་གནོད་འཚེ་སྤོང་རྒྱུ་ཡིན། ཞེས་སེམས་ཐུབ་སྲིད།
ང་ཚོས་[སོ་སོའི་སེམས་]བློ་སྦྱོང་བྱེད་དུས་ཐོག་མར་རང་ཉིད་ཀྱི་ཁེ་ཕན་ལ་གཞིགས་ནས་བསམ་བློ་གཏོང་བ་དང་དེ་ནས་གཞན་གྱི་ཐོག་ལ་བསམ་བློ་ཤུགས་ཆེར་གཏོང་གི་ཡོད། ཕན་ནུས་ལ་གཞིགས་ན། གཞན་གྱི་ཐོག་ལ་བསམ་བློ་ཤུགས་ཆེར་གཏོང་བ་དེ་སྟོབས་ཆེ་བ་ཡོད་པ་རེད། སོ་སོར་ཐར་པའི་སྡོམ་པ་ལ་གཞིགས་ན། དགེ་སྦྱོང་གི་འདུལ་ཁྲིམས་ལུགས་ལ། ཐོག་མའི་གཞི་རྩ་ནི་རང་དོན་དོན་གཉེར་གྱི་བློ་ཞིག་ཡིན་པ་དང་། དེ་ལ་བརྟེན་ནས་གཞན་ལ་གནོད་པ་སྤོང་བ་ཡིན། དེའི་རྒྱུ་མཚན་ནི་ཐར་པར་དམིགས་པས་སོ། བྱང་ཆུབ་སེམས་དཔའི་ཉམས་ལེན་ལ་གཞིགས་ན། གཞན་ལ་གནོད་པ་སྤོང་བའི་རྒྱུ་མཚན་གཙོ་བོ་ནི་གཞན་དོན་དོན་དུ་གཉེར་བའི་དབང་གིས་སོ། གཉིས་པ་བྱང་ཆུབ་སེམས་དཔའི་ཉམས་ལེན་ཏེ། གཞན་ཕན་གྱི་ལྟ་བ་གཞི་རྩར་བཟུང་ནས་གཞན་ལ་གནོད་པ་སྤོང་བ་དང་ཕན་འདོགས་པ་དེ་ལ་ཕལ་ཆེར་ངོས་ནས་རྒྱུན་དུ་ཤོད་བཞིན་པའི་འཇིག་རྟེན་གྱི་ཀུན་ཁྱབ་སེམས་འཁུར་ (altruism) དང་འབྲེལ་བ་འདུག།
འགྲོ་བ་མི་ཡིན་པའི་ཆ་ནས་ང་ཚོའི་གཞི་རྩའི་རང་བཞིན།
སྤྱིར་བཏང་ཆ་ནས་ང་ཚོ་འགྲོ་བ་མིའི་རིགས་ནི་སྤྱི་ཚོགས་ཀྱི་སེམས་ཅན་ཞིག་ཡིན་པ་རེད། སུ་ཞིག་གང་ཡིན་མིན་ལ་མ་ལྟོས་པར་ཁོའམ་མོའི་འཚོ་གནས་དེ་མིའི་རིགས་གཞན་ལྷག་མ་རྣམས་ལ་བརྟེན་ཡོད། གང་ཟག་སྒེར་གྱི་འཚོ་གནས་དང་བདེ་དོན་ནི་སྤྱི་ཚོགས་ཡོངས་ལ་བརྟེན་ཡོད་པས་གཞན་གྱི་བདེ་སྡུག་ལ་བསམ་བློ་གཏོང་དགོས་པ་དང། གཞན་གྱི་བདེ་སྡུག་ལ་སེམས་འཁུར་བྱེད་པ་དེ་ང་ཚོ་སོ་སོའི་གཞི་རྩའི་རང་བཞིན་ལས་འབྱུང་གི་ཡོད། དཔེར་ན། ང་ཚོས་སྤྲ་ (baboons) རྣམས་ལ་མིག་གིས་བལྟས་ན། རྒན་པ་རྣམས་ཀྱིས་ཁྱུ་ཚོགས་ཀྱི་འགན་འཁུར་ཆ་ཚང་ལེན་གྱི་ཡོད། གཞན་རྣམས་ཟས་ལ་རོལ་པའི་སྐབས་སྤྲ་ཕོ་ཞིག་གིས་རྟག་ཏུ་ཟུར་ཞིག་ནས་བལྟ་སྲུང་བྱེད་ཀྱི་ཡོད། སྟོབས་ཆེ་བ་དག་གིས་ཁྱུ་ཚོགས་ཀྱི་བདེ་འཇགས་ཆེད་རུ་སྡེའི་ནང་གི་སྤྲ་རྣམས་ལ་ལྟ་རྟོག་བྱེད་ཀྱི་ཡོད་པ་རེད།
གདོད་མའི་དུས་སུ་ང་ཚོ་འགྲོ་བ་མིའི་རིགས་ལ་ཤེས་ཡོན་ནམ་འཕྲུལ་ལས་རིག་པ་མེད་པ་རེད། མིའི་སྤྱི་ཚོགས་ཀྱི་རྨང་གཞི་སྟབས་བདེ་པོ་ཞིག་སྟེ། ཚང་མས་མཉམ་དུ་ལས་ཀ་བྱས་པ་དང་མཉམ་དུ་སྤྱད་ཀྱི་ཡོད། དམར་ཤོག་པ་ཚོས་དེ་ནི་དམར་ཤོག་གི་ལྟ་བ་ངོ་མ་སྟེ། ཚང་མས་ལས་ཀ་བྱེད་པ་དང་ལོངས་སྤྱོད་མཉམ་དུ་བྱེད་པ་ཡིན་ཞེས་བརྗོད། དེ་ནས་རིམ་བཞིན་ཤེས་ཡོན་དར་ཁྱབ་བྱུང་ནས་ང་ཚོར་སྲིད་པའི་དཔལ་ཡོན་བྱུང་བ་རེད། [མིའི་]སེམས་ཀྱི་སྤྲོས་པ་རྒྱས་སུ་སོང་བར་བརྟེན་འདོད་རྔམ་ཆེ་རུ་སོང་བ་རེད། དེས་ཕྲ་དོག་དང་ཞེ་སྡང་བྱུང་བ་དང། དུས་ཚོད་འགྲོ་བ་དང་ལྷན་དུ་དེ་དག་ཀྱང་ཆེ་རུ་ཆེ་རུ་ཕྱིན་ཡོད་པ་རེད།
དེང་སང་དུས་རབས་ཉི་ཤུ་རྩ་གཅིག་པའི་ནང་[མིའི་སྤྱི་ཚོགས་ཁྲོད་]འགྱུར་བ་ཧ་ཅང་མང་པོ་བྱུང་ཡོད། [ང་ཚོའི་ནང་དུ་ཁྱད་པར་གོང་དུ་འཕེལ་བ་སྟེ།] ཤེས་ཡོན་དང་། ལས་ཀ །སྤྱི་ཚོགས་རྒྱབ་ལྗོངས་ མ་ཟད་ལོ་དང་རིགས་རྒྱུད་ཁྱད་པར་ཡོད་པ་རེད། དེ་དག་ཚང་མ་གཙོ་གནད་ཆེན་པོ་མིན། གཞི་རྩའི་གནས་སྟངས་ཐོག་ལ་ང་ཚོ་ཚང་མ་ད་དུང་ཡང་འགྲོ་བ་མིའི་རིགས་ཡིན་པ་དང་ཚང་མ་མཉམ་པ་ཡིན། དེ་ནི་ལོ་ཁྲི་ཁྲག་ཁ་ཤས་ཕྱིན་པའི་གནས་སྟངས་ཤིག་རེད།
བྱིས་པ་ཚོའི་བསམ་ཕྱོགས་ནི་འདི་ལྟར་ཏེ། ཁོང་ཚོས་བྱིས་པ་གཞན་ཚོའི་སྤྱི་ཚོགས་རྒྱབ་ལྗོངས་དང་། ཆོས་ལུགས། རིགས་རྒྱུད། ཁ་དོག རྒྱུ་ནོར་སོགས་ལ་དོ་སྣང་བྱེད་ཀྱི་མེད། ཁོང་ཚོ་ཚང་མས་རྩེད་མོ་མཉམ་དུ་རྩེ་བ་སྟེ། ཕན་ཚུན་འཆམ་མཐུན་ག་ཚོད་བྱུང་བའི་བར་དུ་ཁོང་ཚོ་ནི་ལྷད་མེད་ཀྱི་རྩེད་གྲོགས་ཡིན་པ་རེད། ད་ལྟ་ང་ཚོ་ལོ་ན་སོན་ཡོད་པས་སྤྱང་གྲུང་དོད་དུ་ཕྱིན་པ་དང་ཡར་རྒྱས་ཆེ་རུ་སོང་བའི་དབང་དུ་བཏང་ནའང། ང་ཚོས་གཞན་གྱི་སྤྱི་ཚོགས་རྒྱབ་ལྗོངས་ལ་དབྱེ་ཞིབ་བྱེད་ཀྱི་ཡོད་པ་རེད། ང་ཚོས། གལ་ཏེ་ངས་འཛུམ་མུལ་བྱེད་པ་ཡིན་ན། ངས་འདོད་པ་རྣམས་འཐོབ་བམ། ངས་ཁྲོ་གཉེར་སྟོན་ཚེ། གང་ཞིག་བརླག་འགྲོ་འམ། ཞེས་ཁོག་རྩིས་རྒྱག་གི་ཡོད།
འཇིག་རྟེན་ཀུན་ཁྱབ་སེམས་འཁུར།
འཇིག་རྟེན་ཀུན་ཁྱབ་སེམས་འཁུར་ (universal responsibility) གྱི་བསམ་ཚུལ་དེས་འགྲོ་བ་མི་ཞིག་གི་ཐོག་ནས་བྱ་བ་སྒྲུབ་ཀྱི་ཡོད། ང་ཚོས་འགྲོ་བ་མིའི་རིགས་གཞན་ལ་སེམས་འཁུར་བྱེད་ཀྱི་ཡོད་པའི་རྒྱུ་མཚན་ནི། ང་ཚོས། ང་ཁོང་ཚོའི་ནང་གི་མི་གཅིག་ཡིན། ཁྱད་པར་ཅི་ཞིག་ཡོད་མེད་ལ་མ་ལྟོས་པར་ངའི་བདེ་དོན་ཁོང་ཚོར་རྟེན་ཡོད། ཅེས་སེམས་པའི་ཐོག་ནས་སོ། ཁྱད་པར་ནི་རྟག་ཏུ་དེར་ཡོད་པ་རེད། འོན་ཀྱང་དེས་ཕན་ཐོགས་ཡོང་ངེས།
དུས་རབས་ཁ་ཤས་ཀྱི་ནང་སའི་གོ་ལ་དེའི་སྟེང་མི་འབོར་ཐེར་འབུམ་གཅིག་ལས་མེད་ཅིང། ད་ལྟ་ཐེར་འབུམ་དྲུག་གི་སྒང་ལ་ཡོད་པ་རེད། མི་འབོར་ཚད་ལས་བརྒལ་བར་བརྟེན་ད་ལྟ་ནས་ལུང་པ་གཅིག་གིས་སོ་སོའི་མི་དམངས་ལ་ཟས་རིགས་དང་ཐོན་ཁུངས་ཚང་མ་མཁོ་སྤྲོད་བྱེད་ཐུབ་ཀྱི་མེད། བྱས་ཙང་ང་ཚོར་རྒྱལ་སྤྱིའི་དཔལ་འབྱོར་ (global economy) ཡོད་པ་རེད། དེ་འདྲ་སོང་བ་ཡིན་ཙང། དེང་སང་གི་དངོས་ཡོད་ལ་གཞིགས་ན། འཛམ་བུ་གླིང་ཆུང་ཆུང་ཡིན་པ་དང་ཧ་ཅང་གིས་གཅིག་ལ་གཅིག་བརྟེན་པ་ཆགས་ཡོད། དེ་ནི་དངོས་ཡོད་ཡིན། དེ་ལས་གལ་ཆེ་བ་ཞིག་ལ་སྣོད་བཅུད་ཀྱི་ (ecological) གནད་དོན་ཞིག་ཡོད་པ་སྟེ། འཛམ་གླིང་ཚ་དྲོད་འཕེལ་བ་དེ་ཡིན། དེ་ནི་རྒྱལ་ཁབ་གཅིག་གམ་གཉིས་ཙམ་མིན་པར་སའི་གོ་ལའི་སྟེང་དུ་གནས་སྡོད་བྱེད་མཁན་ཐེར་འབུམ་དྲུག་ཡོངས་རྫོགས་ཀྱི་འགན་འཁུར་ཞིག་ཡིན། དངོས་ཡོད་གསར་པ་དེ་ལ་འཇིག་རྟེན་ཀུན་ཁྱབ་སེམས་འཁུར་གྱི་ཚོར་སྣང་ཞིག་དགོས་པ་ཡིན་ནོ། །
དཔེར་ན། འདས་པའི་དུས་སུ་དབྱིན་ཇི་བ་ཚོས་སོ་སོ་རང་ཉིད་གཅིག་པུ་བསམས་ནས་སྐབས་རེ་སའི་གོ་ལའི་ས་ཆ་གཞན་རྣམས་གཏོར་བཤིག་གཏོང་གི་ཡོད། ཁོང་ཚོས་མིའི་རིགས་གཞན་གྱི་ཚོར་སྣང་ངམ་སེམས་ཁྲལ་ལ་དོ་འཁུར་བྱེད་ཀྱི་མེད་པ་རེད། དེ་ནི་འདས་པའི་གནས་ཚུལ་རེད། འོན་ཀྱང་ད་ལྟ་གནས་ཚུལ་ཐ་དད་དེ། གནས་ཚུལ་དེར་འགྱུར་ལྡོག་ཕྱིན་ཡོད། ད་ནས་ང་ཚོས་ངེས་པར་དུ་རྒྱལ་ཁབ་གཞན་ལ་དོ་འཁུར་བྱེད་དགོས།
དོན་དངོས་ཐོག་དབྱིན་ཇི་བཙན་རྒྱལ་རིང་ལུགས་པས་ལེགས་པའི་ཆ་ཁ་ཤས་བསྒྲུབས་ཡོད། ཁོང་ཚོས་རྒྱ་གར་དུ་དབྱིན་ཡིག་ནང་ཤེས་ཡོན་ཡག་པོ་འཁྱེར་ཡོང་ཡོད་པ་རེད། དེ་ནས་རྒྱ་གར་གྱིས་རྗེས་སུ་ཡི་རངས་ཞུ་དགོས་པ་མང་པོ་ཡོད། ད་དུང་དབྱིན་ཇིས་འཕྲུལ་ལས་རིག་པ་སྟེ། མེ་འཁོར་ལྕགས་ལམ་བཟོ་སྐྲུན་བྱས། དེ་ནི་ཁྱེད་རང་ཚོའི་ཡར་རྒྱས་བཏང་བའི་ཁྱད་ཆོས་ཀྱི་ནང་ནས་གཅིག་ཡིན། ངོས་རང་རྒྱ་གར་ནང་བསླེབས་པའི་དུས་གྷན་དྷིའི་རིང་ལུགས་པ་ཁ་ཤས་ད་དུང་ཡང་སྐུ་འཚོ་བཞུགས་རེད་འདུག་པ་དང་ཁོང་རྣམ་པ་ཚོས་ངོས་རང་ལ་གྷན་དྷའི་འཚེ་མེད་ཞི་བའི་ཐབས་ལམ་ཐོག་བསླབ་བྱ་གནང་བྱུང། དེའི་སྐབས་སུ་ངོས་ལ་དབྱིན་ཇི་བཙན་རྒྱལ་རིང་ལུགས་པ་སྡུག་ཅག་ཞེ་དྲག་ཡིན་པ་ཚོར་བྱུང། འོན་ཀྱང་དེ་ནས་ངོས་ཀྱིས་དེའི་སྐབས་རང་དབང་ཅན་གྱི་རྒྱ་གར་ཁྲིམས་ཞིབ་ཁང་དང། རང་དབང་ཅན་གྱི་གསར་འགོད་པ། སྨྲ་བརྗོད་རང་དབང་སོགས་དེ་འདྲ་བ་མང་པོ་ཞིག་ཡོད་པ་ཤེས་བྱུང། དེར་བརྟེན། ངོས་ནས་བསམ་བློ་གཏིང་རིང་པོ་བཏང་བའི་དུས་དེ་དག་ནི་ཡག་པོ་ཞེ་དྲག་ཡིན་པ་མཐོང་སོང།
དེ་རིང་ཁ་སང། རྒྱལ་ཁབ་ནས་རྒྱལ་ཁབ་ཀྱི་བར་དང་གླིང་ཕྲན་ནས་གླིང་ཕྲན་གྱི་བར་ལ་ཕན་ཚུན་གཅིག་ལ་གཅིག་བརྟེན་ཤུགས་ཆེན་པོ་ཡོད་པ་རེད། དངོས་ཡོད་གནས་ཚུལ་དེ་ལ་གཞིགས་ནས་ང་ཚོར་དངོས་འབྲེལ་དུ་འཇིག་རྟེན་ཀུན་ཁྱབ་ཀྱི་སེམས་འཁུར་དགོས་ཀྱི་ཡོད། ཁྱེད་རང་གི་རང་དོན་ནི་གཞན་གྱི་ཡར་རྒྱས་དང་ཁེ་ཕན་ལ་ལྟོས་ཡོད་པ་རེད། དེར་བརྟེན། སོ་སོའི་རང་དོན་ཆེད་དུ་གཞན་ལ་དོ་འཁུར་བྱེད་དགོས། དཔལ་འབྱོར་གྱི་གནས་སྟངས་ནང་དེ་འདྲའི་བྱེད་སྟངས་དེ་ཡོད་བཞིན་པ་རེད། ང་ཚོར་ལྟ་ཚུལ་མི་འདྲ་བ་ཡོད་པ་དང་ང་ཚོས་ཕན་ཚུན་ཡིད་ཆེས་བྱེད་ཀྱི་མེད་ནའང། ང་ཚོས་ཕན་ཚུན་གཅིག་ལ་གཅིག་བརྟེན་གྱི་རྒྱལ་སྤྱིའི་དཔལ་འབྱོར་ནང་ཕན་ཚུན་འབྲེལ་བ་བྱེད་དགོས་ཀྱི་ཡོད། དེ་འདྲ་སོང་བ་ཡིན་ཙང། གཞན་དོན་ལ་གུས་བརྩི་གཞི་རྩར་བཟུང་བའི་འཇིག་རྟེན་ཀུན་ཁྱབ་སེམས་འཁུར་ནི་ཧ་ཅང་གི་གལ་འགངས་ཆེན་པོ་ཡིན།
ང་ཚོས་སོ་སོ་ལས་གཞན་པའི་གང་ཟག་རྣམས་གཅེན་གཅུང་དུ་ཆ་འཇོག་གིས་སེམས་ཐག་ཉེ་པོ་ཞིག་དགོས། དེ་ནི་ཆོས་དང་འབྲེལ་བ་གང་ཡང་མེད། ང་ཚོས་དངོས་གནས་དེ་འདྲ་ཞིག་དགོས་པ་ཡིན། ང་ཚོ་དང་ཁོང་ཚོ་ཞེས་པའི་བསམ་ཚུལ་དེ་གནས་སྟངས་འགའ་ཞིག་གི་ཐོག་ང་ཚོས་བརྗོད་ཆོག་ནའང་། འཛམ་གླིང་ཧྲིལ་པོར་དེ་ཉིད་ང་ཚོའི་ཆ་ཤས་སུ་ཆ་འཇོག་དགོས་ཀྱི་ཡོད། ང་ཚོའི་ཁྱིམ་མཚེས་ཀྱི་ཁེ་ཕན་ནི་ང་རང་ཚོ་རང་ཉིད་ཀྱི་ཁེ་ཕན་ཡིན་པ་རེད།
ཆོག་ཤེས་པ།
དེས་ན་གང་ཟག་སྒེར་ཞིག་གི་ཐོག་ནས་བཟང་སྤྱོད་ལྡན་པའི་མི་ཚེ་ (ethical life) སྐྱེལ་བ་ཞེས་པའི་དོན་ནི་གཞན་ལ་གནོད་པ་བྱེད་པའི་དོན་ལ་མི་གོ་བར་གང་ཐུབ་ཅི་ཐུབ་ཀྱིས་གཞན་ལ་ཕན་འདོགས་དགོས་པའི་དོན་ལ་གོ།[དེ་འདྲ་བྱེད་པའི་ཐོག་ནས།] གལ་ཏེ་ང་ཚོས་གཞན་གྱི་བདེ་དོན་དེ་སོ་སོ་རང་ཉིད་ཀྱི་བཟང་སྤྱོད་ཀྱི་གཞི་རྩར་བྱས་ཚེ། དེ་བཟང་སྤྱོད་ཀྱི་དམིགས་ཚད་ཆེ་བ་ཞིག་ཏུ་འགྱུར་བ་ཡིན། ང་ཚོ་སོ་སོའི་མི་ཚེ་སྐྱེལ་སྟངས་ཀྱིས་གནད་དོན་དེ་དག་ལ་བསམ་ཞིབ་བྱེད་དགོས།
དབུལ་ཕྱུག་གཉིས་ཀྱི་དབར་ལ་བར་ཁྱད་ཆེན་པོ་ཞིག་ཡོད་པ་རེད། ཨ་རིའི་ལུང་པའི་ནང་ལའང་དེ་རང་ཡིན། ང་ཚོས་རྒྱལ་ཁབ་ཕྱུག་ཤོས་ཨ་མེ་རི་ཀར་བལྟས་པ་ཡིན་ན། ད་དུང་ཡང་ཉམ་ཐག་དབུལ་ཕོངས་ཡོད་པ་རེད། ཐེངས་ཤིག་ངོས་རང་ལུང་པའི་ནང་གི་གྲོང་ཁྱེར་ཕྱུག་ཤོས་ཝ་ཤིང་ཊོན་ཌི་སི་ལ་ཡོད་པའི་སྐབས་ས་གནས་སྐྱོ་པོ་མང་པོ་མཐོང་བྱུང། མི་དེ་དག་གི་གཞི་རྩའི་དགོས་མཁོ་རྣམས་འདང་ངེས་བཞིན་པ་སྒྲུབ་ཐུབ་ཀྱི་མེད་པ་རེད། [དེ་བཞིན་དུ་]གོ་ལ་ཁྱོན་ཡོངས་ཀྱི་ཐོག་ནས་བཟོ་ལས་ཅན་དུ་གྱུར་བའི་བྱང་ཕྱོགས་པ་རྣམས་ནི་དེ་བྱིངས་ཀྱི་གོ་ལ་ལས་ཡར་རྒྱས་ཆེ་བ་དང་ཆེས་དཔལ་འབྱོར་ཡག་པ་ཡོད་པ་དང། དེ་ལྟའི་གནས་སྐབས་སུ་གོ་ལའི་ལྷོ་ཕྱོགས་ཀྱི་རྒྱལ་ཁབ་ཕྱེད་ཀ་རྣམས་ནི་བཀྲེས་ལྟོགས་ཀྱིས་ཀྱང་མནར་བཞིན་ཡོད་པ་རེད། དེ་ནི་ཀུན་སྤྱོད་ཀྱི་ཐོག་ནས་ནོར་བ་ཙམ་མིན་པར། དཀའ་ངལ་ཆེན་པོའི་གཞི་རྩ་ཞིག་ཡིན་པ་རེད། དེར་བརྟེན། རྒྱལ་ཁབ་ཕྱུག་པོ་འགའ་ཞིག་གིས་མིག་བལྟས་ནས་ཁོང་ཚོའི་འཚོ་བའི་གནས་སྟངས་ལ་བརྟག་དཔྱད་བྱེད་དགོས་པ་སྟེ། སོ་སོར་ཆོག་ཤེས་ཀྱི་ཉམས་ལེན་དགོས་པ་ཡིན་ནོ། །
ལོ་བཅོ་ལྔའི་གོང་གི་ཉིན་ཞིག་ཉི་ཧོང་ནང་དུ་ངོས་ནས་དེར་ཡོད་མི་མང་རྣམས་ལ་བརྗོད་གསལ་དུ། དཔལ་འབྱོར་ལོ་རེ་བཞིན་འཕེལ་རྒྱས་ངེས་པར་དུ་འགྲོ་དགོས་པ་དང་ལོ་རེ་བཞིན་དངོས་པོའི་ཡར་རྒྱས་ཡོང་དགོས་པའི་ཁྱེད་རང་ཚོའི་འཛིན་པ་དེ་ནོར་འཁྲུལ་ཆེན་པོ་ཞིག་རེད། ཉིན་ཞིག་ཁྱེད་རང་ཚོས་སོ་སོའི་དཔལ་འབྱོར་ཚད་ཅན་ (limited) དུ་འགྱུར་བཞིན་པ་མཐོང་སྲིད་པ་ཡིན། ཁྱེད་རང་ཚོས་དེ་ལ་གྲ་སྒྲིག་བྱེད་དགོས་པ་ཡིན་ཏེ། གནས་ཚུལ་དེ་ལྟར་འཕྲད་ཚེ་སོ་སོའི་སེམས་ལ་རྐྱེན་ངན་མི་བྱུང་བའི་ཁྱད་ཡོད་པ་ཡིན་ཅེས་བརྗོད་པ་ཡིན། ལོ་ཁ་ཤས་ཀྱི་རྗེས་སུ་ཉི་ཧོང་ནང་དངོས་སུ་གནས་སྟངས་དེ་བྱུང་བ་རེད།
མི་ཁ་ཤས་ཀྱི་མི་ཚེ་སྐྱེལ་སྟངས་ནང་རྒྱས་སྤྲོས་ཆེ་དྲགས་ཀྱི་ཡོད། རྐུ་འཁྱེར་དང་བཤུ་གཞོག་མ་བཏང་བ་དང། མགོ་སྐོར་སླུ་བྲིད་མ་བཏང་བའི་ཐོག་ནས་ཁོང་ཚོར་དངུལ་མང་པོ་ཞིག་ཡོད་པ་རེད། ཁོང་ཚོ་རང་ཉིད་ཀྱི་ཁེ་ཕན་གྱི་ཕྱོགས་ལ་གཞིགས་ན། ཁོང་ཚོའི་དངུལ་སྒྲུབ་ཚུལ་དེ་བཟང་སྤྱོད་དང་མི་མཐུན་པའི་སྐྱོན་གང་ཡང་མེད། འོན་ཀྱང། གཞན་གྱི་ཁེ་ཕན་ཐོག་ལ་གཞིགས་ན། ཁོང་ཚོ་སོ་སོར་ལྟོས་ན་སྐྱོན་གང་ཡང་མེད་ནའང། བཟང་སྤྱོད་ཀྱི་ཐོག་ནས་གཞན་བཀྲེས་ལྟོགས་ཀྱིས་མནར་བ་དེ་ཡག་པོ་ཞིག་མིན། གལ་ཏེ་མི་ཚང་མར་རྒྱས་སྤྲོས་ཆེན་པོའི་མི་ཚེ་སྐྱེལ་སྟངས་མཉམ་པ་ཞིག་ཡོད་ཚེ་འགྲིག་པ་ཡིན། འོན་ཀྱང་དེ་ལྟར་མ་བྱུང་བར་དུ་ཆོག་ཤེས་ཆེ་བ་བྱེད་པ་དེ་མི་ཚེ་སྐྱེལ་སྟངས་ལེགས་པ་ཡིན། ངོས་ནས་ཉི་ཧོང་དང་ཨ་རི་ལ་སོགས་པ་དེ་མིན་གྱི་སྤྱི་ཚོགས་ཕྱུག་པོ་མང་པོའི་ནང་ཉམས་མྱོང་བྱུང་བ་བཞིན་མི་ཚེ་སྐྱེལ་སྟངས་ལ་ལེགས་བཅོས་འགའ་ཞིག་དགོས་ཀྱི་འདུག
ལུང་པ་མང་པོ་ཞིག་གི་ནང་ཁྱིམ་ཚང་གཅིག་ཡོད་ནའང་མོ་ཊ་གཉིས་སམ་སྐབས་རེ་གསུམ་ཡོད་པའང་ཡོད། རྒྱ་གར་དང་རྒྱ་ནག་ལ་བསམ་བློ་ཐོངས་དང། ལུང་པ་དེ་གཉིས་ཀྱི་མི་འབོར་བསྡོམས་ན་མི་གྲངས་ཐེར་འབུམ་གཉིས་ཙམ་ཟིན་གྱི་ཡོད། གལ་ཏེ་མི་གྲངས་ཐེར་འབུམ་གཉིས་ལ་མོ་ཊ་ཐེར་འབུར་གཉིས་སམ་དེ་ལས་མང་བ་བདག་པ་ཡིན་ན། དེ་དཀའ་ངལ་ཆེན་པོ་ཞིག་ཏུ་འགྱུར་ངེས། དེར་དཀའ་ངལ་ཆེན་པོ་ཞིག་འཕྲད་ངེས་པ་སྟེ། སྣུམ་དང་། དངོས་ཟོག་ཐོན་ཁུངས། རང་བྱུང་ཐོན་ཁུངས་ཀྱི་དཀའ་རྙོག་ཆེན་པོ་མང་པོ་འབྱུང་བ་ཡིན། ཧ་ཅང་གི་རྙོག་འཛིང་ཅན་ཞིག་ཏུ་འགྱུར་ངེས་སོ། །
ཁོར་ཡུག་ལ་དོ་འཁུར།
དེས་ན། བཟང་སྤྱོད་ལྡན་པའི་མི་ཚེའི་ཁྱད་ཆོས་འཕར་མ་ཞིག་ནི་དཔེར་ན། ང་ཚོའི་ཆུ་བེད་སྤྱོད་གཏོང་སྟངས་ལ་གཞིགས་ནས་ཁོར་ཡུག་ལ་དོ་འཁུར་བྱེད་པ་དེ་ཡིན། ངོས་རང་གི་ལེགས་སྐྱེས་ནི་ཆོ་མེད་ཡིན་སྲིད་ནའང། ལོ་མང་པོའི་སྔོན་ནས་ཁྲུས་གཞོང་ནང་གཟུགས་པོ་ནམ་ཡང་འཁྲུ་གི་མེད་ཅིང་། ཆུ་གཏོར་ (shower) ཁོ་ན་སྤྱོད་ཀྱི་ཡོད། ཁྲུས་གཞོང་ནང་ཆུ་མང་བ་བེད་སྤྱོད་བྱེད་དགོས་ཀྱི་ཡོད། གཅིག་བྱས་ན་ངོས་རང་བྱབ་ཆུང་ཡིན་སྲིད་པ་སྟེ། ཉིན་ལྟར་གཟུགས་པོ་ཐེངས་གཉིས་འཁྲུ་གི་ཡོད་པས་ཆུའི་བེད་སྤྱོད་བྱེད་ཚད་མཉམ་པ་ཡིན། འོན་ཀྱང་དེ་ལྟ་ནའང་ངོས་རང་ཉལ་ཁང་ལས་ཐོན་པའི་སྐབས་རྒྱུན་དུ་གློག་གསོད་ཀྱི་ཡོད། དེར་བརྟེན་ངོས་ནས་སྣོད་བཅུད་ལ་ལེགས་སྐྱེས་ཏིལ་འབྲུ་ཙམ་ཞིག་འབུལ་གྱི་ཡོད་པ་རེད། དེས་ན། བཟང་སྤྱོད་ལྡན་པའི་མི་ཚེ་ནི་འཇིག་རྟེན་ཀུན་ཁྱབ་སེམས་འཁུར་ལས་འོང་གི་ཡོད་པ་ཡིན་ནོ། །
གཞན་ལ་ཕན་འདོགས་ཚུལ།
གཞན་ལ་ཕན་འདོགས་ཚུལ་ལ་མཚོན་ན། ཐབས་ལམ་མང་པོ་ཞིག་ཡོད་ཅིང། ཤུགས་ཆེ་བ་གནས་སྟངས་ལ་རག་ལུས་པ་ཡིན། ངོས་རང་ཆུང་ཆུང་ལོ་བདུན་ནམ་བརྒྱད་ལ་སོན་ཞིང་སློབ་སྦྱོང་བྱེད་པའི་སྐབས་ངོས་ཀྱི་ཡོངས་འཛིན་གླིང་རིན་པོ་ཆེས་རྒྱུན་དུ་ཕྱག་ལ་རྟ་ལྕག་བསྣམས་ཀྱི་ཡོད། དེའི་དུས་ངོས་ཀྱི་ཉེ་བའི་གཅེན་པོ་དང་ངོས་རང་མཉམ་དུ་སློབ་སྦྱོང་བྱེད་ཀྱིན་ཡོད་པ་རེད། དངོས་འབྲེལ་བྱས་ན། རྟ་ལྕག་གཉིས་ཡོད། རྟ་ལྕག་གཅིག་མདོག་སེར་པོ་སྟེ། རྩ་ཆེན་གྱི་རྟ་ལྕག་ཡིན་ཞིང། སྐྱེ་བོ་དམ་པ་ཏཱ་ལའི་བླ་མའི་ཆེད་དུ་ཡིན་པ་རེད། གལ་ཏེ་རྩ་ཆེན་གྱི་རྟ་ལྕག་དེ་བེད་སྤྱོད་བཏང་ཚེ། རྩ་ཆེན་གྱི་ན་ཟུག་ཅིག་ཡོད་པར་ངོས་ནས་མི་ཚོར། ཐབས་ཚུལ་གྱི་ཆ་ནས་དེ་རྩུབ་པོ་ཞིག་ཏུ་སྣང་ནའང། དེ་ཕན་ཐོགས་ཆེན་པོ་བྱུང།
དོན་དམ་དུ་ལས་གང་ཞིག་ཕན་ནམ་གནོད་ཡོད་མེད་ནི་ཀུན་སློང་ལ་རག་ལུས་པ་རེད། གཞན་གྱི་ཕུགས་རྒྱང་རིང་པོའི་བདེ་དོན་ལ་ཟོལ་མེད་ཀྱི་དོ་འཁུར་བྱེད་པ་ནི་སྐབས་རེ་ཐབས་ལམ་རྩུབ་པོ་དང། སྐབས་རེ་ཞི་འཇམ་ཡོང་གི་ཡོད། སྐབས་རེ་རྫུན་ཆུང་ངུ་ཞིག་གིས་ཀྱང་་ཕན་ཐོགས་ཡོང་གི་ཡོད་པ་ནི། དཔེར་ན། ཐག་རིང་ལུང་པ་ཞིག་ཏུ་ཡོད་པའི་བརྩེ་བའི་གྲོགས་པོའམ་ཕ་མ་གང་རུང་ཞིག་ནད་གཞི་དྲག་པོས་མནར་བའམ་འཆི་བར་ཉེ་བའི་གནས་ཚུལ་ཁྱེད་རང་གིས་ཤེས་ཀྱི་ཡོད་པའི་དབང་དུ་བཏང། འོན་ཀྱང་ཁྱེད་རང་གིས་གང་ཟག་གཞན་དེར་ཁོང་རང་ཚོའི་ཕ་མ་འཆི་བར་ཉེ་བའི་གནས་ཚུལ་བཤད་ཚེ་མི་དེ་སེམས་འཁྲུག་པ་དང་སེམས་སྡུག་ཏུ་འགྱུར་ནས་དྲན་མེད་དུ་འགྱེལ་ངེས་པ་ཤེས་ཀྱི་ཡོད། གལ་ཏེ་ཁྱེད་རང་ལ་གང་ཟག་གཞན་དེར་སེམས་སྡུག་བཟོ་འདོད་རྩ་བ་ནས་མེད་ཚེ། ཁྱེད་རང་གིས་ཁོང་ཚོ་བདེ་ཐང་རེད་ཅེས་བརྗོད་ཀྱི་རེད། དེས་ན་གནས་སྟངས་དེ་འདྲའི་འོག་སོ་སོའི་རང་དོན་གྱི་ཆ་ནས་རྫུན་སྨྲ་བ་ནི་བཟང་སྤྱོད་དང་མི་མཐུན་ནའང་། འོན་ཀྱང་གཞན་གྱི་ཕྱོགས་ནས་བཤད་ན་དེ་ནི་ཕལ་ཆེར་འཚམ་ཤོས་ཤིག་ཡིན་ངེས།
འཚེ་བའི་ཁ་གཏད་དུ་འཚེ་མེད་ཞི་བའི་ཐབས་ལམ།
གཞན་ལ་ཕན་འདོགས་ཚུལ་ལེགས་ཤོས་གང་ཡིན་ནམ། དེ་ནི་དཀའ་ལས་ཁག་པོ་རེད། ང་ཚོར་ཤེས་རབ་དགོས་པ་སྟེ། ང་ཚོར་གནས་སྟངས་ཀྱི་གོ་རྟོགས་གསལ་པོ་ཞིག་དགོས་པ་དང། གནས་སྟངས་འདྲ་མིན་ལ་གཞིགས་པའི་ཐབས་ལམ་སྣ་ཚོགས་སྤྱོད་པའི་འཁྱུག་བདེ་ (flexibility) དགོས་པ་ཡིན། ད་དུང་གལ་འགངས་ཆེ་ཤོས་སུ་ང་ཚོའི་ཀུན་སློང་སྟེ། གཞན་ལ་ཕན་སེམས་བཅོས་མ་མ་ཡིན་པ་ཞིག་ང་ཚོར་དགོས་སོ། །
དཔེར་ན། ཐབས་ལམ་ཞིག་འཚེ་བ་དང་འཚེ་མེད་གང་ཡིན་ནི་ཀུན་སློང་ལ་ཤུགས་ཆེར་རག་ལུས་ཡོད་པ་རེད། ཕན་སེམས་ཀྱིས་རྫུན་སྨྲ་བ་ནི་ངོ་བོའི་ཆ་ནས་འཚེ་བ་ཅན་ཞིག་ཡིན་ནའང། ཀུན་སློང་ལ་གཞིགས་ན་དེ་གཞན་ལ་ཕན་འདོགས་པའི་ཐབས་ལམ་ཞིག་ཡིན་ངེས། དེར་བརྟེན། བསམ་ཚུལ་དེའི་ཐོག་ནས་བཤད་ན་དེ་ནི་འཚེ་མེད་ཀྱི་ཐབས་ལམ་ཞིག་ཡིན། ཕྱོགས་གཞན་ཞིག་ནས། གལ་ཏེ་ང་ཚོས་གཞན་ལ་བཤུ་གཞོག་གཏོང་འདོད་ཀྱིས་ཁོང་ཚོར་རྔན་པ་སྤྲད་པ་ཡིན་ན། མཐོང་ཚུལ་ལ་དེ་འཚེ་བ་མེད་པ་ཞིག་ཏུ་སྣང་ནའང་། དོན་དམ་དུ་ང་ཚོས་གཞན་ལ་མགོ་སྐོར་སླུ་བྲིད་ཀྱིས་བཤུ་གཞོག་གཏོང་འདོད་ཡོད་པར་བརྟེན་དེ་ནི་འཚེ་བའི་ཐབས་ལམ་ཞིག་ཡིན། དེར་བརྟེན། འཚེ་བའམ་འཚེ་བ་མེད་པ་ཡང་ཀུན་སློང་ལ་རག་ལུས་པ་རེད། འགྲོ་བ་མི་ཚང་མའི་ལས་ནི་ཀུན་སློང་ལ་རག་ལུས་པ་ཡིན། དེ་གང་ཙམ་ཞིག་བསྒྲུབ་བྱ་ལའང་རག་ལུས་ཤིང། འོན་ཀྱང་གལ་ཏེ་དམིགས་ཡུལ་དེ་བསྒྲུབ་བྱ་ཙམ་ཞིག་ཡིན་པ་དང་ཀུན་སློང་དེ་ཁྲོང་ཁྲོ་ཡིན་ཚེ་དེ་ནི་དཀའ་བས་ཀུན་སློང་ནི་གལ་ཆེ་ཤོས་ཡིན་པ་སྨྲོས་ཅི་དགོས།
ཆོས་ལུགས་ནང་ཁུལ་དབར་འཆམ་མཐུན།
འདིར་བྱུང་བའི་ང་ཚོའི་བགྲོ་གླེང་ལས་ཁྱེད་རང་ཚོ་ཁྱིམ་དུ་ལོག་དུས་ཅི་ཞིག་འཁྱེར་དགོས་མིན་ལ་མཚོན་ན། གལ་ཆེན་པོ་ཞིག་ནི་ནང་སེམས་ཀྱི་ཞི་བདེ་ཡར་རྒྱས་གཏོང་ཐབས་བྱེད་དགོས་པ་དེ་ཡིན། དེ་ནི་ང་ཚོས་ངེས་པར་དུ་བསམ་བློ་གཏོང་དགོས་པ་ཞིག་དང་ང་ཚོ་སོ་སོའི་རྒྱུད་ལ་སྐྱེ་དགོས་པ་ཞིག་ཡིན་པ་རེད། དེའི་ཐོག་ལ་འདིར་ཕེབས་མཁན་ནང་ནས་ཆོས་ལུགས་ཤིག་གི་རྗེས་སུ་འཇུག་མཁན་དང་ཆོས་དད་པ་ཡིན་མཁན་རེ་འགའ་ཡོད་ཚེ། ངོས་ཀྱིས་ནན་བཤད་བྱེད་ས་གཙོ་བོ་ནི་ཆོས་ལུགས་ནང་ཁུལ་དབར་གྱི་འཆམ་མཐུན་དེ་ཡིན། ངོས་ཀྱི་བསམ་བློར་ཆོས་ལུགས་ཆུང་ཁག་ཉི་མ་དང་ཟླ་བར་ཆོས་བྱེད་མཁན་ཕལ་ཆེར་ཉུང་ངུ་ཞིག་ལས་མེད་ཅིང། ཁོང་ཚོར་རིགས་པའི་གཞུང་ལུགས་དེ་ཙམ་མེད་པ་རེད་མ་གཏོགས་དེ་མིན་གྱི་ཆོས་ལུགས་ཆེ་ཁག་ཕལ་མོ་ཆེར་རིགས་པའི་གཞུང་ལུགས་སམ་ཆོས་ལུགས་ཀྱི་རྣམ་གཞག་གང་ཙམ་ཞིག་ཡོད་པ་རེད། གང་ལ་ཞེ་ན། ཁོང་ཚོའི་ཆོས་ལུགས་དེ་རིགས་པའི་གཞུང་ལུགས་ངེས་ཅན་ཞིག་ལ་ཁུངས་གཏུགས་ཡོད་པ་ཡིན་ཏེ། ལོ་ངོ་སྟོང་ཕྲག་མང་པོ་རིང་རྒྱུན་འཛིན་བྱས་ཡོད་པའི་ཕྱིར། འོན་ཀྱང་རིགས་པའི་གཞུང་ལུགས་འདྲ་མིན་ལ་མ་ལྟོས་པར་ཆོས་ལུགས་ཚང་མས་བརྩེ་བ་དང་སྙིང་རྗེ་ཉམས་ལེན་བྱེད་པ་དེ་ཉམས་ལེན་ལེགས་ཤོས་སུ་ཆ་འཇོག་བྱེད་ཀྱི་ཡོད་པ་རེད།
སྙིང་རྗེ་དང་ལྷན་དུ་བཟོད་བཞེས་ (forgiveness) ཀྱི་སེམས་རང་བཞིན་དུ་འབྱུང་བ་དང། དེ་ནས་བཟོད་སྒོམ་དང་ཆོག་ཤེས་འབྱུང་བ་ཡིན། རྒྱུ་རྐྱེན་དེ་གསུམ་དང་ལྷན་དུ་དེར་ཡིད་ཚིམ་ཡོད་པ་རེད། དེ་ནི་ཆོས་ལུགས་ཚང་མར་ཐུན་མོང་དུ་ཡོད། ང་ཚོས་ཤོད་བཞིན་པའི་གཞི་རྩའི་མིའི་རིན་ཐང་རྒྱ་སྐྱེད་གཏོང་རྒྱུར་དེ་དག་ཀྱང་གལ་ཆེ། དེར་བརྟེན། གཞི་རྩ་དེའི་ཐོག་ལ་ང་ཚོའི་ཆོས་ལུགས་ཚང་མ་ཕན་ཐོགས་ཆེན་པོ་ཡོད་པ་སྟེ། དེ་དག་གིས་བཟང་སྤྱོད་ལྡན་པའི་མི་ཚེ་སྐྱེལ་སྟངས་སྨྲོས་པའི་ང་ཚོའི་བདེ་སྐྱིད་ཀྱི་རྨང་གཞི་གང་ཡིན་པ་དེ་གོང་འཕེལ་གཏོང་གི་ཡོད། དེ་འདྲ་སོང་བ་ཡིན་ཙང། ཆོས་ལུགས་ཚང་མས་བསླབ་བྱ་གཅིག་མཚུངས་འཁྱེར་ཡོང་གི་ཡོད་པར་བརྟེན་དེ་དག་ཚང་མར་འགྲོ་བ་མིའི་རིགས་ལ་ཕན་འདོགས་པའི་ནུས་པ་མཉམ་པར་ཡོད་པ་ཡིན།
སྐབས་འདྲ་མིན་དང་གནས་འདྲ་མིན་དུ་ཆོས་བཤད་འདྲ་མིན་ཡོང་གི་ཡོད་པ་རེད། དེ་ནི་དགོས་ངེས་ཞིག་རེད། སྐབས་དང་གནས་འདྲ་མིན་དང་མི་ཚེ་སྐྱེལ་སྟངས་འདྲ་མིན་བྱུང་བ་ནི་ཁོར་ཡུག་གི་ཁྱད་པར་ལས་ཡིན་པ་དང་། རྒྱུ་མཚན་དེ་ལ་བརྟེན་ནས་ཆོས་ལུགས་འདྲ་མིན་བྱུང་ཡོད་པ་རེད། དུས་སྐབས་དེ་རྣམས་རེ་རེར་ཆོས་ལུགས་འགའ་རེའི་ལྟ་བ་རྣམས་རན་ཞིང་འཚམ་པ་བྱུང་ཡོད་པ་དང་[དེ་དག་བདག་གིར་བཟུང་ཡོད་པ་རེད།] རྒྱུ་མཚན་དེའི་དབང་གིས་ལོ་སྟོང་ཕྲག་ཕྱིན་པའི་ཆོས་ལུགས་ཚང་མར་སོ་སོའི་སྲོལ་རྒྱུན་ཡོད་པ་རེད། ང་ཚོར་དེ་འདྲ་བའི་སྲོལ་རྒྱུན་ཕྱུག་པོ་སྣ་ཚོགས་དགོས་ཏེ། དེ་དག་གིས་སྐྱེ་བོའི་རིགས་འདྲ་མིན་ལ་དགོས་མཁོ་སྒྲུབ་ཀྱི་ཡོད། ཆོས་ལུགས་གཅིག་གིས་མི་ཚང་མར་རན་ཞིང་འཚམ་པ་ཡོང་མི་ཐུབ།
སྟོན་པ་བཅོམ་ལྡན་འདས་ཀྱི་སྐུ་དུས་སུ་རྒྱ་གར་ནང་དུ་ནང་པ་མ་ཡིན་མང་པོ་ཡོད་བཞིན་པ་རེད། བཅོམ་ལྡན་འདས་ཀྱིས་རྒྱ་གར་གྱི་མི་ཚང་མ་ནང་པར་བསྒྱུར་རྒྱུའི་འབད་རྩོལ་གནང་མེད། ཆོས་ལུགས་གཞན་རྣམས་དང་དཀའ་ངལ་མེད། སྐབས་སྐབས་སུ་ཁོང་ཚོའི་དབར་བགྲོ་གླེང་གྱི་རྩོད་པ་བྱས་ཡོད་པ་རེད། དམིགས་བསལ་གྱིས་སྟོན་པ་མྱ་ངན་ལས་འདས་པའི་རྗེས་སུ་སློབ་དཔོན་རྣམས་ཀྱིས་དུས་རབས་མང་པོའི་རིང་ཕན་ཚུན་རྩོད་པ་བསྐྱོན་ཡོད། རྩོད་པ་དེ་དག་ཕན་ཐོགས་ཆེན་པོ་ཡོད་པ་སྟེ། དམིགས་བསལ་གྱིས་རིགས་ལམ་གྱི་གནས་ལ་ (epistemology) ཕན་ཐོགས་ཆེན་པོ་ཡོད། མཁས་པ་རྣམས་ཀྱིས་སོ་སོའི་ལུགས་བཟུང་ནས་གཞན་གྱི་ཆོས་ལུགས་ཀྱི་རིགས་པའི་གཞུང་ལུགས་དང་ལྟ་བར་ཞིབ་བརྟག་སྐྱོན་འཛུགས་ (critically examine) བྱས་པར་བརྟེན་ཚང་མར་སོ་སོའི་ཆོས་ལུགས་དང་སོ་སོའི་ལུགས་དང་རྩོད་པའི་ཐོག་ལ་བསམ་བློ་བཏང་དགོས་བྱུང་བ་རེད། དེར་བརྟེན། རང་བཞིན་གྱི་ཐོག་ནས་དེས་ཡར་རྒྱས་བྱུང་ཡོད། གནས་ཚུལ་ཁ་ཤས་ཀྱི་ནང་ཕལ་ཆེར་རྩོད་པ་དེ་དག་ཁྲོད་འཚེ་བ་ཕྲན་བུ་བྱུང་ཡོད་པ་དང་། དེ་ནི་སྟབས་ཉེས་པ་ཞིག་ཡིན། འོན་ཀྱང་སྤྱི་ཡོངས་ནས་དེ་ནི་ལྷད་མེད་ཀྱི་ཡར་རྒྱས་ཤིག་ཡིན། །
དེས་ན། རྒྱ་གར་ནི་ཆོས་ལུགས་ཐད་བཟོད་བསྲན་ངོ་མ་བྱེད་མཁན་གྱི་དཔེ་མཚོན་ཡག་ཤོས་ཤིག་སྟེ། དེ་འདྲའི་ཆོས་ལུགས་བཟོད་བསྲན་དེ་དུས་རབས་མང་པོ་བརྒྱུད་ནས་སྲོལ་རྒྱུན་ཞིག་ཏུ་གནས་ཡོད་པ་དང། དེ་ད་དུང་ཡང་རྒྱ་གར་ནང་གསོན་པོར་གནས་ཡོད་པ་རེད། དེ་ནི་དེ་བྱིངས་ཀྱི་འཛམ་གླིང་རྒྱལ་ཁབ་རྣམས་ལ་མིག་དཔེ་བཟང་པོ་ཞིག་ཡིན།
གདོད་མའི་དུས་སུ་མི་རྣམས་ཁེར་རྐྱང་དུ་གནས་ཀྱི་ཡོད་པས་སྐྱོན་མེད་པ་རེད། འོན་ཀྱང་ད་ལྟ་ང་ཚོ་གནས་སྟངས་མི་འདྲ་བ་ཞིག་གི་ནང་ཡོད། དབྱིན་ཡུལ་ལ་མཚོན་ན། ཆོས་ལུགས་འདྲ་མིན་གྱི་སྤྱི་ཚོགས་ལྟ་བུ་ཞིག་ཆགས་ཡོད་པས་ཆོས་ལུགས་དབར་གྱི་བཟོད་བསྲན་ནི་གལ་འགངས་ཆེན་པོ་ཆགས་ཡོད་པ་རེད། དེར་བརྟེན། ཁྱེད་རང་ཚོ་ཆོས་ལ་དད་པ་བྱེད་མཁན་ཚོ་ལ་འཆམ་མཐུན་དང་བཟོད་བསྲན་རྣམས་ནི་གལ་ཆེར་མངོན། ཁྱེད་རང་ཚོ་ལ་གོ་སྐབས་འཐོབ་པའི་སྐབས་སུ་གནས་འདིར་ལེགས་སྐྱེས་འབུལ་རོགས།། །།
དཀར་ཆག་གཅིག་པའི་དྲ་ཤོག
ང་ཚོའི་མཉམ་དུ་གཞན་ཕན་བྱེད་དུ་མཉམ་སྦྲེལ་གནང་རོགས།
ང་ཚོའི་ལས་ཀར་རྒྱབ་སྐྱོར་གནང་རོགས།
དྲ་ལྗོངས་འདི་ནི་ཆ་ཚང་ཞལ་འདེབས་ལ་བརྟེན་ནས་བསྡད་ཡོད། འདིའི་རྒྱུན་སྐྱོང་གི་ལས་གཞི་དང་གྲ་གྲིག་གི་རྒྱུ་ཆ་བརྒྱ་ཆ་ ༧༠ ལྷག་ཙམ་དང་ཕབ་སྒྱུར་གྱི་ལས་གཞིར་འགྲོ་གྲོན་ཆེན་པོ་ཡོད། ད་ལྟའི་ཆར་ང་ཚོར་དྭང་བླངས་ཞབས་ཞུ་བ་གྲངས་ ༨༠ སྐོར་ཞིག་དང་གལ་གནད་ཆེ་བའི་ཕོགས་ཡོད་ལས་བྱེད་མི་སྣ་ ༡༥ ཡོད། ང་ཚོའི་ལོ་རེའི་འགྲོ་གྲོན་ཡུ་རོ་ ༡༠༠༠༠༠ དང་ཨ་སྒོར་ ༡༥༠༠༠༠ ཡོང་ཐབས་ལ་སྐུ་ཉིད་ནས་རོགས་སྐྱོར་གནང་རོགས་ཞུ།
ང་ཚོའི་དྲ་ལྗོངས་འདི་བཞིན་མུ་མཐུད་དེ་རིན་མེད་ཐོག་ལོངས་སུ་སྤྱོད་ཐུབ་སླད།
ད་ང་ཚོའི་དམིགས་ཡུལ་རྙོབ་ཐུབ། (05%)


text:
༄༅། །ཕྱི་ལོ་ ༢༠༡༢ ཟླ་ ༤ ཚེས་ ༥ རེས་གཟའ་ལྷག་པའི་ཉིན་ཕྱི་དྲིལ་དྲ་བརྙན་ཚན་པའི་གསར་འགོད་པ་རྣམ་རྒྱལ་ཚེ་དབང་ གིས་བཏང་གནས་ནང་འཁོད་དོན། བཀའ་ཁྲི་བློ་བཟང་སེང་གེ་མཆོག་གིས་ཆབ་སྲིད་ཚོགས་པ་ཁག་ལྔ་ནས་ཕེབས་པའི་ཉི་ཧོང་ གྲོས་ཚོགས་འཐུས་མི་དྲུག་ཅུ་དང༌། སྐུ་ཚབ་ ༣༥ བཅས་ལ་ཉི་འོང་གྲོས་ཚོགས་ལས་ཁུངས་ཤིག་གི་ནང་བོད་ནང་ཛ་དྲག་གི་གནས་སྟངས་སྐོར་ ཞིབ་ཕྲ་གསལ་བཤད་གནང་རྗེས་། གྲོས་ཚོགས་འཐུས་མི་རྣམས་ཀྱིས་ཉེ་ལམ་བོད་ནང་དུ་བོད་མི་ཚོས་བསྟུད་མར་རང་ལུས་ མེར་སྲེག་བཏང་བའི་རྒྱུ་རྐྱེན་གཙོ་བོ་རྒྱ་ནག་གཞུང་གིས་བོད་མིའི་ཐོག་དམ་ བསྒྲགས་ཅན་གྱི་སྲིད་བྱུས་ལག་བསྟར་བྱས་དང་བྱེད་མུས་ཡིན་པའི་རྐྱེན་གྱིས་རེད། དེར་བརྟེན་ད་ཆ་རྒྱ་ནག་གཞུང་གིས་བོད་མིའི་ཐོག་འཛིན་བཞིན་པའི་དམ་བསྒྲགས་ཅན་ གྱི་སྲིད་བྱུས་དེར་བསྐྱར་ཞིབ་བྱེད་དགོས་པའི་དུས་ལ་བབ་ཡོད་པ་མ་ཟད། བོད་མིའི་འགྲོ་བ་མིའི་ཐོབ་ཐང་ལ་གུས་བརྩི་ཞུས་པའི་ཐོག་ནས་འཆམ་མཐུན་གྱི་སྤྱི་ ཚོགས་ཤིག་སྐྲུན་ཐུབ་པ་བྱུང་ཚེ་ཉི་ཧོང་དང་རྒྱ་ནག་དབར་གྱི་འབྲེལ་བ་དེ་ཡང་དོན་ སྙིང་ལྡན་པ་ཞིག་ཆགས་རྒྱུར་ང་ཚོས་རེ་བ་བྱེད་ཆོག ཅེས་སོགས་དགོས་འདུན་དོན་ཚན་ལྔ་ཅན་གྱི་གྲོས་ཆོད་ཅིག་བཞག་ཡོད།
དེ་ཡང་གྲོས་ཆོད་དེའི་ནང་འཁོད་དོན།
༡༽ང་ཚོས་བོད་ནང་ཕྱི་ལོ་ ༢༠༡༡ ཟླ་ ༣ པ་ནས་བཟུང་རང་ལུས་མེར་སྲེག་གཏོང་མཁན་མུ་མཐུད་ཡོང་བཞིན་པའི་དོན་རྐྱེན་དེར་ སེམས་འཚབ་ཆེན་པོ་ཡོད། བོད་མི་ཚོས་རང་ལུས་མེར་སྲེག་གཏོང་དགོས་ཐུག་པའི་རྒྱུ་རྐྱེན་གཙོ་བོ་ནི་བོད་ མིའི་འགྲོ་བ་མིའི་ཐོབ་ཐང་ལ་རྒྱ་ནག་གཞུང་གིས་དམ་བསྒྲགས་བྱས་པ་དེས་ཡིན། དེར་བརྟེན་སྲིད་བྱུས་དེར་བསྐྱར་ཞིབ་ནན་པོ་ཞིག་བྱེད་དགོས་པའི་སྐུལ་མ་ཞུ་ རྒྱུ་ཡིན། བོད་མིའི་གཞི་རྩའི་རང་དབང་དང༌། དགོན་སྡེ་ཁག་གི་ནང་དམག་དཔུང་ཕོན་ཆེ་འགྲེམས་འཇོག་བྱས་པ། དེ་བཞིན་རྒྱལ་གཅེས་ཆོས་གཅེས་ཟེར་བའི་ལས་འགུལ་སོགས་ཀྱི་སྲིད་བྱུས་ལ་བསྐྱར་ ཞིབ་བྱ་རྒྱུ། (more…)


text:
Subtitles and Transcript
Translated by
danzhjia bo
Reviewed by subtitle bod
0:11 ངས་པར་ཆས་འཛིན་ཐུབ་ཙམ་ནས་བཟུང་། ང་པར་ལེན་རྒྱུར་དགའ་པོ་ཞེ་དྲག་ཡོད། ཡིན་ནའང་། དེ་རིང་ཁྱེད་ཅག་གི་སྤྱན་སྔར་སྟོན་རྒྱུ་དེ། ང་ཆེས་དགའ་བའི་པར15ཡིན། འདི་རུ་ངས་བླངས་པ་གཅིག་ཀྱང་མེད། འདི་དག་ལ་སྒྱུ་རྩལ་མཛུབ་སྟོན་དང་མཛེས་ཆས་པ་ཡོད་མ་རེད་ལ། བསྐྱར་ལེན་གྱི་གོ་སྐབས་ཡོད་མ་རེད་ལ། གློག་འོད་དེ་བས་ཀྱང་ཡོད་མ་རེད། དངོས་གནས་བྱས་ན། མང་ཆེ་བ་ཡུལ་སྐོར་བས་བླངས་པ་རེད།
0:34 ངས་འཆད་རྒྱུའི་གཏམ་རྒྱུད་འདི་ ཐེངས་ཤིག་ང་ཉིག་ཡོག་གྲོང་ཁྱེར་དུ་གཏམ་བཤད་ལ་འགྲོ་དུས་དང་འབྲེལ་བ་ཡོད། ངས་བུ་མོ་པང་བསྡད་པའི་པར་འདི་ངའི་ཆུང་མས་བླངས་པ་རེད། ཉིན་དེ་མོ་ལོ་གཅིག་ལ་སོན་པའི་སྐྱེས་སྐར་ཡིན། ང་ཚོ་སྲང་ཆེན57པ་དང5བ་བསྣོལ་སར་བསྡད་ཡོད། སྟབས་ཁེལ་ཏེ། ལོ་གཅིིག་གི་རྗེས་སུ་ང་ཚོ་ཡང་བསྐྱར་ཉིག་ཡོག་ཏུ་འབྱོར། བྱས་ཙང་སྔོན་གྱི་པར་དེ་འདྲ་ཞིག་ལེན་རྒྱུ་བྱས།
0:52 ཁྱེད་ཅག་གིས་ཇི་འདྲ་ཡིན་པ་ཧ་གོ་རྒྱུ་རེད། བུ་མོ་ལོ3ལ་སོན་པའི་སྐྱེས་སྐར་དང་ཉེ་བས། ཆུང་མ་ན་རེ། ཁྱོད་ཀྱིས་ས་པི་ཁྲིད་ནས་ཉིག་ཡོག་ཏུ་ལོག་སྟེ་ སྔོན་གྱི་སྲོལ་དེ་བཞིན་ཕ་དང་བུ་མོའི་འགྲུལ་བཞུད་རྒྱུན་མི་མཐུད་པ་ག་རེ་ཡིན་ནམ། དེ་ནས་བཟུང་། ང་ཚོས་ཡུལ་སྐོར་པར་ང་ཚོར་པར་ལེན་རོཊ་བྱེད་དུ་བཅུག་པ་ཡིན།
1:06 ཁྱེད་ཀྱིས་ཤེས་གསལ། མི་ཆ་མེད་ཅིག་ལ་པར་ཆས་སྤྲོད་རྒྱུ་དེ་་ དངོས་གནས་སྤྱིར་བཏང་རེད་ལ་ཡང་རྒྱུན་ལྡན་ཞིག་མ་རེད། མིན་ཟེར་མཁན་མི་བྱུང་། ལས་ཡག་སྟེ་པར་ཆས་ཁྱེར་ནས་འབྲོ་མཁན་ཡང་བྱུང་མ་སོང་།
1:17 དེ་དུས། འགྲུལ་བཞུད་འདིས་ང་ཚོའི་མི་ཚེ་བསྒྱུར་འགྲོ་བ་སེམས་ལའང་མ་དྲན། ང་ལ་མཚོན་ན། དོན་དེ་ཡུན་གྱིས་རྩིས་ཆེན་ཞིག་ཏུ་གྱུར་སོང་། འདི911རྗེས་ཀྱི་བདུན་ཕྲག་འགའ་འགོར་རྗེས་བླངས་པ་ཡིན། སྐབས་དེར་ངས911ཉིན་གྱི་དོན་རྐྱེན་གསལ་བཤད་བྱ་རྩིས་བྱས་ཏེ། ལོ་ལྔ་སོན་པའི་ཕྲུ་གུ་ལ་གོ་བ་ཆགས་ཐབས་ཤིག་བྱས་པ་ཡིན།
1:33 བྱས་ཙང་། པར་འདི་ཚོ་ཟིན་ཐོ་ཙམ་རྩ་བ་ནས་མ་རེད་བཞག སྐད་ཅིག་མ་གཅིག་གམ། འགྲུལ་བཞུད་ཁྱད་པར་བ་ཞིག འདི་ང་ཚོས་དུས་ཚོད་ཉར་ཚགས་བྱེད་ཐབས་ཤིག་རེད། ཟླ10པའི་གཟའ་འཁོར་ཞིག་ཡིད་ལ་འཛིན་དུ་འཇུག་རྒྱུ་དང་། ལོ་ཟླ་དྲན་དུ་འཇུག་རྒྱུ་མ་ཟད། ང་ཚོ་ལོ་རེ་རེར་ཇི་ལྟར་འགྱུར་བའི་སྐོར་དང་། ལུས་པོ་ཙམ་མ་ཡིན་པར་ཕྱོགས་ཡོངས་ཀྱི་འགྱུར་བ་ཟེར་བ་ཡིན། དེ་བས། ང་ཚོས་ལོ་རེར་པར་མཚུངས་པ་རེ་བླངས་པ་ཡིན། ང་ཚོའི་མཐོང་སྣེ་འདྲ་ཡི་མ་རེད། བུ་མོ་མོ་རང་གི་ལམ་ལ་འཇུག་རྒྱུ་དང་། ངས་མོའི་མིག་ཟུང་ལས་་་ མོས་ཅི་བྱེད་མིན། ཇི་ལྟར་བྱེད་མིན་ལ་བལྟས་པ་ཡིན། ངེད་ཕ་སྤད་གཉིས་འདི་ལྟར་མཉམ་དུ་བསྡད་པའི་དུས་ཚོད་ནང་་་ དུས་འདི་ངེད་ཚོའི་རེ་ཤོས་དང་རྩ་ཆེ་ཤོས་སུ་གྱུར་སོང་།
2:16 འགྲུལ་བཞུད་མཐའ་མ་དེར། ང་ཚོ་རྐང་པ་བརྒྱབ་ནས་ཕྱིན་པ་ཡིན། མོ་གློ་རྡེག་ལ་བསྡད་སོང་། མོས་རྩེད་ཆས་ཁང་ཞིག་གི་སྒོ་གཡབ་དམར་པོ་ཞིག་སྟོན་ཞོར་ན་རེ། མོ་ཆུང་དུས་དེ་ལ་ཧ་ཅང་དགའ་པོ་ཡོད་ཟེར། དེ་ནི་འགྲུལ་བཞུད་སྔ་མ་དེ་ཚོ་ནས་བཟུང་སྟེ། མོས་ང་ལ་མོ་རང་ལོ5ཡིན་དུས། དེ་ནས་པར་ལེན་སྐབས་ཀྱི་ཚོར་བ་བཤད་སོང་། ས་ཆ་དེ་མོས་ཐོག་མར་མཐོང་དུས་ སྙིང་ཡང་ལྷོག་ལྷོག་ལྡིང་གི་འདུག་ཟེར། དེ་ལོ9ཡི་སྔོན་གྱི་དོན་དག་རེད། ད་ལྟ་མོ་ཉིག་ཡོག་ཏུ་འགྲོ་དུས་ སློབ་ཆེན་ལ་དོ་སྣང་བྱེད་ཀྱི་འདུག དེའི་རྒྱུ་མཚན་ཡང་མོས་དེར་སློབ་གྲྭ་འགྲིམ་རྒྱུ་བྱས་པས་རེད། ངས་གློ་བུར་དུ། འུ་ཅག་གིས་གསར་དུ་བཏོད་པ་གལ་ཆེ་ཤོས་ཤིག་ནི་་་ འུ་ཅག་གི་དྲན་འཛིན་ཡིན་པ་ཧ་གོ་བྱུང་།
2:58 དེའི་རྐྱེན་གྱིས། ངས་ཆེད་དུ་འདི་ལྟ་བུའི་ དྲན་འཛིན་གསར་གཏོད་བྱ་རྒྱུ་དྲན་སོང་། ངས་ཁྱེད་ཚོའི་གནས་ཚུལ་ལ་རྒྱུས་མེེད། ཡིན་ཡང་ང་སྒེར་ལ་མཚོན་ན། འདྲ་པར15འདི་ཕུད། ནང་མིའི་འདྲ་པར་དུ་རྣམ་ཀུན་ཡོང་གི་མེད། ང་རྟག་པར་པར་ཆས་འཛིན་མཁན་དེ་ཡིན། དེ་རིང་འདིར་ཕེབས་པའི་ལྷན་རྒྱས་རྣམས་ཀྱང་་་ འདྲ་པར་ནང་དུ་འགྲོ་རྒྱུའི་སྐུལ་མ་དང་རེ་བ་ཞུས་པ་ཡིན། ཐེ་མ་ཚོམ། ལམ་འགྲོ་ཚོར། "པར་ཞིག་ལེན་རོགས་བྱས་ན་ཆོག་གམ"ལབ་རོགས། ཐུགས་རྗེ་ཆེ། ༼ཐལ་མོ་རྡེབ་སྒྲ༽


text:
འབྲེལ་ཡོད་ཀྱི་དྲ་འབྲེལ།
ཟིན་བྲིས་གསར་ཤོས་གྲངས་བཅུ།
-
གྲྭ་བཙུན་ཡིན་མིན་ལ་དཔྱད་པ། སྤྱིར་བཏང་དེ་རིང་ཁོ་བོས་འབྲི་འདོད་པ་འདི་ནི་སྔོན་གྱི་མཁས་དབང་དག་གིས་གསུངས་ཟིིན་ན་ཡང་། ད་ལྟའི་དུས་སུ་མང་བོ་ཞིག་གིས...
-
༄༅། །གྲྭ་ ཚང་ གི་ མཁན་ རིན་ པོ་ ཆེ་ དང་ ཁྲིམས་ བདག་ དགེ་ བསྐོས་ རྣམ་ གཉིས་ གཙོའི་ གྲོས་ ཚོགས་ འཐུས་ མི་ ཡོངས་ ཀྱིས་ སྐད་ བསྒྱུར་ སྡེ་ ཚན་ ཞི...
བོད་མིའི་སེམས་ཀྱི་མར་ལོ།
ས་སྟེང་འདི་ན་མེ་ལྟར་འབར་བའི་སྐྱེས་བུ་ཞིག།
གནམ་འོག་འདི་ན་འོད་ཀྱིས་བཞུད་པའི་སྟོན་པ་ཞིག།
འཇིག་རྟེན་འདི་ན་བྱམས་བརྩེ་བསྐྲུན་པའི་དྲིན་ཆེན་ཞིག།
ཕྱི་ནང་བར་ན་གྲུབ་མཐའ་རིས་མེད་གཟིགས་མཁན་ཞིག།
འཛམ་གླིང་ཧྲིལ་བོ་དྲང་བདེན་ཕྱག་གི་མཐིལ་དུ་ཉར།།
བོད་མིའི་བདེ་སྡུག་ཤར་ནུབ་རྒྱལ་ཁབ་ཡོངས་ལ་བསྒྲགས།།
གཞིས་བྱེས་གཉིས་ཀྱི་གནས་སྟངས་ཐུགས་ཀྱི་དཀྱིལ་དུ་བཟུང་།།
ཆོལ་གསུམ་མཐུན་སྦྲེལ་གསེར་གྱི་དར་ཐག་ཁྱེད་ཀྱིས་འཐེན།།
གོ་ལའི་སྟེང་གི་རྒྱལ་ཁབ་ཕལ་ཆེར་ཁྱེད་ལ་དགའ་དྲགས་ནས།།
རིན་ཆེན་ཕྱག་ཁྱེར་གྲངས་མེད་ཁྱེད་ལ་ཕུལ་ན་ཡང་།།
དད་ལྡན་བོད་མའི་སེམས་ཀྱི་གུས་འདུད་དྭངས་མ་འདི།།
གསེར་དངུལ་ཡོད་ཚད་གཅིག་ཏུ་སྤུངས་ཀྱང་འགྲན་ཟླ་མེད།།
གནམ་འོག་འདི་ན་འོད་ཀྱིས་བཞུད་པའི་སྟོན་པ་ཞིག།
འཇིག་རྟེན་འདི་ན་བྱམས་བརྩེ་བསྐྲུན་པའི་དྲིན་ཆེན་ཞིག།
ཕྱི་ནང་བར་ན་གྲུབ་མཐའ་རིས་མེད་གཟིགས་མཁན་ཞིག།
འཛམ་གླིང་ཧྲིལ་བོ་དྲང་བདེན་ཕྱག་གི་མཐིལ་དུ་ཉར།།
བོད་མིའི་བདེ་སྡུག་ཤར་ནུབ་རྒྱལ་ཁབ་ཡོངས་ལ་བསྒྲགས།།
གཞིས་བྱེས་གཉིས་ཀྱི་གནས་སྟངས་ཐུགས་ཀྱི་དཀྱིལ་དུ་བཟུང་།།
ཆོལ་གསུམ་མཐུན་སྦྲེལ་གསེར་གྱི་དར་ཐག་ཁྱེད་ཀྱིས་འཐེན།།
གོ་ལའི་སྟེང་གི་རྒྱལ་ཁབ་ཕལ་ཆེར་ཁྱེད་ལ་དགའ་དྲགས་ནས།།
རིན་ཆེན་ཕྱག་ཁྱེར་གྲངས་མེད་ཁྱེད་ལ་ཕུལ་ན་ཡང་།།
དད་ལྡན་བོད་མའི་སེམས་ཀྱི་གུས་འདུད་དྭངས་མ་འདི།།
གསེར་དངུལ་ཡོད་ཚད་གཅིག་ཏུ་སྤུངས་ཀྱང་འགྲན་ཟླ་མེད།།
ཟིན་བྲིས་འདིའི་བདག་དབང་ཆ་ཚང་ཨ་རིག་དགེ་མཐོང་ལ་ཡོད། ཟིན་བྲིས་བཟོ་བཀོད་པ་བསོད་ནམས་འོད་ཟེར།. Powered by Blogger.
Monday, March 14, 2011
2:32 PM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
བོད་ཀྱི་གྲྭ་བཙུན་ཚོ་གླེང་སྟངས་ཤིག
པར་ཡོང་ཁུངས་དྲ་རྒྱ་ཡིན།
སད་མི་བདུན་པོ་དེ་རབ་ཏུ་བྱུང་དུས་སུ། །
བོད་ཀྱི་གྲྭ་བཙུན་དེ་ཀུན་གྱིས་བརྩི་བཀུར་བྱེད། །
གྲྭ་བའི་གྲངས་ཀ་དེ་མང་དུ་ཕྱིན་པ་ནས། །
བོད་ཀྱི་གྲྭ་བཙུན་དེ་སྐྱོན་ཅན་ཡིན་པར་བསྒྲགས།
Wednesday, January 26, 2011
1:18 PM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
གྲྭ་བཙུན་ཡིན་མིན་ལ་དཔྱད་པ།
སྤྱིར་བཏང་དེ་རིང་ཁོ་བོས་འབྲི་འདོད་པ་འདི་ནི་སྔོན་གྱི་མཁས་དབང་དག་གིས་གསུངས་ཟིིན་ན་ཡང་། ད་ལྟའི་དུས་སུ་མང་བོ་ཞིག་གིས་གསུང་རབ་རྣམས་ཀློག་རྒྱུ་དང་དོན་ལ་དཔྱད་རྒྱུའི་ཕྱོགས་སུ་མི་འབད་པར་གྲྭ་བཙུན་ཡིན་མིན་ཆ་ཚང་ལ་ནག་ཉེས་ཤིག་འགེལ་གྱིན་འདུག དཔེར་ན། གྲྭ་བ་ཅིག་ཅིག་ཉིག་ཉིག་ལ་བུ་དང་ཆུང་མ་ཡོད་རབས་དང་། བཙུན་མ་ཅིག་ཅིག་ཉིག་ཉིག་ལ་དགའ་རོགས་མང་ཚུལ་གླེང་། དེ་ལབ་པ་ཙམ་གྱིས་ང་ཚོ་གྲྭ་བཙུན་དངོས་གནས་ཤིག་ལ་གནོད་འཇོག་རྒྱུ་ཅང་མེད་ཀྱང་། དེ་ལ་བརྟེན་ནས་ཁྱིམ་པ་སུན་འབྱིན་གྱི་ལས་དང་རང་གཞན་གཉིས་ཕོངས་ཀྱི་ལས་མང་དག་ཅིག་སྐྱེ་འགྱུར་དང་སྐྱེ་བཞིན་པ་ཡིན་པས་ན། དེའི་ཐད་ནས་གསལ་བཤད་ཅིག་བྱས་ན་ཕན་རྒྱུ་རེད་སྙམ་པའི་ཀུན་སློང་བཟང་བོ་ཡོད། འོན་ཀྱང་འགའ་རེས་ཕྲན་གྲྭ་པ་ཞིག་ཡིན་པས་གྲྭ་བཙུན་ལ་སྐད་ཆ་ཏོག་ཙམ་བཤད་ན་འཕར་འགྲོ་གི་ལབ་ཡང་སྲིད། ངས་ནི་དེ་ཚོ་ལ་ཁ་ཡ་མི་བྱེད།
1:11 PM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
རྒྱང་འཕེན་པ་དཀར་འདོན་བྱེད་རྒྱུ་ཡོད་དམ།
སྤྱིར་བཏང་བོད་ཡིག་ལ་དུང་བ་དང་བོད་སྐད་ལ་འབད་ན་ངའི་སེམས་ངོགས་ན་མི་དེ་ནི་གྲོགས་པོ་ཡག་ཤོས་ཤིག་གི་ཚད་ནས་བཞག་ཡོད། ད་དུང་བོད་ཡིག་དག་མ་འབྲི་བ་དང་བོད་རང་གི་སྐད་ཡིག་ཐོག་ནས་བཟོས་བའི་དྲ་རྒྱ་ཁག་ཏུ་སྐོར་ཉུལ་བྱེད་མཁན་ཚོ་ལ་བོད་པ་ཞིག་གི་ངོས་ཐད་ནས་དུང་ཞེན་ལོས་ཡོད།
Monday, January 10, 2011
10:34 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
གྲོགས་
པོ་ ཨ་ རིག་ དགེ་ མཐོང་ ལ་ ཕུལ་ བ།
འཕྲིན་
བསྐུར་ མཁན། ཁྲག་ ཐིགས།
ཨ་
རིག་ དགེ་ མཐོང་ ཨ་ ཇོའི་ འགྲམ་ ནས་ སྐྱིད་ ན་ ཡང་ ། །
ཨ་
ཁུ་ ཁྲག་ ཐིགས་ ཨ་ མདོའི་ ཡུལ་ ནས་ སུན་ གི་ འདུག།
ཨ་
བོ་ སྨྱོན་ པས་ ཨ་ ཇོ་ དྲན་ གི་ འདུག་ གི་ མོད།།
ཨ་
ཞིང་ ཚང་ གིས་ ཨ་ བོས་ དངོས་ གནས་ མི་ གཏོང་ གི།
Sunday, January 9, 2011
1:58 PM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
Saturday, October 30, 2010
7:36 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
རྩོམ་རིག་གི་བརྗོད་བྱ་ལས་གནའ་དེང་གི་རྩོམ་རིག་གླེང་བ།
ཐོག་མའི་གཏམ།
དེ་རིང་ངས་འདིར་མཐོ་བ་དང་དམའ་བ། ཆེན་པོ་དང་ཆུང་ངུའི་དབྱེ་འབྱེད་མེད་པར་འདིར་འཛོམས་ཀྱི་ཆོས་གྲོགས་ཚང་མ་ལ་འཚམས་འདྲི་བཀྲ་ཤིས་བདེ་ལེགས་སྔོན་དུ་བཏང་བའི་སྒོ་ནས་བགྲོ་གླེང་རྩོམ་ཤོག་སྒྲོག་རྒྱང་བྱེད་ཀྱི་ཡིན།སྤྱིར་བཏང་ཕྲན་ན་མཚོན་ན་རང་ངོ་རང་གིས་མི་ཟིན་རྒྱུ་མེད།ཤེས་ཡོན་གྱིས་དབུལ་བའི་སྐྱེ་བོ་ཐ་མལ་བ་ཞིག་ཡིན།མི་མང་གི་དབུས་སུ་གཏམ་བཤད་འཐེན་རྒྱུ་ལབ་ན།རང་ངོ་ཚ་རྒྱུ་དང་གཞན་གད་མོ་འཆོར་རྒྱུ་ལས་མ་མཆིས། ཡིན་ནའང་། རང་ཉིད་རྩོམ་རིག་ལ་དུང་བ་ཟབ་པའི་རྐྱེན་གྱིས་བོད་ཕྱི་ནང་གི་དུས་དེབ་དང་ཚགས་པར།དྲ་རྒྱ་བཅས་སུ་རྩོམ་ཡིག་ཁག་ཅིག་སྤེལ་བ་ལས།འདི་ལྟ་བུའི་མི་མང་འཛོམས་ས་ནས་རྩོམ་རིག་སྐོར་གྱི་བགྲོ་གླེང་ཞེས་སྒྲོག་འཇོག་རྒྱུ་ཅིག་མེད་པ་ཤེས་གསལ་རེད།འོན་ཀྱང་རིག་གནས་འཆད་འཁྲིད་ཀྱི་དགེ་རྒན་ཆེན་མོ་དང་རྩོམ་རིག་ལ་བྱང་ཆུབ་མཁན་འགའ་རེས་ཁེངས་བསྐྱུངས་བྱེད་ཁུལ་བྱས།
7:31 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
ཁག་
གཉིས་ པ།
བོད་
ཀྱི་ ཡིག་ ཐོག་ རྩོམ་ རིག་ གི་ འཕེལ་ རིམ་ གླེང་ བ།
མདོར་
ན་ བོན་ གྱི་ དུས་ སུ་ གླུ་ བ་ སྒྲུང་ བ།གཉེན་ དང་ གྱོད་ བཤད་ མཁན་ མང་ བ་ དེ་ དག་ གི་ ཁ་ ན་ སྙན་ ངག་ སྙན་ མོ་ རེ་ ཡོད་ ཚོད་ རེད།དེའི་ རྗེས་ ཀྱི་ དུས་ རབས་ ལ་ སྙན་ ངག་ གཞུང་ གི་ འཆད་ ཉན་ དར་ མ་ དར་ གྱི་ གནས་ སྐབས་ སྔ་ ཕྱི་ གཉིས་ ལས།སྔ་ མ་ དུས་ རབས་ བདུན་ པའི་ སྟོད་ ལ་ ཆོས་ བསྒྱུར་ མགོ་ བརྩམས་ པ་ ནས་ དུས་ རབས་ བཅུ་ གསུམ་ པའི་ དཀྱིལ་ སྟོད་ སྙན་ ངག་ 《མེ་ ལོང་ མ》་ བསྒྱུར་ བའི་ བར་ ལོ་ དྲུག་ བརྒྱ་ ཙམ་ གྱི་ རིང་ ལ་ སྙན་ ངག་ གམ་ གཞུང་ ལུགས་ འཆད་ ཉན་ མ་ དར་ ཞིང་ །སངས་ རྒྱས་ ཆོས་ ལུགས་ བསྒྱུར་ བ་ ནས་ སྙན་ ངག་ གི་ སློབ་ གསོ་ ཐེབས་ ཡོད་ ཅེས་ པ་ བདེན་ པ་ འདྲ།སྐྱེས་ རབས་ དཔག་ བསམ་ འཁྲི་ ཤིང་ སོགས་ ཆོས་ ལུགས་ ཀྱི་ སྙན་ ངག་ གྲགས་ ཅན་ སྐོར་ ཞིག་ དང་ །རཱ་ མ་ ཎའི་ གཏམ་ རྒྱུད།སྤྲིན་ གྱི་ ཕོ་ ཉ་ སོགས་ ཐུན་ མོང་ གི་ སྙན་ ངག་ གྲགས་ ཅན་ འགའ་ བོད་ དུ་ བསྒྱར་ ནས་ སྙན་ ངག་ གི་ བསྟན་ པ་ དར།
། མཛེས་
རྟོག་ སྐྱེད་ ཚུལ་ ནི་ ཀློག་ པ་ པོ་ ལ་ སྤྲོ་ སྣང་ སླེབས་ སུ་ བཅུགས་ པའི་ དོན་ དང་ །དེ་ ནི་ ཀློག་ པ་ པོ་ ཚོའི་ འདོད་ པ་ དང་ བསྟུན་ རྒྱུ་ ཞིག་ ལས་ ངས་ འདི་ རེད་ ཅེས་ ཁ་ ཚོན་ བཅད་ ནས་ བཤད་ རྒྱུ་ ཞིག་ མེད།ཀློག་ པ་ པོ་ འགའ་ རེ་ བརྡ་ རྙིང་ དང་ མངོན་ བརྗོད་ ཀྱིས་ བཅིངས་ པ་ ལ་ དགའ་ བ་ དང་ །ཁག་ ཅིག་ གིས་ དེ་ ལས་ ལྡོག་ སྟེ་ འདོད་ པས་ ན། གནའ་ དེང་ གི་ རྩོམ་ རིག་ གི་ མཛེས་ རྟོག་ སྐྱེད་ ཚུལ་ འདི་ ཡིན་ ཟེར་ མཛུབ་ མོ་ བཀར་ ས་ གཏན་ ནས་ མེད།
། མཛེས་
7:12 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
དོན་
གཉེར་ ཅན་ ཚོའི་ ཧོར་ གཙང་ འཇིགས་ མེད་ ཀྱི་ 《ཁྲག་ ཐིགས་ ལས་ སྐྱེས་ པའི་ ལྗང་ སྨྱུག》དང་ 《བོད་ ཀྱི་ རྩོམ་ རིག་ སྒྱུ་ རྩལ》་ ཀློག་ ན་ གསལ་ བོར་ ཤེས་ ནུས།བོད་ རང་ ལ་ མཚོན་ ནས་ ཞུས་ ན།གནའ་ བོའི་ དུས་ སུ་ འཆད་ རྩོད་ རྩོམ་ གསུམ་ ལ་ བྱང་ ཆུབ་ པའི་ མཁས་ པའི་ དབང་ བོ་ གྲངས་ ཀྱི་ མི་ ལོངས་ པ་ ཞིག་ མཆིས་ ཏེ།ཀོ་ ཞུལ་ གྲགས་ པ་ འབྱུང་ གནས་ དང་ རྒྱལ་ བ་ བློ་ བཟང་ མཁས་ གྲུབ་ གཉིས་ ཀྱིས་ བརྩམས་ པའི་ 《གངས་ ཅན་ མཁས་ གྲུབ་ རིམ་ བྱོན་ མིང་ མཛོད》་ ཅེས་ པའི་ ནང་ དུ།བོད་ རིགས་ མི་ དམངས་ རྣམས་ ཀྱིས་ རང་ བྱུང་ ཁམས་ ལ་ འཐབ་ རྩོད་ དང་ མ་ འོངས་ པའི་ འཚོ་ བ་ ལ་ ཡིད་ ཆེས་ བརྟན་ པོ་ ཡོད་ ཕྱིར་ སྙིང་ སྟོབས་ དགུ་ འགྱུར་ གྱིས་ མིའི་ རིགས་ ལོ་ རྒྱུས་ འཕེལ་ རྒྱས་ འགྲོ་ བའི་ ཤོག་ དཀར་ གྱི་ སྟེང་ དུ་ གསར་ གཏོད་ དང་ གསར་ བསྐྲུན་ གྱི་ རང་ བཞིན་ ལྡན་ པའི་ དཔེ་ རིས་ ངོ་ མཚར་ ཞིང་ བརྗིད་ ཆགས་ པ་ ཞིག་ བྲིས་ ཡོད་ པ་ རེད།
6:20 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
བསམ་འཆར་བཤད་ན་གོང་གི་ཟིན་བྲིས་གཞན་དག་ཀློག་ནས་བཤད་རོགས། དེ་མིན་ཕྱོགས་མང་བོ་ཞིག་ནས་གོ་ནོར་ཐེབས་སྲིད།
སྤྱིར་བཏང་སྐད་ཆ་རིང་དྲགས་ནས་ཟིན་བྲིས་གཅིག་གཉིས་ཤིག་གི་ནང་དུ་ཤོངས་མ་སོང་བས་འདིར་ལྟར་ཁག་བཞི་ལ་བགོས་ཏེ་སྤེལ་བ་ཡིན། མཇུག་ཏུ་རང་ཉིད་ཀྱི་ལྟ་ཚུལ་ཁག་ཅིག་གླེང་ན། ། རྩོམ་རིག་ལབ་ན་ཚད་མཐོ་ས་ནས་གླེང་རཡོད་ཀྱང་།ཅུང་ཙམ་མར་བབ་ནས་གླེང་ན་སྐད་ཆ་ཡག་པོ་ཞིག་བཤད་པ་ལ་གོ་ནུས་ཏེ།ཨུ་སིའི་རྩོམ་རིག་ཀཱོར་ཅིས་གསུངས་དོན།“རྩོམ་རིག་གི་རྒྱུ་རྐྱེན་དང་པོ་ནི་སྐད་ཆ་རེད།སྐད་ཆ་ནི་རྩོམ་རིག་གི་ཡོ་བྱད་གཙོ་བོ་ཡིན་ལ།སྐད་ཆ་དང་ཕྱི་རོལ་དོན་དངོས་སྣ་ཚོགས།འཚོ་བའི་སྣང་ཚུལ་སོགས་ཕྱོགས་གཅིག་ཏུ་འདུས་ཏེ་རྩོམ་རིག་གི་རྒྱུ་ཆ་གྲུབ་པ་རེད”
Wednesday, October 20, 2010
4:23 PM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
Saturday, October 16, 2010
3:09 AM | ཨ་རིག་དགེ་མཐོང་། ༄༅།། རྩོམ་རིག་གི་བླ་སྲོག | | Edit Post
དེ་རིང་ནི་ཕྲན་ཕ་ཡུལ་དང་ཁ་གྱེས་ནས་བགྲང་བྱ་བཅུ་གཅིག་རེད། དེའི༷་རིང་ཕ་ཡུལ་གྱི་གཉེན་ཉེ་འབྲེལ་དང་རི་ཆུ་ནགས་གསུམ་དྲན་པའི་གདུང་བ་སེམས་ཀྱིས་མི་བཟོད་ཀྱང། སྟག་ཤར་ཞིག་གི་རང་ཚུགས་བཟུང་ནས་སྨན་ཆུང་བུ་མོ་ལྟར་མིག་ཆུ་གཏོང་མྱོང་མེད།
Subscribe to: Posts (Atom)


text:
སེང་རྡོར་ཟེར་བ་ཞིག་ལ་ཕུལ་བ།
ཉེ་སྔོན་ནས་བཟུང་སྟེ་རྩོམ་པ་པོའི་མིང་གསལ་མི་གསལ་མང་པོ་ཞིག་གིས་སྐད་འཕྲིན་དང་དགེ་ཆོས་དྲ་བ་སོགས་ཀྱི་སྟེང་སེང་རྡོར་ཟེར་བ་དེ་ཡི་ཤུ་བ་ཡིན་ཚུལ་སོགས་ལས་འཕྲོས་ཏེ་ཧ་ལས་པའི་གསང་བ་མང་པོ་ཞིག་གཅིག་རྗེས་གཉིས་མཐུད་སྒོས་ཀློག་པ་པོ་དག་གི་སྤྱན་ལམ་དུ་བསྟར་བྱུང་ལ།གནས་ཚུལ་དེ་ལས་འཕྲོས་པའི་གླེང་སློང་ཡང་མི་ཉུང་བ་ཞིག་བཟོས་ཡོད་འདུག གནས་ཚུལ་དེ་ནི་རླུང་ནག་འཚུབ་མ་ཞིག་དང་འདྲ་བར་གཡུགས་ཐེངས་གཅིག་གིས་གཡོ་སྒྱུ་ལ་བརྟེན་ནས་རྙེད་པའི་སེང་རྡོར་གྱི་བདེ་བ་དང་རྨི་ལམ་ཕྲན་བུ་དེ་ཡང་ཡོངས་སུ་མེད་བརླག་ཏུ་བཏང་ཟིན་པ་འདྲ་ལ། གཟུགས་མེད་ཀྱི་སྤུ་གྲི་ཞིག་དང་མཚུངས་པར་ཁོའི་སྙིང་འགོར་ཡང་ཡང་གཙགས་ཏེ་སེམས་ལ་རྨ་ཁ་ཆེན་པོ་ཞིག་བཟོས་ཡོད་ཚོད། དེ་ཡང་ཁག་མི་འདུག་སྟེ། ཁོས་ད་བར་དུ་རང་གིས་མི་ལས་དགུ་ལས་བྱས་མྱོང་བའི་གནས་ཚུལ་དག་གསང་རྒྱ་དམ་པོ་བྱས་ཏེ་དཀའ་ལས་མང་པོ་མྱངས་པའི་ནོར་བུ་དེ་གློ་རྡེག་ལ་བོད་མི་དག་གི་རྣ་དང་མིག་ལམ་དུ་མངོན་པས་འཚུབ་ཆ་ལང་ངེས་རེད་ལ། སུ་ཞིག་གིས་གསང་བ་དག་བརྟོལ་མི་ཡོང་ངམ་སྙམ་པའི་ཐེ་ཚོམ་དང་ཞེད་སྣང་དེས་མནར་གཅོད་ཇི་འདྲའི་མང་པོ་ཞིག་བཏང་དང་གཏོང་བཞིན་པ་ནི་བཟོད་ནུས་པ་ཞིག་མ་ཡིན་པའི་ཁར། སྟབས་མ་ལེགས་པར་རྒྱ་མཚོའི་ཕར་ཚུར་གཉིས་ཀྱི་བར་སྣང་དུ་འབྲུག་སྒྲ་བཞིན་གྲགས་པས་ཁོར་ཅི་བཤད་འདི་བཤད་མེད་པར་རང་ཉིད་དཀར་པོ་དང་རེ་རྐང་གླིང་དང་ངེད་གཉིས་ནག་པོ་བཟོ་འདོད་ཀྱི་ཧམ་སེམས་དྲག་པོས་ཉེས་པ་ཡོད་ཚད་ངེད་གཉིས་ཀྱི་མགོར་འཕེན་པ་ནི་བྱིས་པའི་འཁྲབ་སྟོན་ཞིག་ཏུ་ངེས་པས་ཁ་ཡ་བྱེད་དོན་མེད་མོད། བདེན་པ་འདི་ངོ་མ་སྤྲད་ན་ལ་ལར་གོ་ནོར་ཐེབས་པ་སོགས་མི་འགྲིག་ས་ཡང་ཡོད་ངེས་པས་ཡི་གེ་འདི་དག་གཏག་དགོས་བྱུང་། སེང་རྡོར་གྱིས་རེ་རྐང་གླིང་ལ་ཁྱོད་ཀྱིས་འབྲི་རྩལ་ཐད་ནས་ངའི་དོ་ཟླ་མི་ཡོང་མདོག་མདོག་གི་སྐད་ཆ་སྐྱིད་པོ་བཤད་པར་བལྟས་ན། སེང་རྡོར་ནི་མཁས་ཆེན་ཞིག་དང་རྐང་གླིང་ནི་ཡིག་ངོ་ཙམ་ཡང་མི་ཆོད་པའི་བྱིས་པ་ཞིག་ལོས་ཡིན་སྙམ་པ་རེ་བྲིས་འདུག་པས་སེམས་གཏིང་ནས་དགོད་རྒྱུ་ཞིག་ཐོན་མོད། རང་ངོ་མི་ཟིན་པའི་མི་ཞིག་ལ་བདེན་པ་བརྡར་རྒྱུ་ནི་གླེན་རྟགས་རང་ཡིན་པས་ཅང་མི་བཤད། སེང་རྡོར་གྱིས་བཤད་ན། རེབ་འདིའི་གླེང་སློང་བཟོ་མཁན་ང་དང་རྐང་གླིང་གཉིས་ཡིན་ཚུལ་བཤད་པར་བལྟས་ན། བརྙན་འཕྲིན་ཁང་གཞན་ཞིག་གི་(ཀུན་གླེང་)ལེ་ཚན་ནང་བགྲོ་གླེང་བྱེད་མཁན་ནི་ངེད་གཉིས་ཡིན་པ་འདྲ་ལ། དབྱིན་ཡུལ་གྱི་ཚགས་པར་སོགས་ཀྱི་སྟེང་དབྱིན་ཡིག་གིས་སྤེལ་བའི་གནས་ཚུལ་དེ་དང་། བོང་རྫིའི་ལྗིད་ཁོག་ཅན་གྱི་རྩོམ་ཡིག་སོགས་ཀྱང་ངེད་གཉིས་ཡིན་པ་འདྲ་བས་ཐག་བཅད་པ་ཅུང་སྔ་སོང་བ་མ་རེད་དམ། བརྒྱུད་འགོད་བྱས་པ་ཙམ་གྱིས་ཉེས་པ་དེ་འཁུར་དགོས་ན་མདང་ཁ་པར་བརྒྱུད་ནས་བཤད་པ་ལྟར་གླེང་ས་ཞིག་ནས་རེ་རེ་བཞིན་གླེང་ཤིང་བརྡར་ཏེ་ཐག་བཅད་ཆོག། དེ་མིན་བདག་གིས་འཛམ་གླིང་མཁས་པ་ཞེས་པའི་མིང་སྤྱད་དེ་བོང་རྫིར་དཔྱད་ལན་འབྲི་རེས་བྱས་པ་དེ་ནི་ཇི་འདྲའི་མ་རུང་བའི་ལས་ཤིག་ཡིན་པ་ལྟར་གླེང་སྟེ་རང་གི་བྱས་ཉེས་སྒྲིབ་བྱེད་དུ་གླེང་བ་ནི་ཨུ་ཐུག་པའི་བགྱི་བ་རང་ཡིན་པས་བདག་ལ་མི་གནོད་ལ། དེ་དག་ཉར་ཚགས་བྱས་ཡོད་ན་ཕྱིར་མངོན་དང་ཕན་ཚུན་བསྡུར་ནས་བལྟའོ། དེ་དུས་ང་ལ་ཉེས་འགེལ་བྱས་ཡོད་པ་དག་རེ་རེ་བཞིན་བརྟོལ་འོང་དུས། འགྱོད་བཤགས་ཙམ་གྱིས་མི་ཆོག་པའི་གནད་ཀའང་ཤེས་དགོས་སོ། དཔྱད་མཆན་སྐོར་གླེང་དགོས་ན། ཧི་ཟིན་སྟེང་ཁྱེད་ཀྱིས་འཁྲབ་སྟོན་བྱས་པ་དག་ཀྱང་གླེང་དགོས་པས་ལྟད་མོ་ངོ་མ་བོ་རྗེས་ན་ཡོད། ཁོ་བོས་ཁ་སང་ཕྱི་དྲོ་བར་དུ་ཉིད་ཀྱི་ཡི་གེ་དེ་དག་མ་མཐོང་ལ། དེ་ཡང་གྲོགས་པོ་ཞིག་གིས་དེ་ལྟ་བུ་ཞིག་བྲིས་འདུག་ཅེས་བཤད་མེད་ན་ངས་དེ་རིང་ཡང་མཐོང་ཡོད་རྒྱུ་མ་རེད། ངས་དེ་ལྟ་བུ་ཞིག་བྲི་རྒྱུ་ཡིན་ཚུལ་བཤད་དུས། བདག་གི་གྲོགས་པོ་མང་པོ་ཞིག་གིས་མི་ཆོ་མེད་འདིའི་རིགས་ཀྱི་ཁ་སློང་ནས་ཅི་བྱེད་ཟེར་བྱུང་། གང་ལྟར་གནས་ཚུལ་འདིའི་རིགས་ནི་སྐད་ཆ་བཤད་ནས་ཚར་རྒྱུ་ཡོད་པ་ཞིག་དང་། བྲིས་ཏེ་ཐག་བཅད་ཆོག་པ་ཞིག་ནི་མ་ཡིན་པས་ཐུག་ས་ནས་ཐུག་སྟེ་གླེང་ས་ནས་གླེང་ཆོག་པ་ཡིན། ཤེས་དགོས་པ་ཞིག་ལ། ཁྱེད་ཀྱིས་མགོ་ལོག་པ་འཇིགས་བྱེད་ཚེ་རིང་ལ་བརྙས་བཅོས་བྱེད་པ་བཞིན་ང་དང་རྐང་གླིང་གཉིས་ལའང་དེ་ལྟར་བྱེད་བསམ་པ་ནི་ནོར་བ་ཚབས་ཆེན་རང་ཡིན་པས་ཤེས་དགོས་སོ།
བདག་གིས་ཁྱེད་ལ་ཕོག་ཐུག་བཟོས་པས་ང་རང་འདུག་ས་འགྲོ་ས་མེད་པ་ལྟ་བུའི་གནས་སུ་གྱུར་བ་དང་།ཐབས་ཟད་དེ་སེང་དྲ་ལས་བུད་པ་འདྲ་ཞིག་བཤད་ཁུལ་བགྱིས་འདུག་མོད། ཉིད་ཀྱིས་ལོ་སྔོན་མ་ཞིག་ལ་ཅིག་ཅིག་ཅིག་རྒྱང་དུ་སྤྱུག་ཚུལ་དང་། ཉིག་ཉིག་ཉིག་ལ་ཟླ་གནང་སྟེར་ཚུལ་སོགས་བཤད་པ་ལྟར་ང་ཡང་རྒྱང་དུ་སྤྱུག་པ་ཡིན་ཚུལ་མི་བཤད་པའི་ངེས་པ་མེད་སྙམ་ནས། སེང་དྲའི་སྟེང་གསལ་བརྡ་དེ་སྤེལ་བ་ཡིན་ལ། ཉིད་ཀྱིས་བསུབ་མ་ཐག་མཚོ་སྔོན་པོའི་ཟིན་བྲིས་སྟེང་སྤེལ་བ་ཡིན་པས་ཉིད་ཀྱི་སྐད་ཆའི་ཕུགས་བརྟོལ་ཡོད་པ་མ་རེད་དམ།
གསལ་བཤད། སྤྱིར་སློབ་སྦྱོང་བྱེད་མཁན་ཞིག་ལ་མཚོན་ན་ཕན་ཚུན་དབར་སྡིགས་རེས་དམོད་རེས་བྱེད་པ་ནི་ཆེས་མི་ལེགས་པ་ཞིག་ཡིན་མོད། རྐྱེན་དབང་གིས་སྐད་ཆ་འདི་མི་བཤད་ཐུ་མེད་དུ་གྱུར་བས་རྣམ་པ་ཚོར་དགོངས་དག་ཞུའོ། །


text:
དོན་གྲུབ་རྒྱལ།
དོན་གྲུབ་རྒྱལ། (Wylieལྟར་ན་don grub rgyalདང་། རྒྱལ་སྤྱའི་སྒྲ་རྟགས་ལྟར་dondrupgyel་དང་། པིར་མིང་ལ་རང་གྲོལ།)༡༩༥༣ལོར་ཨ་མདོ་གཅན་ཚ་རྫོང་དགུ་རོང་ཕོ་བའི་གྲོང་ཚོ་རུ་འཁྲུངས། ཁོས་ཐུན་མིན་གྱི་ཤེས་རབ་ལ་བརྟེན་ནས་བོད་དེང་རབས་རྩོམ་རིག་ལོ་རྒྱུས་ཐོག་གི་རང་མོས་སྙན་ངག་གི་སྲོལ་ཐོག་མར་ཕྱེས་ཏེ་ན་གཞོན་རྣམས་ལ་གསར་གཏོད་ཀྱི་སྙིང་སྟོབས་དང་བློ་འབྱེད་ཀྱི་སྣང་བརྙན་གསོན་པོ་བསྐྲུན་ཡོད། མཛད་རྗེས། ཁོང་གི་གསར་བཏོད་རང་བཞིན་གྱི་དེང་བོད་རང་མོས་སྙན་ངག སྒྲུང་རྩོམ། ལྷུག་རྩོམ། ལྷག་དོན༼ཐང་ཡིག་གསར་རྙིང་ལས་བྱུང་བའི་བོད་ཆེན་པོའི་སྲིད་ལུགས༽བཅས་ཡིན།
1)མི་ཚེའི་གོམ་འགྲོས། དཔལ་དོན་གྲུབ་རྒྱལ་ནི་༡༩༥༣ལོར་མཚོ་སྔོན་ཞིང་ཆེན་རྨ་ལྷོ་བོད་རིགས་རང་སྐྱོང་ཁུལ་གཅན་ཚ་རྫོང་དགུ་རོང་ཕོ་བའི་སྡེ་བར་ཡབ་བན་དེ་ཚེ་རིང་དང་ཡུམ་མྱིང་མེད་གཉིས་ཀྱི་སྲས་སུ་སྐུ་འཁྲུངས། ཁོང་ཉིད་དགུང་ལོ་གཅིག་ལ་སོན་མ་ཐག་གི་མཚམས་སུ་ཡབ་གཅོང་ནད་བཅོས་ཐབས་མ་བྱུང་བས་ཚེ་ལས་འདས་ཤིང་། ཕྱིས་སུ་ཕ་གཡར་རྒྱ་མཚོ་དང་ཡུམ་མྱིང་མེད་གཉིས་ཀྱིས་གསོ་སྐྱོང་འོག་འཚར་ལོངས་བྱུང་། ཁོང་ནི་ཆུང་དུས་ནས་རང་ཉིད་རིག་པ་རང་སད་དང་རྣམ་དཔྱོད་རང་འཛོམས་སུ་གྱུར་པའི་རྗེས་སུ་མཚན་ལ་རང་གྲོལ་ཞེས་གསོལ་ཞིང་རྩོམ་ཡིག་གི་རང་མཚན་དུ་བཀོད། ད་ལྟ་ཀུན་གྱིས་ཞེ་ས་དང་ཆེ་རྟགས་སུ་ཆེད་དུ་བརྗོད་པའི་མཚན་ལ་དཔལ་དོན་གྲུབ་རྒྱལ་ཞེས་འབོད་ཅིང་། དེ་ནི་ཁོང་རང་ཉིད་ཀྱི་རྩོམ་རིག་གསར་རྩོམ་གྱི་དཔལ་ཡོན་འབར་བའི་སྣང་བརྙན་དུ་མཚོན་པ་ཡིན་ནོ།། དཔལ་དོན་གྲུབ་རྒྱལ་དགུང་ལོ་བདུན་ནས་བཅུ་གསུམ་བར་རང་སྡེའི་སློབ་ཆུང་ནང་དུ་སློབ་གཉེར་བྱས་ཤིང་། ཆུང་དུས་ནས་བློར་འཛིན་མགྱོགས་པ་དང་། རིག་པ་ཧ་ཅང་རྣོན་པོ་ཞིག་ཡོད་པ་དེས་བསླབ་བྱ་སོ་སོའི་སློབ་ཚན་ནང་དོན་གོ་བ་ལོན་པ་སློབ་གྲོགས་གཞན་ལས་མགྱོགས་པར་མ་ཟད། སློབ་ཚན་ནང་དོན་དབྱེ་ཞིབ་ཀྱི་འདྲི་ཚིག་མང་བོ་འདོན་ཐུབ་ཡིན་ཕྱིར། དགེ་རྒན་དང་སྡེ་མི་ཚོས་རྟག་དུ་བཟང་རྟགས་དེ་དང་འདིའོ་ཞེས་བསྔགས་བརྗོད་བྱེད་པ་ཡིན། དགུང་ལོ་བཅུ་གསུམ་ནས་བཅོ་ལྔའི་བར་རྨ་ལྷོ་ཁུལ་དགེ་ཐོན་སློབ་གྲར་ཞུགས་ཏེ་སློབ་གཉེར་བྱས་པ་དང་། ལོ་གསུམ་གྱི་སྦྱང་རིམ་རྫོགས་ནས་ཟླ་བདུན་པའི་ནང་སློབ་མཐར་ཕྱིན་ལ་ཉེ་སྐབས་ཀྱི་ཟླ་ལྔ་བའི་ནང་། མཚོ་སྔོན་ཞིང་ཆེན་བོད་སྐད་སྦྱང་སྒྲོག་ལས་ཁུངས་ཀྱིས་ཚད་ལྡན་མི་སྣར་བདམས་ཏེ་བསྡུ་ལེན་བྱས། དགུང་ལོ་བཅོ་ལྔའི་སྟེང་སྦྱང་སྒྲོག་སྐོར་གྱི་རྩོམ་སྒྲིག་དང་ཡིག་བསྒྱུར་གྱི་བྱ་བའི་ལས་གནས་སུ་དངོས་སུ་ཞུགས་པ་རེད། དགུང་ལོ་བཅུ་དགུ་ནས་ཉེར་གཅིག་བར་མཐོ་རིམ་སློབ་གྲ་སྟེ་རྒྱལ་ས་པེ་ཅིན་དུ་ཀྲུང་དབྱང་མི་རིགས་སློབ་གྲ་ཆེན་མོའི་བོད་སྐད་ཡིག་སྡེ་ཁག་ནང་བོད་ཡིག་ཆེད་ལས་སྐོར་གྱི་སློབ་གཉེར་གནང་། དེ་ནས་མཐར་ཕྱིན་རྗེས། དགུང་ལོ་ཉེར་གཉིས་ནས་ཉེར་བཞི་བར་སྔར་གྱི་ལས་ཁུངས་ནང་སྦྱང་སྒྲོག་སྐོར་གྱི་ཡིག་བསྒྱུར་དང་རྩོམ་སྒྲིག་མཛད། དགུང་ལོ་ཉེར་ལྔ་ནས་ཉེར་བརྒྱད་བར་རྒྱལ་ས་པེ་ཅིན་དུ་ཀྲུང་དབྱང་མི་རིགས་སློབ་ཆེན་གྱི་བོད་སྐད་ཡིག་སྡེ་ཁག་ནས་ཐེངས་དང་བོར་བསྒྲུབས་པའི་བོད་ཡིག་གནའ་རྩོམ་ཞིབ་འཇུག་འཛིན་གྲར་ཞུགས་ཏེ་ཞིབ་འཇུག་སློབ་མའི་སློབ་གཉེར་གནང་། ཞིབ་འཇུག་གི་སློབ་གཉེར་མཐར་ཕྱིན་པའི་རྗེས་སུ། དགུང་ལོ་ཉེར་བརྒྱད་ནས་སོ་གཅིག་གི་བར་ཀྲུང་དབྱང་མི་རིགས་སློབ་ཆེན་གྱི་བོད་ཡིག་སྡེ་ཁག་ཏུ་ཞིབ་འཇུག་དང་སློབ་ཁྲིད་གཅིག་ལྕོགས་སུ་བཞེས་ཏེ་དགེ་རྒན་གྱི་ཕྱག་ལས་མཛད། བོད་གནའ་རབས་ལོ་རྒྱུས་དང་གནའ་རབས་རྩོམ་རིག་སྐོར་འཆད་ཁྲིད་གནང་མུས་སུ་ཡོད་སྐབས། མཚོ་སྔོན་ཞིང་ཆེན་སྲིད་གཞུང་གིས་ཆབ་ཆའི་གཞུང་དུ་བཙུགས་པའི་བོད་ཡིག་ཆེད་ལས་དགེ་ཐོན་སློབ་གྲའི་འགོ་ཁྲིད་པ་དག་གིས་ཁོང་ལ་དངོས་བཅར་གྱིས་མཚོ་སྔོན་གྱི་དགེ་རྒན་གསོ་སྐྱོང་བྱ་བ་ཧ་ཅང་དགོས་གལ་ཆེ་ཚུལ་ཡང་ཡང་བཤད་པ་དང་། ཁྱོད་ནི་ཕ་ཡུལ་མཚོ་སྔོན་ལ་འོངས་ནས་དགེ་རྒན་གསོ་སྐྱོང་བྱེད་ན། ཁྱོད་ལ་ཚད་བརྒལ་གྱི་ཐོབ་ཆ་ཡོད་རྒྱུ་ང་ཚོས་ཁག་ཐེག་བྱེད་ཆོག་ཅེས་ནན་བསྐུལ་བཏང་བ་རྐྱེན་བྱས་ཏེ། ལས་གནས་སྤོར་ཏེ་མཚོ་སྔོན་ཆབ་ཆའི་གཞུང་དུ་ཡོད་པའི་བོད་ཡིག་ཆེད་ལས་དགེ་རྒན་སློབ་གྲའི་ནང་། དགུང་ལོ་སོ་གཅིག་ནས་སོ་གཉིས་པར་ལོ་ངོ་གཅིག་གི་རིང་ལ་ན་གཞོན་དགེ་རྒན་རྣམས་ལ་རྩོམ་རིག་གསར་རྩོམ་དང་ལོ་རྒྱུས་ཞིབ་འཇུག སློབ་ཚན་དབྱེ་ཞིབ་སྐོར་གྱི་ཐབས་ལམ་འཆད་ཁྲིད་གནང་། སློབ་གྲ་དེ་ནས་ལོ་གཅིག་སོང་མཚམས་སུ། བོད་ཡིག་ཆེད་ལས་དགེ་ཐོན་སློབ་གྲའི་དགེ་རྒན་གསར་བ་བསྡུ་ལེན་བྱེད་རྒྱུའི་ཐད་ལ་བསམ་འཆར་མི་མཐུན་པ་བྱུང་བར་བརྟེན། སྔར་ཐོབ་ཆ་དང་བཅས་པའི་ཆ་རྐྱེན་རྣམས་ཁས་ལེན་གནང་མྱོང་བའི་འགོ་ཁྲིད་པ་དེ་དང་བསམ་ཚུལ་ཐ་དད་བྱུང་བའི་དབང་གིས་ཁོང་ལ་ཁས་བླངས་ཟིན་པའི་ཐོབ་ཆ་རྣམས་མ་ཐོབ་ལ། དེ་ལས་ལྡོག་པའི་ལྟ་ཚུལ་དང་གླེང་ཕྱོགས་འགལ་འདུ་ཅན་གྱི་གནས་སུ་འཁོར་བས། ཁོང་གི་སེམས་སུ་ལས་གནས་སྤོར་འདོད་ཀྱི་བློ་སྐྱེས་པ་དང་དུས་མཚུངས་སུ། ཞན་དབྱང་བོད་ལྗོངས་སློབ་གྲ་ཆེན་མོས་བསྡུ་ལེན་བྱེད་རྒྱུའ་བརྡ་ཐོ་འབྱོར་ཞིང་། ཁོང་རང་གིས་ཀྱང་བོད་ལྗོངས་སློབ་གྲ་ཆེན་མོར་གནས་སྤོར་བྱེད་ཁས་ལེན་མཛད། འོན་ཀྱང་རྨོངས་ཞེན་གྱི་དྲ་བར་ཚུད་པའི་བོད་མིའི་ཤེས་ཡོན་ཅན་དེ་དག་གིས་ཁོང་གི་བོད་མིའི་རིགས་མྱུར་སྐྱོབ་ཀྱི་བསམ་བློ་ལ་མཐུན་བརྩོན་བྱེད་པ་ལས་ལྡོག་ཕྱོགས་ཀྱི་སྦྱོར་བ་སྣ་མང་བརྩམས་ཏེ་རིག་གནས་མེད་པའི་མི་མང་ལ་ལོག་འགྲེལ་བྱས་བརྟེན། ཁོང་གི་བསམ་བློའི་སྲོག་ཤིང་དུ་གྱུར་པའི་བློ་འབྱེད་ལས་འགུལ་དེ་སྐད་ཅིག་མའི་འགྱུར་བ་བཞིན་ཁ་ཕྱོགས་གཞན་དུ་དཀྱོགས་ཏེ། བདེན་པའི་ཆེད་དུ་འཆི་ཕོད་པའི་དཔའ་བོའི་སྙིང་སྟོབས་ངོམས་ནས་བོད་མི་ཉེན་སྐྱོབ་ཀྱི་ཆེད་རང་སྲོག་དོར་ནས་1985/11/30ཉིན་ང་ཚོ་དང་ཞལ་གྱེས།
2)མཁས་རྩལ་ཁྱད་པར་བ། ཁོང་གི་མི་ཚེའི་བརྒྱུད་རིམ་དང་བློ་གྲོས་ཀྱི་རྩལ་ནི་ཧ་ཅང་ཐུན་མོང་མ་ཡིན་པ་ཞིག་ཡིན་ལ། དེ་བཞིན་དུ་ཁོང་གི་རྩོམ་རིག་བརྩམས་ཆོས་ལའང་གསར་གཏོད་ཀྱི་རང་བཞིན་དང་ཐུན་མོང་མ་ཡིན་པའི་ཁྱད་ཆོས་ལྡན་པས། རིག་གཞུང་ཞིབ་འཇུག་ཐད་གྲུབ་འབྲས་མངོན་གསལ་བླངས་ཤིང་། བོད་ཀྱི་དེང་རབས་རྩོམ་རིག་གི་གར་སྟེགས་སྟེང་གསར་རྩོམ་གྱི་གར་སྟབས་ཐུན་མོང་མ་ཡིན་པ་ཞིག་བསྒྱུར་བ་དང་། ཁོའི་ཤིན་ཏུ་ཐུང་བའི་མི་ཚེའི་ཤོག་བྱང་ངོས་སུ་ཕུལ་དུ་བྱུང་བའི་རྩོམ་རིག་གི་གྲུབ་འབྲས་བླ་མེད་བསྐྲུན་པ་རེད།ཁོང་གིས་བོད་ཡིག་གི་ལམ་ནས་གསར་དུ་བཏོད་པའི་རང་མོས་སྙན་ངག དང་སྒྲུང་གཏམ ། ལྷུག་རྩོམ བཅས་ནི་ལོ་རབས་བརྒྱད་ཅུ་པའི་བོད་ཀྱི་དེང་རབས་རྩོམ་རིག་གི་སྒོ་འཕར་ཡངས་པོ་ཕྱེས་ལ། བོད་རིགས་ཀྱི་མཁས་པ་དང་རྩོམ་པ་པོ་ཀུན་གྱིས་གདེང་འཇོག་ཆེན་པོ་བྱས་ཡོད་པ་དང་། ཁོང་གིས་དེང་རབས་བོད་ཀྱི་རྩོམ་རིག་དང་རིག་གཞུང་གི་འཕེལ་རྒྱས་ཐད་བྱས་རྗེས་ཆེན་པོ་བཞག་ཡོད་པས། བོད་ཀྱི་དེང་རབས་རྩོམ་རིག་གི་རྨང་གཞི་འདིང་མཁན་ཡིན་ཞེས་བརྗོད་ཆོག་ཆོག་ཡིན། དེང་རབས་བོད་ཀྱི་རྩོམ་པ་པོ་དང་མཁས་པའི་ཁྲོད་ན་དཔལ་དོན་གྲུབ་རྒྱལ་ལྟ་བུའི་ལྷན་སྐྱེས་ཀྱི་ཤེས་རབ་ཅན་ཤིན་ཏུ་དཀོན་ཞིང་། བོད་ཡིག་གིས་རྩོམ་འབྲི་བྱེད་པའི་བོད་ཀྱི་རིག་གནས་པའི་ཁྲོད་ན་ད་ལྟའི་བར་ཁོང་ལས་ལྷག་པ་ཕལ་ཆེར་མེད་ཅེས། བོད་ཀྱི་མཁས་པ་ཀུན་གྱིས་མགྲིན་གཅིག་ཏུ་ཁས་ལེན་བྱེད་བཞིན་ཡོད། ཁོང་ལ་མྱུར་ཞིང་རྣོ་བའི་བློ་གྲོས་ལྡན་ལ་སྤོབས་པ་རབ་ཏུ་རྒྱས་པར་མ་ཟད་རྩོམ་པའི་བློ་ཁ་ཡངས་ཤིང་སྐྱེན་པས། ཁ་འགུལ་བ་ཙམ་གྱིས་རྩོམ་རྒྱག་ལ། ལག་འགུལ་བ་ཙམ་གྱིས་སྙན་ངག་འབྲི། སྤུས་ཚད་ཀྱང་ཧ་ཅང་མཐོ་སྟེ། བོད་ཡུལ་ཡོངས་ལ་དར་ཁྱབ་ཆེ་བའི《མཚོ་སྔོན་པོ》ཞེས་པའི་གླུ་ཚིག་ནི་ཁོང་གིས་ཐོལ་བྱུང་དུ་བརྩམས་པ་ཞིག་ཡིན། ལོ་ཉེར་བརྒྱད་སོན་མཚམས་ནས་དཔལ་དོན་གྲུབ་རྒྱལ་ལ་བོད་ཀྱི་དེང་རབས་རྩོམ་རིག་གི་དོ་ར་རུ་གྲགས་པ་རྒྱས་འགོ་ཚུགས། ༡༩༨༡ལོར་ཁོང་གི་སྙན་ངག་དང་སྒྲུང་རྩོམ་ཕྱོགས་བསྡུས《འབོལ་རྩོམ་ཞོགས་པའི་སྐྱ་རེངས》ཞེས་པ་དེ་མཚོ་སྔོན་མི་དམངས་དཔེ་སྐྲུན་ཁང་གིས་དཔར་སྐྲུན་བྱས། ༡༩༨༢ལོར་ >བཀླགས་པའི་མྱོང་ཚོར་བློ་མཐུན་སངས་རྒྱས་དང་བསམ་འཆར་བརྗེ་རེས་ཀྱི་ཆེད་དུ་ཕུལ་བ》ཞེས་པ་འདོན་སྤེལ་བྱས། ལོ་དེར་ཁོང་གི་ཧྲོ་ཧྲིའི་དཔྱད་རྩོམ《བོད་ཀྱི་མགུར་གླུའི་བྱུང་འཕེལ་གྱི་ལོ་རྒྱུས་དང་ཁྱད་ཆོས་རིག་པའི་ཁྱེའུ་རྣམ་པར་རྩེན་པའི་སྐྱེད་ཚལ་》ཞེས་པའང་མི་རིགས་དཔེ་སྐྲུན་ཁང་གིས་དཔར་སྐྲུན་བྱས། ཁོང་གི་སྙན་ངག་གི་འཐུས་ཚབ་ཏུ་རུང་བའི་བརྩམས་ཆོས་《འཁྲུལ་མིན་རྨི་ལམ་དགའ་སྐྱེད》ཅེས་པར་སྐབས་དང་པོའི་རྒྱལ་ཡོངས་གྲངས་ཉུང་མི་རིགས་རྩོམ་རིག་གསར་རྩོམ་གྱི་བྱ་དགའི་སྙན་ངག་གི་བྱ་དགའ་ཐོབ།
3)ཁོང་གི་བརྩམས་ཆོས། ལོ་རབས་དགུ་བཅུ་པའི་དཀྱིལ་ལ་བོད་ཀྱི་ན་གཞོན་མཁས་པ་འགའ་དང་ལྷོ་ནུབ་མི་རིགས་སློབ་གླིང་གི་དགེ་རྒན་ཆེན་མོ་སྐུ་ཞབས་བན་ཁོ་སོགས་ཀྱིས་དཔལ་དོན་གྲུབ་རྒྱལ་གྱི་རིག་གཞུང་གི་ཤུལ་ནོར་ལྷན་དུ་བསགས་ཏེ་ལེགས་སྒྲིག་བྱས་ཤིང་། ཕུར་ཁོ་དང་། མགོན་པོ་དར་རྒྱས་སོགས་ཀྱིས་དེབ་དྲུག་ཅན་གྱི《དཔལ་དོན་གྲུབ་རྒྱལ་གྱི་གསུང་འབུམ》བསྒྲིགས་ཏེ། ༡༩༩༧ལོར་མི་རིགས་དཔེ་སྐྲུན་ཁང་གིས་པར་སྐྲུན་བྱས་པ་དང་། དེ་ལ་༡༩༩༩ལོར་ཀྲུང་གོའི་དཔེ་དེབ་ཀྱི་ཆེས་མཐོ་བའི་བྱ་དགའ་ཐོབ། དཔལ་དོན་གྲུབ་རྒྱལ་གྱི་རྩོམ་རིག་དང་རིག་གཞུང་གི་གྲུབ་འབྲས་ལ། བོད་ཀྱི་མཁས་པ་རྣམས་ཀྱིས་བསྔགས་བརྗོད་མཐོན་པོ་གནང་མྱོང་སྟེ། མཁས་དབང་དུང་དཀར་བློ་བཟང་འཕྲིན་ལས་མཆོག་གིས་ཁོང་ནི་”རང་རིགས་་གཞོན་ནུའི་ཁྲོད་རྩོམ་རིག་སྒྱུ་རྩལ་མཁས་ཅན་དང་བོད་རིག་པའི་ཞིབ་འཇུག་མཁན་”ཡིན་པར་བསྔགས་པ་མ་ཟད། སྒྲུང་རྩོམ་དང་། སྙན་ངག བོད་ཀྱི་རིག་གནས་ཞིབ་འཇུག་གསུམ་གྱི་ཆ་ནས་ཁོང་གི་གྲུབ་འབྲས་ལ་གདེང་འཇོག་བྱས་ཤིང་། ཁོང་རང་མི་ཚེ་ཐུང་ཡང་གྲུབ་འབྲས་ཆེ་བར་གསུངས། ནུབ་བྱང་མི་རིགས་སློབ་གྲྭ་ཆེན་མོའི་དགེ་རྒན་ཆེན་མོ་དོར་ཞི་ལགས་ཀྱིས། རང་ཉིད་དཔལ་དོན་གྲུབ་རྒྱལ་དང་འབྲེལ་འདྲིས་བྱུང་ཚུལ་རྗེས་དྲན་བྱས་ཤིང་། ཁོང་གི་རིག་གཞུང་ཞིབ་འཇུག་དང་བསམ་བློ་ལ་གདེང་འཇོག་ཆེན་པོ་གནང་། གཉའ་བློ་གྲོས་རྒྱལ་མཚན་ལགས་ཀྱིས་དཔལ་དོན་གྲུབ་རྒྱལ་ནི་”དབྱངས་ཅན་མའི་ཕོ་ཉ”དང་། རྩོམ་རིག་པ་དང་། བསམ་བློ་བ། སྙན་ངག་པ་བཅས་ཡིན་པར་སྨྲས་ལ། སྒྱུ་རྩལ་དང་བསམ་བློ་གཉིས་ཀའི་ཆ་ནས་ཁོང་གི་སྙན་ངག་གི་གྲུབ་འབྲས་ལ་གདེང་འཇོག་མཐོན་པོ་མཛད་པ་དང་། ཁོང་ནི་སྙན་ངག་པ་ཆེན་པོ་ཡིན་ཞིང་། ཁོང་ལ་མདོ་དབུས་ཁམས་གསུམ་གྱི་གཞོན་ནུ་རྣམས་ཀྱིས་དགའ་བསུ་ཆེན་པོ་བྱེད་པར་གསུངས། བོད་རིག་པའི་ཆེད་མཁས་སྐུ་ཞབས་ཀེང་ཡུས་ཧྥང་གིས་དཔལ་དོན་གྲུབ་རྒྱལ་གྱི་རྩོམ་རིག་བརྩམས་ཆོས་ལ་དཔྱད་འཇོག་བྱེད་སྐབས་ལོ་ཉམས་རྣམས་ཀྱི་ཁྲོད་ནས་ཁོང་ནི་ལོ་རབས་བརྒྱད་ཅུ་པའི་བོད་ཀྱི་རྩོམ་པ་པོ་ཕུལ་དུ་བྱུང་བ་ཞིག་རེད་ཅེས་བསྔགས་བརྗོད་བྱས་ཡོད། ལས་དབང་གི་མཐུ་བཙན་པས། དཔལ་དོན་གྲུབ་རྒྱལ་ནི་མི་ཡུལ་གྱི་སྐད་ཅིག་གི་མགྲོན་པོར་གྱུར་ཅིང་། མཐོ་སྒང་གི་སྐར་མདའ་བཞིན་དུ་ཁོང་གི་མི་ཚེའི་བཤུལ་ལམ་དང་། གསར་རྩོམ་དང་ཞིབ་འཇུག་གི་དུས་ཡུན་ཐུང་དྲགས་ན་ཡང་། ཁོང་གིས་རང་གི་ཕ་སྐད་དང་ཡི་གེ་སྤྱད་ནས་གསར་རྩོམ་དང་ཞིབ་འཇུག་བྱས་པ་ཡིན་པས། ཁོང་གི་སྐྱེས་ཁུངས་དང་། ལོ་རྒྱུས། བརྩམས་ཆོས། རིག་གཞུང་གི་བྱས་རྗེས་བཅས་ལ་བོད་མི་མང་ཆེ་བ་ཆ་རྒྱུས་ཡོད་པར་མ་ཟད། ཕལ་ཆེར་བོད་ཁམས་ཡོངས་ཀྱི་ཡི་གེ་ཤེས་མཁན་ལས་ཁོང་མི་ཤེས་པའི་མི་གཅིག་ཀྱང་མེད་ཅེས་བཤད་ན་ཆོག་ཆོག་རེད།
བསྟོད་པ་དང་སྨད་པ།[རྩོམ་སྒྲིག]
༼བསྟོད་པ་དང་སྨད་པ༽མང་ཤོས་ཀྱིས་ཁོང་བོད་ཀྱི་དེང་རབས་རྩོམ་རིག་གི་སྲོལ་འབྱེད་པར་འདོད་ནའང་ཉེ་བའི་དུས་སུ་བོད་ཀྱི་རིག་གཞུང་ཞིབ་འཇུག་པ་རྡོ་སྦིས་ཡོན་ཏན་སོགས་ཀྱིས་ཁོང་གི་བརྩམས་ཆོས་དང་བསམ་བློར་རིག་གསར་གྱི་ཤན་ཆེན་པོ་ཞིག་ཏིལ་ལ་ཏིལ་མར་གྱི་ཚུལ་དུ་ཞུགས་ཡོད་པར་འདོད།[༡]
ཁོང་གི་བརྩམས་ཆོས།[རྩོམ་སྒྲིག]
- ལང་ཚོའི་རྦབ་ཆུ
- བཙན་པོ་ཁྲི་ལྡེ་སྲོང་བཙན་གྱི་ལོ་རྒྱུས་མདོ་ཙམ་བརྗོད་པ།
- རྐང་ལམ་ཕྲ་མོ།
- འདི་ན་ཡང་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག
- སྙན་ངག་ལ་སྦྱར་བའི་སྒྲུང་རྩོམ་གཞོན་ནུའི་ཡིད་ཀྱི་མཛེས་རྒྱན
- ལེ་ལོ་ཅན་དང་བརྩོན་འགྲུས་ཅན།
- རྩྭ་ཐང་བུ་མོ།
- རྩྭ་ཐང་དྲན་གླུ།
- གོམས་གཤིས་ལགས། བདག་གི་སྙིང་གཏམ་འདི་ལ་གསོན།
- རྒྱ་བོད་བར་གྱི་མཛའ་མཐུན།
- སྤྲིན་དཀར་གྱི་འདབ་མ།
- རིག་པའི་དཔའ་བོ་རྣམས་ལ་ཕུལ་བའི་བསྟོད་ཚིག
- ཀ་རྐྱང་ལེགས་བཤད་གུར་གུམ་མེ་ཏོག
- མ་རབས་སྤུན་གཉིས་དང་ཡ་རབས་སྤུན་གཉིས།
- བྱ་ལེན་མ་མངོན་པར་ཤེས་པའི་ཟློས་གར།(འགྱུར)
- སད་ཀྱིས་བཅོམ་པའི་མེ་ཏོག
- ཤ་དང་རུས་པའི་བརྩེ་དུང་།
- སྤྲུལ་སྐུ།
- ཚུལ་ཁྲིམས་རྒྱ་མཚོ།
- མགུལ་གླུའི་ལོ་རྒྱུས་ལ་དཔྱད་པ།
- བུ་ལྡོམ་པོ་དང་ཀླུའི་སྲས་མོ།
- ང་དང་ཁུ་བྱུག་གཉིས་ཀ།
- ལྷམ་ཡ་གཅིག།
ཁོང་ཉིད་དགུང་ལོ་གཅིག་ལ་སོན་མ་ཐག་གི་མཚམས་སུ་ཡབ་གཅོང་ནད་བཅོས་ཐབས་མ་བྱུང་བས་ཚེ་ལས་འདས་ཤིང་། ཕྱིས་སུ་ཕ་གཡར་རྒྱ་མཚོ་དང་ཡུམ་མྱིང་མེད་གཉིས་ཀྱིས་གསོ་སྐྱོང་འོག་འཚར་ལོངས་བྱུང་། ཁོང་ནི་ཆུང་དུས་ནས་རང་ཉིད་རིག་པ་རང་སད་དང་རྣམ་དཔྱོད་རང་འཛོམས་སུ་གྱུར་པའི་རྗེས་སུ་མཚན་ལ་རང་གྲོལ་ཞེས་གསོལ་ཞིང་རྩོམ་ཡིག་གི་རང་མཚན་དུ་བཀོད། ད་ལྟ་ཀུན་གྱིས་ཞེ་ས་དང་ཆེ་རྟགས་སུ་ཆེད་དུ་བརྗོད་པའི་མཚན་ལ་དཔལ་དོན་གྲུབ་རྒྱལ་ཞེས་འབོད་ཅིང་། དེ་ནི་ཁོང་རང་ཉིད་ཀྱི་རྩོམ་རིག་གསར་རྩོམ་གྱི་དཔལ་ཡོན་འབར་བའི་སྣང་བརྙན་དུ་མཚོན་པ་ཡིན་ནོ།། དཔལ་དོན་གྲུབ་རྒྱལ་དགུང་ལོ་བདུན་ནས་བཅུ་གསུམ་བར་རང་སྡེའི་སློབ་ཆུང་ནང་དུ་སློབ་གཉེར་བྱས་ཤིང་། ཆུང་དུས་ནས་བློར་འཛིན་མགྱོགས་པ་དང་། རིག་པ་ཧ་ཅང་རྣོན་པོ་ཞིག་ཡོད་པ་དེས་བསླབ་བྱ་སོ་སོའི་སློབ་ཚན་ནང་དོན་གོ་བ་ལོན་པ་སློབ་གྲོགས་གཞན་ལས་མགྱོགས་པར་མ་ཟད། སློབ་ཚན་ནང་དོན་དབྱེ་ཞིབ་ཀྱི་འདྲི་ཚིག་མང་བོ་འདོན་ཐུབ་ཡིན་ཕྱིར། དགེ་རྒན་དང་སྡེ་མི་ཚོས་རྟག་དུ་བཟང་རྟགས་དེ་དང་འདིའོ་ཞེས་བསྔགས་བརྗོད་བྱེད་པ་ཡིན། དགུང་ལོ་བཅུ་གསུམ་ནས་བཅོ་ལྔའི་བར་རྨ་ལྷོ་ཁུལ་དགེ་ཐོན་སློབ་གྲར་ཞུགས་ཏེ་སློབ་གཉེར་བྱས་པ་དང་། ལོ་གསུམ་གྱི་སྦྱང་རིམ་རྫོགས་ནས་ཟླ་བདུན་པའི་ནང་སློབ་མཐར་ཕྱིན་ལ་ཉེ་སྐབས་ཀྱི་ཟླ་ལྔ་བའི་ནང་། མཚོ་སྔོན་ཞིང་ཆེན་བོད་སྐད་སྦྱང་སྒྲོག་ལས་ཁུངས་ཀྱིས་ཚད་ལྡན་མི་སྣར་བདམས་ཏེ་བསྡུ་ལེན་བྱས། དགུང་ལོ་བཅོ་ལྔའི་སྟེང་སྦྱང་སྒྲོག་སྐོར་གྱི་རྩོམ་སྒྲིག་དང་ཡིག་བསྒྱུར་གྱི་བྱ་བའི་ལས་གནས་སུ་དངོས་སུ་ཞུགས་པ་རེད། དགུང་ལོ་བཅུ་དགུ་ནས་ཉེར་གཅིག་བར་མཐོ་རིམ་སློབ་གྲ་སྟེ་རྒྱལ་ས་པེ་ཅིན་དུ་ཀྲུང་དབྱང་མི་རིགས་སློབ་གྲ་ཆེན་མོའི་བོད་སྐད་ཡིག་སྡེ་ཁག་ནང་བོད་ཡིག་ཆེད་ལས་སྐོར་གྱི་སློབ་གཉེར་གནང་། དེ་ནས་མཐར་ཕྱིན་རྗེས། དགུང་ལོ་ཉེར་གཉིས་ནས་ཉེར་བཞི་བར་སྔར་གྱི་ལས་ཁུངས་ནང་སྦྱང་སྒྲོག་སྐོར་གྱི་ཡིག་བསྒྱུར་དང་རྩོམ་སྒྲིག་མཛད། དགུང་ལོ་ཉེར་ལྔ་ནས་ཉེར་བརྒྱད་བར་རྒྱལ་ས་པེ་ཅིན་དུ་ཀྲུང་དབྱང་མི་རིགས་སློབ་ཆེན་གྱི་བོད་སྐད་ཡིག་སྡེ་ཁག་ནས་ཐེངས་དང་བོར་བསྒྲུབས་པའི་བོད་ཡིག་གནའ་རྩོམ་ཞིབ་འཇུག་འཛིན་གྲར་ཞུགས་ཏེ་ཞིབ་འཇུག་སློབ་མའི་སློབ་གཉེར་གནང་། ཞིབ་འཇུག་གི་སློབ་གཉེར་མཐར་ཕྱིན་པའི་རྗེས་སུ། དགུང་ལོ་ཉེར་བརྒྱད་ནས་སོ་གཅིག་གི་བར་ཀྲུང་དབྱང་མི་རིགས་སློབ་ཆེན་གྱི་བོད་ཡིག་སྡེ་ཁག་ཏུ་ཞིབ་འཇུག་དང་སློབ་ཁྲིད་གཅིག་ལྕོགས་སུ་བཞེས་ཏེ་དགེ་རྒན་གྱི་ཕྱག་ལས་མཛད། བོད་གནའ་རབས་ལོ་རྒྱུས་དང་གནའ་རབས་རྩོམ་རིག་སྐོར་འཆད་ཁྲིད་གནང་མུས་སུ་ཡོད་སྐབས། མཚོ་སྔོན་ཞིང་ཆེན་སྲིད་གཞུང་གིས་ཆབ་ཆའི་གཞུང་དུ་བཙུགས་པའི་བོད་ཡིག་ཆེད་ལས་དགེ་ཐོན་སློབ་གྲའི་འགོ་ཁྲིད་པ་དག་གིས་ཁོང་ལ་དངོས་བཅར་གྱིས་མཚོ་སྔོན་གྱི་དགེ་རྒན་གསོ་སྐྱོང་བྱ་བ་ཧ་ཅང་དགོས་གལ་ཆེ་ཚུལ་ཡང་ཡང་བཤད་པ་དང་། ཁྱོད་ནི་ཕ་ཡུལ་མཚོ་སྔོན་ལ་འོངས་ནས་དགེ་རྒན་གསོ་སྐྱོང་བྱེད་ན། ཁྱོད་ལ་ཚད་བརྒལ་གྱི་ཐོབ་ཆ་ཡོད་རྒྱུ་ང་ཚོས་ཁག་ཐེག་བྱེད་ཆོག་ཅེས་ནན་བསྐུལ་བཏང་བ་རྐྱེན་བྱས་ཏེ། ལས་གནས་སྤོར་ཏེ་མཚོ་སྔོན་ཆབ་ཆའི་གཞུང་དུ་ཡོད་པའི་བོད་ཡིག་ཆེད་ལས་དགེ་རྒན་སློབ་གྲའི་ནང་། དགུང་ལོ་སོ་གཅིག་ནས་སོ་གཉིས་པར་ལོ་ངོ་གཅིག་གི་རིང་ལ་ན་གཞོན་དགེ་རྒན་རྣམས་ལ་རྩོམ་རིག་གསར་རྩོམ་དང་ལོ་རྒྱུས་ཞིབ་འཇུག སློབ་ཚན་དབྱེ་ཞིབ་སྐོར་གྱི་ཐབས་ལམ་འཆད་ཁྲིད་གནང་། སློབ་གྲ་དེ་ནས་ལོ་གཅིག་སོང་མཚམས་སུ། བོད་ཡིག་ཆེད་ལས་དགེ་ཐོན་སློབ་གྲའི་དགེ་རྒན་གསར་བ་བསྡུ་ལེན་བྱེད་རྒྱུའི་ཐད་ལ་བསམ་འཆར་མི་མཐུན་པ་བྱུང་བར་བརྟེན། སྔར་ཐོབ་ཆ་དང་བཅས་པའི་ཆ་རྐྱེན་རྣམས་ཁས་ལེན་གནང་མྱོང་བའི་འགོ་ཁྲིད་པ་དེ་དང་བསམ་ཚུལ་ཐ་དད་བྱུང་བའི་དབང་གིས་ཁོང་ལ་ཁས་བླངས་ཟིན་པའི་ཐོབ་ཆ་རྣམས་མ་ཐོབ་ལ། དེ་ལས་ལྡོག་པའི་ལྟ་ཚུལ་དང་གླེང་ཕྱོགས་འགལ་འདུ་ཅན་གྱི་གནས་སུ་འཁོར་བས། ཁོང་གི་སེམས་སུ་ལས་གནས་སྤོར་འདོད་ཀྱི་བློ་སྐྱེས་པ་དང་དུས་མཚུངས་སུ། ཞན་དབྱང་བོད་ལྗོངས་སློབ་གྲ་ཆེན་མོས་བསྡུ་ལེན་བྱེད་རྒྱུའ་བརྡ་ཐོ་འབྱོར་ཞིང་། ཁོང་རང་གིས་ཀྱང་བོད་ལྗོངས་སློབ་གྲ་ཆེན་མོར་གནས་སྤོར་བྱེད་ཁས་ལེན་མཛད། འོན་ཀྱང་རྨོངས་ཞེན་གྱི་དྲ་བར་ཚུད་པའི་བོད་མིའི་ཤེས་ཡོན་ཅན་དེ་དག་གིས་ཁོང་གི་བོད་མིའི་རིགས་མྱུར་སྐྱོབ་ཀྱི་བསམ་བློ་ལ་མཐུན་བརྩོན་བྱེད་པ་ལས་ལྡོག་ཕྱོགས་ཀྱི་སྦྱོར་བ་སྣ་མང་བརྩམས་ཏེ་རིག་གནས་མེད་པའི་མི་མང་ལ་ལོག་འགྲེལ་བྱས་བརྟེན། ཁོང་གི་བསམ་བློའི་སྲོག་ཤིང་དུ་གྱུར་པའི་བློ་འབྱེད་ལས་འགུལ་དེ་སྐད་ཅིག་མའི་འགྱུར་བ་བཞིན་ཁ་ཕྱོགས་གཞན་དུ་དཀྱོགས་ཏེ། བདེན་པའི་ཆེད་དུ་འཆི་ཕོད་པའི་དཔའ་བོའི་སྙིང་སྟོབས་ངོམས་ནས་བོད་མི་ཉེན་སྐྱོབ་ཀྱི་ཆེད་རང་སྲོག་དོར་ནས་༡༩༨༥ ཟླ་ ༡༡ ཚེས་ ༢༩ ཉིན་ང་ཚོ་དང་ཞལ་གྱེས།
འབྲེལ་ཡོད་སྦྲེལ་མཐུད།[རྩོམ་སྒྲིག]
- དོན་གྲུབ་རྒྱལ @ རྡོ་འབུམ་ཤེས་བྱ་ཀུན་བཏུས།
- དོན་གྲུབ་རྒྱལ་རིག་པའི་དཔའ་བོར་གྱུར་ཚུལ།ཟླ་བ་གཞོན་ནུས།


text: ༄༅། །ཕྱི་ལོ་ ༢༠༡༢ ཟླ་ ༤ ཚེས་ ༣ ཉིན་ནོ་བེལ་ཞི་བདེའི་གཟེངས་རྟགས་བཞེས་མྱོང་མཁན་གྱི་མི་སྣ་གྲགས་ཅན་བཅུ་གཉིས་ཀྱིས་རྒྱ་ནག་གི་སྲིད་འཛིན་ཧུའུ་ཅིན་ཐའོ་ལ་ཞུ་སྙན་ཞིག་ཕུལ་ཏེ་བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་དང་ལྷན་གང་མགྱོགས་འབྲེལ་མོལ་གནང་སྟེ་བོད་ཀྱི་དཀའ་ངལ་སེལ་དགོས་པ་མ་ཟད། བོད་ནང་དུ་འཕྲལ་མར་རྒྱལ་སྤྱིའི་འགྲོ་བ་མིའི་ཐོབ་ཐང་རྟོག་ཞིབ་ཚོགས་མི་དང། རྒྱལ་སྤྱིའི་གསར་འགོད་པ་གཏོང་དགོས་པའི་འབོད་སྐུལ་ཞུས་ཡོད། དེ་ཡང་ཞུ་སྙན་གྱི་ནང་དོན་གཙོ་བོ་ནི། རྒྱ་ནག་གཞུང་གིས་བོད་མིའི་ཆེ་མཐོང་ལ་རྩིས་འཇོག་དགོས་པ་དང། ༸སྐྱབས་མགོན་ཏཱ་ལའི་བླ་མ་མཆོག་དང་བོད་མིའི་དབུ་ཁྲིད་དང་ལྷན་འབྲེལ་མོལ་གནང་དགོས་པ། དེ་བཞིན་བོད་ནང་དུ་བོད་མི་ཚོས་རང་ལུས་མེར་སྲེག་བཏང་སྟེ་རྒྱ་ནག་གཞུང་ལ་ངོ་རྒོལ་གྱི་འུ་ཐུག་ཐབས་ཟད་ཀྱི་བྱ་སྤྱོད་དེར་རྒྱལ་སྤྱིའི་སྤྱི་ཚོགས་ཀྱིས་ཧ་ཅང་སེམས་འཚབ་ཡོད་པ་དང། དེར་བརྟེན་རྒྱ་ནག་གཞུང་གིས་བོད་མི་ཚོའི་འབོད་སྒྲ་དེར་ངེས་པར་དུ་ཡ་ལན་ཐོག་བོད་མིའི་དཀའ་ངལ་ལ་བསམ་གཞིག་གིས་དཀའ་ངལ་དེ་དག་སེལ་རྒྱུའི་ཐབས་ལམ་ཞིག་གང་མགྱོགས་འཚོལ་དགོས། (more…)


text:
སྡེ་དགེ་དགོན་ཆེན།
སྡེ་དགེ་དགོན་ཆེན་ནི་བོད་ཀྱི་གྲུབ་མཐའ་ས་སྐྱ་པའི་དགོན་སྡེ་གཅིག་རེད།
ནང་དོན།
ལོ་རྒྱུས།[རྩོམ་སྒྲིག]
ཆོས་ལུགས།[རྩོམ་སྒྲིག]
སྡེ་དགེ་པར་ཁང་ནི་གེ་སར་རྒྱལ་བོའི་འཁྲུངས་ཡུལ་དང་། བོད་ཀྱི་རིག་གནས་ལྟེ་གནས་ཆེན་པོ་གསུམ་གྱི་ཡ་གྱལ་སི་ཁྲོན་དཀར་མཛེས་བོད་རིགས་རང་སྐྱོང་ཁུལ་སྡེ་དགེ་རྫོང་དུ་ཡོད་པ་དང་། པར་ཁང་གི་འཛུགས་སྐྲུན་རྒྱ་ཁྱོན་ལ་ཁྱོན་སྡོམ་སྨི་གྲུ་བཞི་མ་ཁྲི་ཙམ་ལ་ཉེ་བ་ཡོད་པ་རེད། ལོ་རྒྱུས་སྟེང་སྙན་གྲགས་ཡོད་པའི་བོད་ཡིག་གི་པར་ཁང་ཆེན་མོ་གསུམ་གྱི་ཡ་གྱལ་དུ་བགྲང་པའི་སི་ཁྲོན་སྡེ་དགེ་པར་ཁང་ནི་༡༧༢༩ལོར་བཞེངས་ཤིང་། དེ་ནི་རྒྱལ་སྲིད་སྤྱི་ཁྱབ་ཁང་གི་རིག་དངོས་སྲུང་སྐྱོབ་སྡེ་ཚན་གཙོ་བོ་ཡིན་པ་དང་། མིག་སྔར་པར་ཁང་དུ་གཞུང་དང་བསྟན་བཅོས་རྩ་ཆེན་སྣ་ཚོགས་༨༣༠ལྷག་དང་། ཤིང་པར་ཁྲི་༢༩ལྷག་ཡོད་ཅིང་། གཞུང་དང་བསྟན་བཅོས་ཀྱི་ཡིག་འབྲུ་དུང་ཕྱུར་༥ཙམ་ལ་སླེབས་ཡོད་པ་རེད། སྡེ་དགེ་པར་ཁང་ནང་དུ་གཞུང་རྩ་ཆེན་ཉར་ཚགས་བྱས་ཡོད་པ་མ་ཟད། ད་དུང་བོད་བརྒྱུད་ནང་བསྟན་གྱི་དགེ་ལུགས་པའི་གཞུང་ལུགས་བརྩམས་ཆོས་ཉར་ཚགས་བྱས་ཡོད་ཅིང་། ནང་དོན་གྱི་ཆ་ནས་སྐར་རྩིས་དང་། ས་དཔྱད། ལོ་རྒྱུས། ཚད་མ། ཚན་རྩལ། གསོ་རིག སློབ་གསོ། རིག་གནས་དང་བོད་ཡིག་གི་ཡིག་གཟུགས་ལ་སོགས་པའི་བོད་ཀྱི་རིག་གནས་ཀྱི་ཕྱོགས་སོ་སོ་འདུས་ཡོད་པ་རེད། དེ་མ་ཟད། པར་ཁང་འདིའི་ནང་ད་དུང་སྲིད་ན་དཀོན་པའི་གཞུང་དང་བསྟན་བཅོས་རྩ་ཆེན་ཡོད་ཅིང་། ཤིང་པར་ལག་རྩལ་གྱི་ཤིང་བརྐོས་དང་། སྣག་ཚ། ཤོག་བུའི་བཟོ་རྩལ། པར་འདེབས་སྒྱུ་རྩལ་སོགས་ཡོད་ཚད་དུས་རབས་བཅུ་གསུམ་པའི་སྐབས་ཀྱི་ལུགས་སྲོལ་རྒྱུད་འཛིན་བྱས་ཡོད་པར་བརྟེན། པར་ཁང་དེ་ནི་རང་རྒྱལ་དང་ཐ་ན་འཛམ་གླིང་ཡོངས་སུའང་བོད་ཡིག་གི་པར་ཤིང་ཉར་ཚགས་བྱས་པ་ཆེས་མང་ཞིང་། ནང་དོན་ཆེས་ཕུན་སུམ་ཚོགས་པ་ལྡན་པའི་པར་ཁང་ཞིག་རེད།